KANEMƆ YƐ Amharic Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Georgia Germany Haitian Creole Hela Hiligaynon Hungary Igbo Italia Korea Lithuania Myanmar Norway Ossetia Poland Portuguese (Brazil) Quechua (Bolivia) Romania Samoa Sesotho (Lesotho) Setswana Shona Silozi Slovak Slovenia Swahili Tsonga Turkey Ukrain\nMɔ ni gba ji Maatje de Jonge-van den Heuvel\nMIYE afii 98. Mikɛ nakai afii lɛ mli 70 sɔmɔ Yehowa kɛ miishɛɛ—shi mikɛ mihemɔkɛyeli lɛ he kai hu kpe. Beni awuɔ Jeŋ Ta II lɛ, akɛ mi yawo yiwaa ŋsara ko mli, ni be ko lɛ nijiaŋwujee ha mikpɛ yiŋ ko yɛ ŋsara nɛɛ mli, ni sɛɛ mli lɛ edɔ mi akɛ mifee nakai. Afii komɛi asɛɛ lɛ, mikɛ kaa kroko ni ha mihao waa kpe. Fɛɛ sɛɛ lɛ, midaa Yehowa shi akɛ eha mi hegbɛ ni misɔmɔ lɛ yɛ jaramɔ shihilɛi po amli.\nYɛ October 1940 lɛ, mishihilɛ tsake. Mihi Hilversum, ni ji maŋ ko ni yɔɔ Amsterdam wuoyi-bokagbɛ aaafee kilomitai 24 yɛ Netherlands. No mli lɛ Nazibii lɛ ni yeɔ maŋ lɛ nɔ. Mikɛ Jaap de Jonge ni ji wu ni susuɔ mɔ he waa lɛ ebote gbalashihilɛ mli afii enumɔ, ni wɔyɛ biyoo ko ni wɔsumɔɔ lɛ waa ni atsɛɔ lɛ Willy. Wɔshĩa lɛ tsa shĩa ko ni weku ni yɔɔ mli lɛ miiye ohia, ní etɔɔ amɛ dani amɛnyɛɔ amɛlɛɔ amɛbii kpaanyɔ lɛ nɔ. Fɛɛ sɛɛ lɛ, amɛha oblanyo ko wɔɔhe yɛ amɛshĩa lɛ, ni amɛhaa lɛ niyenii hu. Mibi mihe akɛ: ‘Mɛni hewɔ amɛŋɔ jatsu kroko amɛfɔ̃ amɛnɔ lɛ?’ Be ko beni miyaha amɛ niyenii ko lɛ, miná mile akɛ oblanyo lɛ ji gbɛgbalɔ. Oblanyo lɛ gba mi Nyɔŋmɔ Maŋtsɛyeli lɛ he sane, ni etsɔɔ mi jɔɔmɔi ni ekɛbaaba lɛ. Nɔ ni mikase lɛ ná minɔ hewalɛ waa, ni oya nɔŋŋ lɛ mimɔ anɔkwale lɛ mli. Yɛ nakai afi lɛ mli nɔŋŋ lɛ, mijɔɔ mihe nɔ miha Yehowa ni abaptisi mi. Beni abaptisi mi lɛ sɛɛ afi lɛ, miwu hu ha abaptisi lɛ.\nEyɛ mli akɛ no mli lɛ Biblia mli nilee ni miyɔɔ lɛ faaa moŋ, shi mile jogbaŋŋ akɛ Odasefonyo ni mibatsɔ lɛ tsɔɔ akɛ mikɛ mihe edɔmɔ asafo ko ni agu. Mile hu akɛ awo Odasefoi babaoo komɛi atsuŋ yɛ Maŋtsɛyeli shɛɛsane lɛ ni amɛshiɛɔ lɛ hewɔ. Fɛɛ sɛɛ lɛ, mibɔi shiɛmɔ yɛ shĩa kɛ shĩa amrɔ nɔŋŋ, ni mi kɛ miwu haa gbɛgbalɔi kɛ nɔkwɛlɔi gbɛfalɔi batoɔ wɔshĩa lɛ. Kɛfata he lɛ, wɔshĩa lɛ bafee he ni akɛ Biblia kasemɔ woji ni nyɛmimɛi hii kɛ yei ni jɛ Amsterdam lɛ kɛbaa lɛ toɔ. Amɛtoɔ woji babaoo amɛwoɔ amɛkɔɔkpei lɛ anɔ, ni amɛkɛ tapoliŋ haa nɔ. Nyɛmimɛi nɛɛ tsɔɔ akɛ amɛyɛ suɔmɔ kɛ ekãa babaoo! Amɛkɛ amɛwala wo oshara mli yɛ amɛnyɛmimɛi lɛ ahewɔ.—1 Yoh. 3:16.\n“Awo, Bɛ Etsɛŋ ni Obaaku Osɛɛ?”\nBeni abaptisi mi lɛ sɛɛ nyɔji ekpaa lɛ, polisifoi etɛ komɛi pue yɛ wɔshinaa lɛ naa. Amɛbote shĩa lɛ mli, ni amɛgbɛlɛ nibii ni yɔɔ shĩa lɛ mli lɛ amli ákɛ amɛbaana Biblia kasemɔ woji lo. Eyɛ mli akɛ amɛnaaa adeka ni akɛ woji lɛ eto mli lɛ moŋ, shi amɛna woji komɛi ni wɔkɛto wɔsaatso lɛ shishi lɛ. Amrɔ nɔŋŋ ni amɛfã mi akɛ minyiɛ amɛsɛɛ kɛya Hilversum polisteshɛŋ lɛ. Beni mifua mibiyoo lɛ ni mikɛ lɛ aye shɛɛ lɛ, Willy bi mi akɛ, “Awo, bɛ etsɛŋ ni obaaku osɛɛ?” Mikɛɛ lɛ akɛ, “Hɛɛ, misuɔlɔ, etsɛŋ ni Awo baaba.” Shi nyɔji 18 kɛ emli jaramɔ shihilɛi baaho dani manyɛ mafua lɛ ekoŋŋ.\nNɔ ni ba ji akɛ, polisifonyo ko kɛ mi ta oketeke mli kɛtee Amsterdam koni abibii mi saji. Mɛi ni bibii mi saji lɛ bɔ mɔdɛŋ akɛ amɛaanyɛ minɔ koni mikɛɛ akɛ nyɛmimɛi hii etɛ komɛi ni jɛ Hilversum lɛ ji Yehowa Odasefoi. Mikɛɛ akɛ: “Amɛteŋ mɔ kome pɛ mile. Lɛ ji mɔ ni bahaa wɔ mliki.” Ni eji anɔkwale; nakai nyɛmi nuu lɛ kɛ mliki yahaa mɛi. Mikɛshi sɛɛ akɛ: “Shi kɛ́ Yehowa Odasefonyo ni jio, ejeee Odasefonyo jio lɛ, no lɛ nyɛbia lɛ diɛŋtsɛ, jeee mi.” Beni mikpoo akɛ mawie nɔ ko kɛfata he lɛ, amɛgba mihiɛ ma, ni amɛkɛ mi wo kpabuŋ, ni amɛshi mi yɛ jɛmɛ nyɔji enyɔ. Beni miwu ná ele he ni miyɔɔ lɛ, enyɛ ekɛ atadei komɛi kɛ niyenii baha mi. Kɛkɛ ni yɛ August 1941 lɛ, akɛ mi tee Ravensbrück—yiwaa ŋsara ni ená gbɛ́i gbonyo ni akɛ yei yaa jɛmɛ, ni yɔɔ Berlin kooyigbɛ aaafee kilomitai 80 yɛ Germany lɛ.\n“Suɔlɔ, Kaaye Otsui”\nBeni wɔshɛ jɛmɛ lɛ, akɛɛ wɔ akɛ kɛ́ wɔkɛ wɔwaonaa gbɛ́i wo wolo ko ni tsɔɔ akɛ wɔkwa wɔhemɔkɛyeli lɛ shishi lɛ, abaanyɛ aŋmɛɛ wɔhe. Shi taakɛ obaakpa gbɛ lɛ, mikɛ miwaonaa gbɛ́i wooo shishi. Moŋ lɛ, mikɛ nibii ni mihiɛ lɛ fɛɛ ha amɛ, ni mitee miyajie mihe efolo yɛ hejuuhe ko mli, ni mina nyɛmimɛi yei Kristofoi komɛi ni jɛ Netherlands yɛ jɛmɛ. Aha wɔ plɛte, kɔɔpoo, awale, kɛ atade ní akpɛ tsitsinaatsɛɛnii ko ni atsɛɔ lɛ purple triangle awo nɔ ní wɔbaawo yɛ ŋsara lɛ mli. Yɛ klɛŋklɛŋ gbɛkɛ ni wɔye yɛ jɛmɛ lɛ mli lɛ akɛ wɔ yawo tsui ni akɛ gboklɛfoi woɔ jɛmɛ dani akɛ amɛyaa tsui ni amɛbaahi mli lɛ amli lɛ amli. Jɛmɛ ji he ni mifo klɛŋklɛŋ kwraa kɛjɛ beni amɔ mi lɛ. Beni mifoɔ ni miyikɔɔ lɛ, mibi mihe akɛ: “Mɛni baaba minɔ? Bei enyiɛ maye yɛ biɛ?” Yɛ anɔkwale mli lɛ, akɛni miye nyɔji fioo ko pɛ yɛ anɔkwale lɛ mli lɛ hewɔ lɛ, no mli lɛ wekukpãa ni kã mi kɛ Yehowa teŋ lɛ mli waaa tsɔ. Nibii babaoo yɛ ni makase lolo. Enɔjetsɛremɔ beni abua wɔnaa koni akwɛ akɛ wɔyi eshɛ lo lɛ, Dutch nyɛmi yoo ko na akɛ minii efee mɔbɔ. Ekɛɛ akɛ: “Suɔlɔ kaaye otsui! Nɔ ko nyɛŋ aye wɔ awui.”\nNo sɛɛ lɛ, akɛ wɔ tee he kroko ní akɛ gboklɛfoi yatoɔ, ni nyɛmimɛi yei Kristofoi ohai abɔ ni jɛ Germany kɛ Netherlands ní yɔɔ jɛmɛ lɛ here wɔ atuu. Nyɛmimɛi yei ni jɛ Germany lɛ ateŋ mɛi komɛi kɛ nɔ ni fe afi ehi jɛmɛ momo. Amɛ ni mikɛbɔ lɛ waje mi—hɛɛ, no ha miná miishɛɛ. Agbɛnɛ hu, miná he miishɛɛ waa akɛ he ni ato wɔnyɛmimɛi yei lɛ yɛ lɛ yɛ falefale waa fe hei krokomɛi yɛ ŋsara lɛ mli. Yɛ bɔ ni jɛmɛ yɔɔ falefale lɛ sɛɛ lɛ, ale hu akɛ ajuuu, awieee wiemɔ sha, ni anɔɔɔ yɛ jɛmɛ. Eyɛ mli akɛ shihilɛi ni wɔyɔɔ mli yɛ ŋsara lɛ mli lɛ jaraa moŋ, shi he ni akɛ wɔ eto lɛ bafee tamɔ ŋshɔkpɔ ko ni nɔ tse ni ŋshɔ ni mli ewo muji ebɔle lɛ.\nShihilɛ yɛ Ŋsara lɛ Mli\nWɔtsuɔ nii waa yɛ ŋsara lɛ mli, shi ahaa wɔ niyenii fioo pɛ. Esa akɛ wɔte shi leebi ŋmɛji enumɔ, ni no sɛɛ etsɛɛɛ lɛ, wɔyabuaa wɔhe naa ni akwɛ akɛ wɔyi eshɛ lo. Kɛ́ nugbɔ miinɛ jio, hulu miitso jio lɛ, wɔnɔkwɛlɔi lɛ haa wɔdamɔɔ shi aaafee ŋmɛlɛtswaa kome. Kɛ́ atswa gbɛkɛ ŋmɛji enumɔ be mli ni wɔtsu nii waa wɔtã lɛ, asaa abuaa wɔnaa ni akwɛɔ akɛ wɔyi eshɛ lo. No sɛɛ lɛ, ahaa wɔ wonu kɛ bodobodo wɔyeɔ, ni wɔyawɔɔ beni etɔ mi bliboo.\nDaa gbi lɛ ahaa miyatsuɔ nii yɛ ŋmɔji amli, ja Hɔgbaa pɛ, ni mikɛ nikpamɔ klala kpaa ŋmaa, mijeɔ gɔɔtai amli, ni mibɛɔ kplotoo tsui amli. Eyɛ mli akɛ nitsumɔ lɛ fa ni ehaa mɔ he woɔ muji moŋ, shi minyɛ mitsu daa gbi ejaakɛ no mli lɛ oblayoo ji mi, ni miyɛ hewalɛ bɔ ni sa. Kɛfata he lɛ, akɛni miláa lalai kɛ emli Biblia wiemɔi beni mitsuɔ nii lɛ hewɔ lɛ, ewajeɔ mi. Shi daa gbi lɛ mihiɛ tseɔ miwu kɛ mibi lɛ.\nEyɛ mli akɛ ahaa wɔ niyenii fioo moŋ, shi mi kɛ nyɛmimɛi yei krokomɛi lɛ fɛɛ bɔɔ mɔdɛŋ akɛ daa gbi lɛ wɔbaashi bodobodo fioo koni daa Hɔgbaa beni wɔnáa hegbɛ kɛkpeɔ kɛsusuɔ Biblia mli saneyitsei ahe lɛ, wɔná niyenii ni fa bɔ ni sa. Wɔbɛ Biblia kasemɔ woji moŋ, shi mikɛ miishɛɛ boɔ German nyɛmimɛi yei anɔkwafoi ni edara lɛ atoi beni amɛkɛ wɔ gbaa Biblia lɛ he saji lɛ. Wɔye Kristo gbele lɛ Kaimɔ lɛ po yɛ jɛmɛ.\nHejaramɔ, Dɔlɛ, kɛ Hewalɛwoo\nBei komɛi lɛ, afãa wɔ koni wɔyatsu nɔ ko ni baaye ebua Nazibii lɛ yɛ ta ni amɛwuɔ lɛ mli. Shi akɛni wɔbɛ afã ko sɛɛ yɛ maŋkwramɔŋ saji amli hewɔ lɛ, nyɛmimɛi yei lɛ fɛɛ kpoo akɛ amɛbaatsu nakai nitsumɔ lɛ, ni mi hu minyiɛ ekãa he nɔkwɛmɔnɔ ni amɛfee lɛ sɛɛ. Toigbalamɔ ni akɛha wɔ yɛ gbɛ ni wɔkɔ nɛɛ he ji, ahaaa wɔ niyenii kɛyashi gbii komɛi, ni kɛ́ abua wɔnaa koni akwɛ akɛ wɔyi eshɛ lo lɛ, ahaa wɔdamɔɔ shi ŋmɛlɛtswai abɔ. Be ko yɛ snoonɛmɔ beaŋ lɛ, aŋa wɔyi awo tsuŋ gbii 40 sɔŋŋ ní wɔbɛ nɔ ko ni baaha wɔhe adɔ la.\nÁkɛ Yehowa Odasefoi lɛ, akɛɛ wɔ shii abɔ akɛ, kɛ́ wɔkɛ wɔwaonaa gbɛ́i wo wolo ko ni tsɔɔ akɛ wɔkwa wɔhemɔkɛyeli lɛ shishi pɛ nɔŋŋ lɛ, abaaŋmɛɛ wɔhe ni wɔya shĩa. Beni mihi Ravensbrück nɔ ni fa fe afi kome sɛɛ lɛ, minijiaŋ je wui waa. Mihiɛ ni etse miwu kɛ mibiyoo lɛ mli bawa aahu akɛ mitee wɔnɔkwɛlɔi lɛ aŋɔɔ, ni mibi ni aha mi wolo ní aŋma nɔ akɛ mijeee Biblia Kaselɔ dɔŋŋ lɛ, ni mikɛ miwaonaa gbɛ́i wo shishi.\nBeni nyɛmimɛi yei lɛ ná amɛle nɔ ni mifee lɛ, amɛteŋ mɛi komɛi bɛŋkɛɛɛ mi dɔŋŋ. Shi German nyɛmimɛi yei enyɔ komɛi ni edara ni atsɛɔ amɛ Hedwig kɛ Gertrud lɛ tsi amɛbɛŋkɛ mi, ni amɛha miná nɔmimaa akɛ amɛyɛ suɔmɔ kɛha mi. Beni mikɛ nyɛmimɛi yei enyɔ nɛɛ tsuɔ nii yɛ kplotoo tsui lɛ amli lɛ, amɛjɛ mlihilɛ mli amɛtsɔɔ mi bɔ ni ehe miihia ni wɔye Yehowa anɔkwa ni wɔjie wɔsuɔmɔ ni wɔyɔɔ kɛha lɛ kpo kɛtsɔ wɔshidaamɔ ni wɔkɔ lɛ ni wɔŋmɛɛɛ he kɔkɔɔkɔ lɛ nɔ. Bɔ ni amɛkɛ mi ye tamɔ nyɛ kɛ ebi, ni amɛjie suɔmɔ kpo amɛtsɔɔ mi lɛ ná minɔ hewalɛ waa. * Mile akɛ nɔ ni mifee lɛ ejaaa, ni miisumɔ ni maha afo wolo ni mikɛ minine ewo shishi lɛ mli. Gbi ko gbɛkɛ lɛ, mikɛɛ nyɛmi yoo ko miyiŋ ni mikpɛ akɛ maha afo wolo ni mikɛ minine ewo shishi lɛ mli lɛ. Eeenyɛ efee akɛ ŋsara lɛ mli onukpai lɛ ateŋ mɔ ko nu wɔsanegbaa lɛ, ejaakɛ nakai gbɛkɛ lɛ nɔŋŋ lɛ aŋmɛɛ mihe ni akɛ mi wo oketeke mli koni miku misɛɛ kɛya Netherlands. Yoo ko ni fata gboklɛfoi lɛ ateŋ mɛi ni nyiɛɔ wɔhiɛ lɛ ahe—ehiɛ yɛ mihiɛ lolo—lɛ kɛɛ mi akɛ: “Oji Bibelforscher (Biblia Kaselɔ) lolo, ni etsakeŋ kɔkɔɔkɔ.” Mihere lɛ nɔ akɛ: “Hɛɛ, kɛji Yehowa miisumɔ lɛ, mafee nakai.” Fɛɛ sɛɛ lɛ, mitee nɔ mibi mihe akɛ, ‘Te mafee tɛŋŋ matsɔɔ akɛ mikɛ wolo ni mikɛ minine ewo shishi lɛ mli wiemɔi lɛ tsuuu nii lɛ?’\nSaji ni aŋmala yɛ wolo lɛ nɔ lɛ eko ji: “Mikɛ enɛ miima nɔ mi akɛ, mitsuŋ nii mihaŋ Majimaji Ateŋ Biblia Kaselɔi Asafo lɛ dɔŋŋ.” Mina nɔ ni esa akɛ mafee! Yɛ January 1943 beni mishɛ shĩa lɛ sɛɛ etsɛɛɛ nɔŋŋ lɛ, mibɔi shiɛmɔyaa ekoŋŋ. Taakɛ obaakpa gbɛ lɛ, kɛ́ Nazi nɔyeli lɛ mɔ mi nɔ ni ji shii enyɔ nɔ akɛ miishiɛ Nyɔŋmɔ Maŋtsɛyeli lɛ he sane lɛ, toigbalamɔ ni amɛkɛbaaha mi lɛ naa baawa fe tsutsu nɔ lɛ.\nNɔ kroko ni mifee koni mikɛha Yehowa ana akɛ miisumɔ waa akɛ maye lɛ anɔkwa akɛ etsulɔ ji, mi kɛ miwu ha nyɛmimɛi ni akɛ woji majeɔ amɛ ni amɛkɛbaha nyɛmimɛi lɛ, kɛ agbɛnɛ hu nɔkwɛlɔi gbɛfalɔi lɛ bato wɔ ekoŋŋ. Kwɛ bɔ ni midaa Yehowa shi akɛ eha miná hegbɛ ekoŋŋ koni mikɛtsɔɔ akɛ misumɔɔ lɛ kɛ ewebii lɛ!\nShihilɛ ko ni Ha Mihao Waa\nNyɔji fioo komɛi ni tsɔ hiɛ dani ta lɛ ba naagbee lɛ, mi kɛ miwu kɛ shihilɛ ko ni ha wɔhao waa kpe. Yɛ October 1944 lɛ, hela batswa wɔbiyoo lɛ trukaa. Willy ná sɛŋkakao. Hela lɛ mli wo wu oyayaayai, ni gbii etɛ sɛɛ lɛ egbo. No mli lɛ eye afii kpawo pɛ.\nWɔbi lɛ gbele lɛ ha wɔhao waa. Yɛ anɔkwale mli lɛ, wɔbi lɛ gbele lɛ ha minu piŋmɔ he kwraa fe jaramɔ shihilɛi ni mitsɔ mli yɛ Ravensbrück lɛ. Shi be fɛɛ be ni wɔwerɛ baaho wɔhe lɛ wiemɔi ni yɔɔ Lala 16:8 lɛ shɛjeɔ wɔmii akɛ: “Mikɛ Yehowa toɔ mihiɛ daa: ní eyɔɔ mininejurɔ nɔ nɛɛ, mididãŋ.” Mi kɛ miwu yɛ Yehowa shiwoo akɛ ebaatee gbohii ashi lɛ mli hekɛnɔfɔɔ ni gbugbaaa. Wɔfi shi yɛ anɔkwale lɛ mli, ni wɔkɛ hiɛdɔɔ shiɛ sanekpakpa lɛ be fɛɛ be. Kɛyashi miwu gbo yɛ afi 1969 lɛ, eye ebua mi jogbaŋŋ koni mikɛ hiɛsɔɔ asɔmɔ Yehowa.\nJɔɔmɔi kɛ Miishɛɛ\nYɛ afii nyɔŋmai abɔ ni eho lɛ amli lɛ, nɔ ko ni ha miná miishɛɛ babaoo ji be fɛɛ sɔɔlɔi ni mikɛbɔ gbagbalii lɛ. Taakɛ wɔfee beni ta lɛ yaa nɔ lɛ, wɔfeɔ klalo be fɛɛ be akɛ, wɔkɛ wɔshĩa lɛ baaha koni nɔkwɛlɔi gbɛfalɔi kɛ amɛŋamɛi abato jɛmɛ kɛ́ amɛbasara wɔsafo lɛ. Maarten Kaptein kɛ eŋa Nel ni miitsu gbɛfaa nitsumɔ lɛ bahi wɔshĩa lɛ afii 13 po! Beni hela ko mɔ Nel ni ebafee faŋŋ akɛ bɔ fɛɛ bɔ ni fee lɛ no baagbe lɛ lɛ, miná hegbɛ akɛ makwɛ lɛ yɛ wɔshĩa lɛ kɛyashi egbo yɛ nyɔji etɛ sɛɛ. Nyɛmimɛi nɛɛ kɛ nyɛmimɛi hii kɛ yei ni mikɛyɔɔ asafo mli ni mikɛbɔ lɛ eha minyɛ mihi mumɔŋ paradeiso ni wɔyɔɔ mli amrɔ nɛɛ mli.\nNibii ni sa kadimɔ ni mikɛkpe yɛ mishihilɛ mli lɛ ateŋ eko ba yɛ afi 1995—afɔ̃ mi nine kɛtee Ravensbrück kɛha nifeemɔ ko ni akɛbaakai nɔ ni tee nɔ yɛ jɛmɛ lɛ. Jɛmɛ mina nyɛmimɛi yei ni mikɛhi ŋsara lɛ mli lɛ ateŋ mɛi komɛi ni nɔ ni fa fe afii 50 ni eho nɛ lɛ wɔnako wɔhe lɛ yɛ! Wɔhe ni wɔkɛkpe lɛ ha wɔná hegbɛ koni wɔkɛwowoo wɔhe hewalɛ ní wɔkpa gbi ni wɔsuɔlɔi ni egboi lɛ baaba wala mli ekoŋŋ lɛ gbɛ, ni enɛ ta mitsuiŋ waa ni mihiɛ kpaŋ nɔ kɔkɔɔkɔ.\nBɔfo Paulo ŋma yɛ Romabii 15:4 (Ga Biblia hee) lɛ akɛ, “wɔkɛ hiɛmiamɔ kɛ ŋmalɛi lɛ amli miishɛjemɔ lɛ aná hiɛnɔkamɔ.” Miida Yehowa shi akɛ eha wɔná hiɛnɔkamɔ nɛɛ ní eha mikɛ hiɛsɔɔ sɔmɔɔ lɛ yɛ jaramɔ shihilɛi po amli lɛ.\n^ kk. 19 Yɛ nakai beaŋ lɛ, akɛni nyɛmimɛi lɛ nyɛɛɛ amɛkɛ nitsumɔhe yitso lɛ ashara hewɔ lɛ, amɛtsu afã ko ni wɔbɛ yɛ maŋkwramɔŋ saji ahe lɛ he nii yɛ he ni amɛniiashishinumɔ eyashɛ lɛ naa. No hewɔ lɛ, esoro bɔ ni mɔ aŋkro fɛɛ mɔ aŋkro fee enii yɛ sane nɛɛ he.\nMi kɛ Jaap, afi 1930\nWɔbiyoo Willy, beni eye afii kpawo\n[Mfoniri ni yɔɔ baafa 12]\nYɛ afi 1995, beni wɔkɛ wɔhe kpe ekoŋŋ kɛ miishɛɛ lɛ. Mifata mɛi ni ta hiɛ lɛ ahe, mɔ ni ji enyɔ nɔ kɛjɛ abɛkugbɛ


2 Tɛsalonika Bi 2 | Baiblo ɔ Ngɛ Intanɛti ɔ Nɔ | New World Translation\n2 Tɛsalonika Bi 2:1-17\nNɔ nɛ e yi mlaa nɔ (1-12)\nA wo mɛ he wami kaa a da si kpɛii (13-17)\n2 Se nyɛmimɛ, ngɛ wa Nyɔmtsɛ Yesu Kristo bami ɔ kɛ wa nya nɛ a ma bua kɛ ya e ngɔ ɔ he ɔ, wa ngɛ nyɛ pɛɛ kpae 2 kaa nyɛ ko ha nɛ munyu ko nɛ je mumi mi* aloo nya mi munyu ko, aloo sɛ womi ko nɛ e ngɛ kaa nɔ́ nɛ e je wa ngɔ ɔ nɛ e tsake nyɛ juɛmi amlɔ nɔuu, aloo e wo nyɛ he gbeye kaa Yehowa* ligbi ɔ ba. 3 Nyɛ ko ha nɛ nɔ ko nɔ ko nɛ e ha nɛ nyɛɛ tla blɔ* ngɛ blɔ ko blɔ ko nɔ, ejakaa e be bae kaa ja hemi kɛ yemi kuami ɔ ba kekle, nɛ a je nɔ nɛ e yi mlaa nɔ ɔ, nɛ ji hɛ mi kpatami bi ɔ kpo. 4 E teɔ si kɛ woɔ nɔ́ fɛɛ nɔ́ nɛ a tsɛɔ ke mawu aloo nɔ́ ko nɛ a jaa a,* nɛ e woɔ e he nɔ ngɛ e nɔ, konɛ e hi si ngɛ Mawu sɔlemi we ɔ, nɛ e ngɔ e he kɛ hi tsɔɔe kaa mawu ko ji lɛ. 5 Anɛ nyɛ kai we kaa benɛ i kɛ nyɛ ngɛ ɔ, i pɔɔ nyɛ ní nɛ ɔmɛ demi lo? 6 Nɛ amlɔ nɛ ɔ, nyɛ le nɔ́ nɛ ngɛ ní tsue kaa nya tsimi nɔ́ ɔ, bɔ nɛ pee nɛ a je lɛ kpo ngɛ lɛ nitsɛ e be nɛ sa mi. 7 Ngɛ anɔkuale mi ɔ, mlaa nɔ nɛ a yi nɛ ɔ he laami sane ɔ ngɛ ní tsue momo, se ja nɔ nɛ amlɔ nɛ ɔ, e ngɛ ní tsue kaa nya tsimi nɔ́ ɔ je blɔ mi kekle. 8 Lɔ ɔ se ɔ, ngɛ anɔkuale mi ɔ, a ma je nɔ nɛ e yi mlaa nɔ ɔ kpo, nɔ nɛ Nyɔmtsɛ Yesu maa ngɔ mumi ɔ nɛ ngɛ e nya mi ɔ kɛ gbe lɛ, nɛ́ e maa gu e bami ɔ he kpo jemi ɔ nɔ kɛ kpata e hɛ mi pɛsɛpɛsɛ ɔ. 9 Se nɔ nɛ e yi mlaa nɔ ɔ bami ɔ maa gu Satan ní tsumi, kɛ he wami ní tsumi fɛɛ he wami ní tsumi, kɛ lakpa okadihi, kɛ nyakpɛ níhi,* 10 kɛ nɔ́ nɛ dɛ fɛɛ nɔ́ nɛ dɛ nɛ a kɛ sisiɔ nɔ kɛ ha ni nɛmɛ nɛ a hɛ mi ngɛ kpatae ɔ kaa tue gblami nɔ́ ɔ nɔ kɛ ba, ejakaa a kplɛɛ we anɔkuale ɔ suɔmi ɔ nɔ konɛ a he a yi wami. 11 Enɛ ɔ he je ɔ, Mawu ha nɛ susumi nɛ dɛ sisi mɛ konɛ a ba he lakpa a nɛ a ye, 12 bɔ nɛ pee nɛ a kojo mɛ tsuo, ejakaa a he we anɔkuale ɔ yi, mohu ɔ, a bua ya jɔ nɔ́ nɛ dɛ he. 13 Se nyɛmimɛ nɛ Yehowa* suɔ, blɔ nya ní tsumi fɔɔ si ngɛ wa nɔ kaa waa na Mawu si be fɛɛ be ha nyɛ, ejakaa kɛ je sisije ɔ, Mawu hla nyɛ kɛ ha yi wami hemi nɛ e kɛ e mumi ɔ kɛ hemi kɛ yemi nɛ nyɛ ngɛ ngɛ anɔkuale ɔ mi ɔ ha nɛ nyɛ he tsɔ. 14 E tsɛ nyɛ kɛ ba enɛ ɔ he kɛ gu sane kpakpa a nɛ wa jaje ɔ nɔ, konɛ nyɛ ba ná wa Nyɔmtsɛ Yesu Kristo hɛ mi nyami ɔ. 15 Enɛ ɔ he ɔ, jehanɛ ɔ, nyɛmimɛ, nyɛɛ da si kpɛii nɛ nyɛɛ ya nɔ nɛ nyɛɛ pɛtɛ kusumihi nɛ a tsɔɔ nyɛ ɔmɛ a he, a tsɔɔ nyɛ kɛ gu nya mi munyu nɔ jio, kɛ gu sɛ womi ko nɛ je wa ngɔ nɔ jio. 16 Jehanɛ se hu ɔ, wa Nyɔmtsɛ Yesu Kristo nitsɛ kɛ Mawu nɛ ji wa Tsɛ ɔ, nɔ nɛ e suɔ wɔ nɛ e ha wɔ neneene bua womi kɛ hɛ kɛ nɔ fɔmi kpakpa kɛ gu dloomi nɔ ɔ 17 nɛ́ e to nyɛ tsui nɔ nine, nɛ́ e ha nɛ nyɛ he nɛ wa* ngɛ nɔ́ kpakpa peemi fɛɛ nɔ́ kpakpa peemi kɛ munyu tumi mi.\n^ Aloo “munyu ko nɛ je mumi ko ngɔ.” Hyɛ Munyu Komɛ A Sisi Tsɔɔmi, “Mumi.”\n^ Aloo “sisi nyɛ.”\n^ Aloo “buɔ ɔ.”\n^ Aloo “e wo nyɛ he wami.”\n2 Tɛsalonika Bi 2


Baiblo Mi Sanehi Farao Nlami Ɔmɛ - Yehowa Odasefoli Internet Nítsumi He\nJEHA enyɔ ba be nɛ́ Yosef ngɛ tsu ɔ mi. Da nɔ hyɛlɔ ɔ kai we lɛ. Kɛkɛ nɛ ligbi ko nyɔ mi ɔ, Farao nla nlamihi enyɔ komɛ, nɛ e nui sisi. Anɛ o na lɛ ngɛ foni ɔ mi nɛ́ e hwɔɔ si lo? E nɔ jena a, Farao tsɛ e ní leli ɔmɛ kɛ ba nɛ e de mɛ e nlami ɔmɛ. Se a nyɛ we nɛ a tsɔɔ lɛ sisi.\nDa nɔ hyɛlɔ ɔ ba kai Yosef jehanɛ. Nɛ e de Farao ke: ‘Benɛ a wo mi tsu ɔ, nyumu ko ngɛ lejɛ ɔ nɛ nyɛɔ tsɔɔ nlamihi a sisi.’ Farao ha nɛ a ya je Yosef kɛ je tsu ɔ mi amlɔ kɛ ba e ngɔ.\nFarao sɛɛ e nlami ɔmɛ ha Yosef ke: ‘I na na nguahi kpaago, nɛ a he ngɛ fɛu. Kɛkɛ nɛ i kpale na na kpahi kpaago nɛ́ a flaa. Nɛ nahi nɛ́ flaa amɛ ye na nguahi nɛ́ a he ngɛ fɛu ɔ.\n‘Ngɛ ye nlami enyɔne ɔ mi ɔ, i na blɛfo kpaago nɛ wo ní saminya ngɛ tso kake he. Lɔɔ se ɔ, i kpale na blɛfo kpaago kpa nɛ wui ní ngɛ tso kake hu he. Kɛkɛ nɛ blɛfo tso nɛ wui ní ɔ mii blɛfo kpaago kpa amɛ nɛ wo ní ɔ.’\nYosef de Farao ke: ‘Nlamihi enyɔ ɔmɛ tsuo hɛɛ sisi numi kake. Nahi nɛ kle kpaago ɔ kɛ blɛfo nɛ wo ní kpaago ɔ tsuo daa si ha jeha kpaago. Nɛ nahi nɛ flaa kpaago kɛ blɛfo nɛ́ wui ní kpaago ɔ hu daa si ha jeha kpaago kpa. Mizraim zugba a maa ba ní babauu jeha kpaago. Kɛkɛ lɔɔ se ɔ, hwɔ maa ba jeha kpaago.’\nLɔɔ he ɔ, Yosef de Farao ke: ‘Mo hla ní lelɔ ko konɛ o ha e bua niye ní nya ngɛ jeha kpaago nɛ zugba a maa ba ní ɔ mi. Kɛkɛ ɔ, ke hwɔ ba jeha kpaago kpa nɛ maa nyɛɛ se ɔ, hwɔ be mabi ɔmɛ yee.’\nFarao bua jɔ ga nɛ Yosef wo lɛ ɔ he. Nɛ e hla Yosef kaa e bua niye ní fuu nya kɛ to. Yosef ba plɛ pee Farao se yelɔ ngɛ Mizraim.\nJeha kpaanyɔ se benɛ hwɔ ba a, Yosef na nyumuhi komɛ nɛ́ a ma. Anɛ o le nihi nɛ a ji lo? Mɛ ji Yosef nyɛminyumuhi 10 amɛ! A niye ní nɛ ngɛ a dɛ ngɛ Kanaan bɔni tami, heje ɔ, a tsɛ Yakob tsɔ mɛ Mizraim kaa a ya he niye ní kɛ ba. Yosef yo e nyɛmimɛ ɔmɛ se mɛɛ lɛɛ a yo we lɛ. Anɛ o le nɔ́ heje lo? Nɔ́ heje ji kaa, Yosef wa nɛ e wo tade kpa ko.\nYosef kai kaa benɛ e ji nyumuyo ɔ, e nla nɛ́ e nyɛmimɛ ɔmɛ ba kpla si ngɛ e hɛ mi. O kai kaa o kane sane nɛ ɔ lo? Lɔɔ he ɔ, Yosef na kaa Mawu ji nɔ nɛ ngɔ lɛ kɛ ba Mizraim ngɛ yi mi tomi kpakpa ko heje. Mɛni o susu kaa Yosef maa pee? Ha nɛ waa hyɛ.\nMɛni ba ligbi ko nyɔ mi nɛ́ Farao hwɔ si ɔ?\nMɛni ha nɛ nyagbe ɔ, da nɔ hyɛlɔ ɔ kai Yosef ɔ?\nKaa bɔnɛ e ngɛ foni ɔ mi ɔ, mɛni nlamihi enyɔ Farao nla?\nKɛ Yosef tsɔɔ nlami ɔmɛ a sisi kɛɛ?\nKɛ Yosef plɛ kɛ ba pee nɔmlɔ ngua nɛ yeɔ Farao se ngɛ Mizraim kɛɛ?\nMɛni ha Yosef nyɛminyumu ɔmɛ ba Mizraim, nɛ mɛni heje a yo we lɛ ɔ?\nMɛni nlami Yosef kai, nɛ mɛni lɔɔ ha e nu sisi?\nKane 1 Mose 41:1-57.\nKɛ Yosef gbla juɛmi kɛ ya Yehowa nɔ kɛɛ, nɛ mɛni blɔ nɔ Kristofoli ma nyɛ maa kase e nɔhyɛ nɔ́ ɔ mwɔnɛ ɔ? (1 Mose 41:16, 25, 28; Mat. 5:16; 1 Pet. 2:12)\nKɛ niye ní fuu nɛ ba Mizraim nɛ́ lɔɔ se hwɔ ba a, tsɔɔ bɔnɛ Yehowa webi a mumi mi si fɔfɔɛ ngɛ slɔɔto ngɛ Sɔlemibi a nɔ ɔ he ha kɛɛ? (1 Mose 41:29, 30; Amos 8:11, 12)\nKane 1 Mose 42:1-8 kɛ 50:20.\nAnɛ e ji tɔmi kaa Yehowa jali ma kpla si ngɛ nɔmlɔ ko hɛ mi, ke ja ji a ma mi kusumi nɛ a kɛ jeɔ bu kpo kɛ haa nɔ ko nɛ hɛɛ blɔ nya lo? (1 Mose 42:6)


Ye Yehowa Anɔkwa, Tamɔ bɔ ni David kɛ Yonatan Fee Lɛ | Nikasemɔ\nKANEMƆ YƐ Afrikaans Aukan Baoule Bassa (Cameroon) Bislama Blɔfo Boulou Cakchiquel (Western) Cambodia Chitonga Chokwe Chol Cibemba Cinyanja Dangme Drehu Efik Ewe Fon French Ga Garifuna Greenland Haitian Creole Hausa Hmong (White) Iban Igbo Isoko Italia Karen (S'gaw) Kazakh Kikaonde Kikongo Kimbundu Kisi Kisonge Kongo Krio Kwangali Kwanyama Lamba Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Mbunda Mende Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Quichua (Imbabura) Saramacca Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallis Wayuunaiki Welsh Xhosa Yoruba Zulu\n“Yehowa afee mikɛo kɛ miseshi kɛ bo hu oseshi teŋ odase kɛya naanɔ.”—1 SAMUEL 20:42.\nLALAI: 125, 62\nMɛni Maŋtsɛ Saul binuu Yonatan fee kɛtsɔɔ akɛ eyeɔ Yehowa anɔkwa?\nKɛ́ wɔnuɔ he akɛ mɔ ko ni Nyɔŋmɔ etsɔɔ akɛ wɔba wɔhe shi wɔhã lɛ lɛ baaa ejeŋ jogbaŋŋ lɛ, mɛni wɔbaanyɛ wɔfee kɛtsɔɔ akɛ wɔyeɔ Nyɔŋmɔ anɔkwa?\nKɛ́ mɔ ko ni yɔɔ sɔɔmɔ hegbɛ lɛ nuuu wɔ shishi loo eye wɔ sane ni ejaaa lɛ, mɛni wɔbaanyɛ wɔfee kɛtsɔɔ akɛ wɔyeɔ Yehowa anɔkwa?\n1, 2. Mɛni sa kadimɔ waa yɛ bɔ ni Yonatan ye David anɔkwa ni ekɛ lɛ bɔ naanyo lɛ he?\nYONATAN yiŋ efeee lɛ kɔshikɔshi bibioo po akɛ Nyɔŋmɔ kɛ David yɛ. Ena bɔ ni David fee ekãa ni eyagbe Filistinyo oblaŋ ni atsɛɔ lɛ Goliat lɛ. Be ni David gbe Goliat lɛ, efo eyitso ni ekɛbahã Yonatan tsɛ, Maŋtsɛ Saul. (1 Samuel 17:57) Ŋwanejee ko bɛ he akɛ, ekãa ni David jie lɛ kpo lɛ fee Yonatan fɛo waa. Ni kɛjɛ nakai gbi lɛ nɔ kɛyaa lɛ, Yonatan kɛ David batsɔmɔ nanemɛi kpakpai. Yonatan wo David shi akɛ ebaaye lɛ anɔkwa, ni David hu wo lɛ shi akɛ, lɛ hu ebaaye lɛ anɔkwa. (1 Samuel 18:1-3) Yonatan ye eshiwoo lɛ nɔ. Eye David anɔkwa kɛyashi egbo.\n2 Kulɛ, Yonatan ji mɔ ni esa akɛ eye nɔ akɛ Israel maŋtsɛ yɛ Saul sɛɛ. Shi Yehowa kɛ hegbɛ nɛɛ hã David. Fɛɛ sɛɛ lɛ, Yonatan tee nɔ eye David anɔkwa. Be ni Saul ka akɛ ebaagbe David lɛ, Yonatan tsui bɔi yeli yɛ enaanyo lɛ hewɔ. No mli lɛ, Yonatan le akɛ David etee ŋa lɛ nɔ yɛ Horesh. No hewɔ lɛ, etee jɛmɛ ni eyawo lɛ hewalɛ ni eya nɔ ekɛ ehiɛ afɔ̃ Yehowa nɔ. Ekɛɛ lɛ akɛ: “Kaashe gbeyei, ejaakɛ mitsɛ Saul nine shɛŋ onɔ, shi bo oooye Israel nɔ maŋtsɛ, ni matsɔ osɛɛmɔ.”—1 Samuel 23:16, 17.\n3. Mɛni Yonatan bu akɛ no ji nɔ ni he hiaa fe fɛɛ yɛ shihilɛ mli? Ni te wɔfeɔ tɛŋŋ wɔleɔ enɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Wɔhiɛ sɔɔ mɛi ni yeɔ amɛnanemɛi anɔkwa lɛ waa. Ni nakai Yonatan fee; eye David anɔkwa. Shi ani ole mɔ kroko hu ni Yonatan ye lɛ anɔkwa? Lɛ ji Yehowa. Yɛ Yonatan shihilɛ mli fɛɛ lɛ, ehãaa nɔ ko nɔ ko he ahia lɛ fe ni ebaaye Nyɔŋmɔ anɔkwa. Ni no ji yiŋtoo hewɔ ni eye David anɔkwa ni eyeee ehe awuŋa lɛ. Yonatan wo David hewalɛ po, ni ekɛɛ lɛ akɛ ekɛ ehiɛ afɔ̃ Yehowa nɔ. Nanemɛi enyɔ nɛɛ ye amɛhe anɔkwa, ni amɛye Yehowa hu anɔkwa. Amɛkamɔ amɛhe kitã amɛkɛɛ: “Yehowa afee mikɛo kɛ miseshi kɛ bo hu oseshi teŋ odase kɛya naanɔ.” Ni amɛ fɛɛ amɛye kitã nɛɛ nɔ.—1 Samuel 20:42.\n4. (a) Kɛ́ wɔmiitao wɔmii ashɛ wɔhe ni wɔtsui anyɔ wɔmli lɛ, mɛni esa akɛ wɔfee? (b) Mɛni he wɔbaasusu yɛ nikasemɔ nɛɛ mli?\n4 Esa akɛ wɔ hu wɔye wɔwekumɛi, wɔnanemɛi, kɛ wɔnyɛmimɛi Kristofoi anɔkwa. (1 Tesalonikabii 2:10, 11) Shi mɔ ni fe fɛɛ ni esa akɛ wɔye lɛ anɔkwa ji Yehowa, ejaakɛ lɛ ji Mɔ ni hã wɔ wala! (Kpojiemɔ 4:11) Kɛ́ wɔye lɛ anɔkwa lɛ, wɔmii baashɛ wɔhe ni wɔtsui baanyɔ wɔmli. Shi jeee be fɛɛ be eyɔɔ mlɛo akɛ wɔbaaye Nyɔŋmɔ anɔkwa. Yɛ nikasemɔ nɛɛ mli lɛ, wɔbaasusu bɔ ni Yonatan nɔkwɛmɔnɔ lɛ baanyɛ aye abua wɔ ni wɔye Yehowa anɔkwa yɛ shihilɛi ejwɛ ni nyiɛ sɛɛ nɛɛ amli lɛ he: (1) kɛ́ wɔnuɔ he akɛ mɔ ko ni esa akɛ wɔba wɔhe shi wɔhã lɛ baaa ejeŋ jogbaŋŋ, (2) kɛ́ ehe bahia ni wɔhala mɔ ni wɔbaaye lɛ anɔkwa, (3) kɛ́ nyɛmi nuu ko ni yɔɔ sɔɔmɔ hegbɛ lɛ nuuu wɔ shishi loo eye wɔ sane ni ejaaa, kɛ (4) kɛ́ ewa kɛhã wɔ akɛ wɔbaaye shiwoo ko nɔ.\nKƐ́ WƆNUƆ HE AKƐ MƆ KO NI ESA AKƐ WƆBA WƆHE SHI WƆHÃ LƐ BAAA EJEŊ JOGBAŊŊ\n5. Mɛni hewɔ ebawa kɛhã Israelbii lɛ akɛ amɛbaaya nɔ amɛye Nyɔŋmɔ anɔkwa be ni Maŋtsɛ Saul yeɔ amɛnɔ lɛ?\n5 Be ni Yonatan tsɛ Maŋtsɛ Saul gbo Yehowa nɔ toi ni Yehowa kpoo lɛ lɛ, ebafee kaa kɛhã Yonatan kɛ Israelbii lɛ fɛɛ. (1 Samuel 15:17-23) No mli lɛ, Saul ta “Yehowa sɛi lɛ” nɔ lolo, ni tsɔɔ akɛ ekã he eeye nɔ akɛ Israelbii lɛ amaŋtsɛ. (1 Kronika 29:23) Shi nibii gbohii sɔŋŋ efeɔ. No hewɔ lɛ, ebawa kɛhã Israelbii lɛ akɛ amɛbaaya nɔ amɛye Nyɔŋmɔ anɔkwa, ni amɛba amɛhe shi amɛhã maŋtsɛ ni ehala lɛ.\n6. Mɛni tsɔɔ akɛ Yonatan tee nɔ eye Yehowa anɔkwa?\n6 Yonatan tee nɔ eye Yehowa anɔkwa. Bo lɛ, susumɔ nɔ ko ni efee be ni Saul bɔi Nyɔŋmɔ nɔ toigbomɔ sɛɛ etsɛɛɛ lɛ he okwɛ. (1 Samuel 13:13, 14) No mli lɛ, Filistibii asraafoi babaoo miiba amɛbatutua Israelbii lɛ. Saul asraafoi lɛ fɛɛ naa shiɔ 600 pɛ, ni amɛteŋ mɔ ko mɔ ko ehiɛɛɛ tawuu nii, akɛ ja Saul kɛ Yonatan pɛ. Shi no mli lɛ Filistibii lɛ hiɛ shwiilii 30,000 sɔŋŋ. Ani enɛ wo Yonatan he gbeyei? Dabi kwraa. Ekai nɔ ni gbalɔ Samuel wie lɛ, akɛ: “Yehowa gbɛ́i kpeteŋkpele lɛ hewɔ lɛ ekwaŋ emaŋ lɛ.” (1 Samuel 12:22) Yonatan kɛɛ asraafonyo ko ni ekɛnyiɛ lɛ akɛ: “Nɔ ko nɔ ko etsĩii Yehowa naa akɛ ekɛ mɛi pii loo mɛi fioo aahere yiwala.” No hewɔ lɛ, ekɛ asraafonyo lɛ tee amɛyatutua Filistibii asraafoi komɛi ni amɛgbe amɛteŋ mɛi aaafee 20. Yonatan kɛ ehiɛ fɔ̃ Yehowa nɔ, ni Yehowa jɔɔ lɛ. Yehowa hã shikpɔŋ lɛ hoso. Enɛ hã Filistibii lɛ atsui fã ni amɛteŋ mɔ fɛɛ mɔ dɔ eklante eto enyɛmi nɔ ni amɛgbegbee amɛhe. Israelbii lɛ ye kunim.—1 Samuel 13:5, 15, 22; 14:1, 2, 6, 14, 15, 20.\n7. Te Yonatan kɛ etsɛ ye ehã tɛŋŋ?\n7 Eyɛ mli akɛ Saul tee nɔ egbo Yehowa nɔ toi moŋ, shi Yonatan bo Saul toi be fɛɛ be ni ebaahi nakai feemɔ. Akɛ nɔkwɛmɔnɔ lɛ, Yonatan fata Saul he kɛwu tai kɛfã Yehowa webii lɛ ahe.—1 Samuel 31:1, 2.\n8, 9. Kɛ́ wɔbuɔ mɛi fɛɛ ni Yehowa kɛ hegbɛ ko ewo amɛdɛŋ lɛ, mɛɛ gbɛ nɔ no tsɔɔ akɛ wɔmiiye Yehowa anɔkwa?\n8 Esa akɛ wɔkase Yonatan ni wɔ hu wɔye Yehowa anɔkwa. Gbɛ kome ni wɔbaanyɛ wɔtsɔ nɔ wɔfee enɛ ji, ni wɔbaabo amralofoi lɛ toi be fɛɛ be ni ebaahi nakai feemɔ. Yehowa eŋmɛ amralofoi lɛ gbɛ ni amɛye wɔnɔ, ni eesumɔ ni wɔbu amɛ. Biblia lɛ tsɛɔ amɛ “hegbɛi ni nɔ kwɔlɔ.” (Kanemɔ Romabii 13:1, 2.) No hewɔ lɛ, kɛ́ maŋ onukpa ko loo maŋ sɔɔlɔ ko yeee anɔkwa, loo wɔnuɔ he akɛ ebaaa ejeŋ jogbaŋŋ po lɛ, esa akɛ wɔya nɔ wɔbu lɛ. Agbɛnɛ hu, esa akɛ wɔbu mɛi fɛɛ ni Yehowa kɛ hegbɛ ko ewo amɛdɛŋ lɛ.—1 Korintobii 11:3; Hebribii 13:17.\nNɔ kome ni wɔbaanyɛ wɔfee kɛtsɔɔ akɛ wɔyeɔ Yehowa anɔkwa ji, ni wɔbaabu wɔhefatalɔi lɛ ekɔɔɔ he eko kɛ́ amɛmiisɔmɔ Yehowa loo amɛsɔmɔɔɔ lɛ (Kwɛmɔ kuku 9)\n9 Nyɛmi yoo ko ni yɔɔ Bolivia, ni atsɛɔ lɛ Olga lɛ, ye Yehowa anɔkwa.  (Kwɛmɔ shishigbɛ niŋmaa ni yɔɔ sane lɛ naagbee lɛ.) Eyɛ mli akɛ ewu lɛ fee lɛ nibii gbohii moŋ, shi etee nɔ ebu lɛ. Bei komɛi lɛ, nuu nɛɛ kɛ lɛ ewieee, loo ebaajɛ lɛ yɛ Yehowa Odasefonyo ni eji lɛ hewɔ. Be ko po lɛ, ekɛɛ lɛ akɛ ebaashi lɛ, ni kɛ́ eeya lɛ, ekɛ gbekɛbii lɛ baafata ehe kɛya. Shi Olga kɛ ‘efɔŋ etooo efɔŋ najiaŋ.’ Emia ehiɛ eba ejeŋ jogbaŋŋ akɛ ŋa kpakpa. Ehoo nii ehã lɛ, efɔ enii ahe, ni ekwɛ weku lɛ mli bii krokomɛi lɛ. (Romabii 12:17) Kɛ́ ewu lɛ yaasara ewekumɛi loo enanemɛi, ni ebaaná hegbɛ lɛ, ekɛ lɛ yaa. Akɛ nɔkwɛmɔnɔ lɛ, be ni ewu lɛ papa gbo lɛ, ato gbɛjianɔ akɛ abaafee yara lɛ yɛ maŋ kroko ko nɔ. No hewɔ lɛ, eto nibii fɛɛ ni he baahia kɛhã gbɛfãa lɛ, ni ekɛ ewu lɛ fɛɛ tee. Be ni amɛyashɛ yara lɛ nɔ lɛ, Olga mɛ ewu lɛ yɛ agbo lɛ naa, ejaakɛ no mli lɛ aafee yara lɛ yɛ sɔlemɔtsu ko mli. Olga tee nɔ eto etsui shi ni ejie bulɛ kpo etsɔɔ ewu lɛ afii babaoo. Amrɔ nɛɛ, nuu lɛ etsake esubaŋ. Ewoɔ Olga hewalɛ ni eya asafoŋ kpeei, ni ekɛ etsɔne lɛ yajieɔ lɛ. Bei komɛi po lɛ, ekɛ lɛ fɛɛ yaa.—1 Petro 3:1.\nKƐ́ EHE BAHIA NI WƆHALA MƆ NI WƆBAAYE LƐ ANƆKWA\n10. Mɛni hewɔ Yonatan hala akɛ ebaaye David anɔkwa lɛ?\n10 Be ni Saul wie akɛ ebaagbe David lɛ, ehe bahia ni Yonatan akpɛ eyiŋ kɛji ebaaya nɔ eye David anɔkwa aloo ebaaye etsɛ lɛ anɔkwa. Enɛ bafee yiŋkpɛɛ ko ni wa waa kɛhã Yonatan. Shi Yonatan le akɛ, Nyɔŋmɔ ekwa Saul, ni amrɔ nɛɛ David ji mɔ ni ekpɛlɛɔ enɔ. No hewɔ lɛ, ekpɛ eyiŋ akɛ ebaaye David anɔkwa. Ebɔ David kɔkɔ yɛ nɔ ni Saul taoɔ afee lɛ he, ni ekɛɛ lɛ ni eyatee. Agbɛnɛ hu, ewie ehe ekpakpa etsɔɔ Saul.—Kanemɔ 1 Samuel 19:1-6.\n11, 12. Kɛ́ wɔsumɔɔ Nyɔŋmɔ lɛ, mɛɛ gbɛ nɔ no baanyɛ aye abua wɔ ni wɔye lɛ anɔkwa?\n11 Ehe bahia ni nyɛmi yoo ko ni jɛ Australia, ni atsɛɔ lɛ Alice lɛ ahala mɔ ni ebaaye lɛ anɔkwa. Be ni akɛ lɛ bɔi Biblia lɛ kasemɔ lɛ, egbaa eweku lɛ nibii ni ekaseɔ lɛ. Kɛkɛ ni be ko lɛ, ekɛɛ amɛ akɛ ekɛ amɛ yeŋ Blonya dɔŋŋ, ni egbala nɔ hewɔ ni efeŋ nakai lɛ mli etsɔɔ amɛ. Shishijee mli lɛ, efee tamɔ nɔ ni egbaaa amɛnaa tsɔ, shi sɛɛ mli lɛ, amɛmli fu lɛ waa. Amɛnu he tamɔ nɔ ni ekpoo amɛ. Alice mami kɛɛ lɛ akɛ, esumɔŋ ni ena ehiɛ dɔŋŋ. Alice wie akɛ: “Misumɔɔ miweku lɛ waa, no hewɔ lɛ nɔ ni amɛfee lɛ dɔ mi diɛŋtsɛ, ni ehã minaa kpɛ mihe. Shi akɛni mitswa mifai shi akɛ maye Yehowa kɛ e-Bi lɛ anɔkwa hewɔ lɛ, mitee mihiɛ ni abaptisi mi yɛ kpee ni afee yɛ no sɛɛ nɔŋŋ lɛ shishi.”—Mateo 10:37.\n12 Yehowa ji mɔ ni fe fɛɛ ni esa akɛ wɔye lɛ anɔkwa. No hewɔ lɛ, esa akɛ wɔkwɛ jogbaŋŋ ni wɔkɛ bɔɔltswaa kuu ko, skul ko, loo maŋ ko akaye egbɛhe lɛ. Akɛ nɔkwɛmɔnɔ lɛ, nyɛmi nuu ko ni atsɛɔ lɛ Henry lɛ bɔɔ mɔdɛŋ waa yɛ shwɛmɔ ko ni atsɛɔ lɛ tsɛs lɛ mli, ni efata mɛi ni tswaa tsɛs amɛhãa eskul lɛ ahe. Henry kɛfee oti ni ma ehiɛ akɛ, ebaabɔ mɔdɛŋ waa ehã eskul lɛ, koni amɛye kunim. No hewɔ lɛ, daa otsi lɛ, eyatswaa tsɛs, ni enɛ hãaa ená be kɛhã shiɛmɔ nitsumɔ lɛ kɛ asafoŋ kpeei. Henry wie akɛ, fiofio lɛ, tsɛs lɛ he bahia lɛ kwraa fe Nyɔŋmɔ. No hewɔ lɛ, ekpɛ eyiŋ akɛ etswaŋ tsɛs ehaŋ eskul lɛ dɔŋŋ.—Mateo 6:33.\n13. Kɛ́ wɔyeɔ Yehowa anɔkwa lɛ, mɛɛ gbɛ nɔ no baaye abua wɔ kɛ́ wɔkɛ naagbai kpe yɛ wɔweku lɛ mli?\n13 Bei komɛi lɛ, ebaanyɛ ewa kɛhã wɔ akɛ wɔbaaye wɔweku lɛ mli bii srɔtoi anɔkwa yɛ be kome too lɛ nɔŋŋ mli. Nakai eba lɛ yɛ nyɛmi nuu ko ni atsɛɔ lɛ Ken lɛ gbɛfaŋ. Ewie akɛ: “Mimami egbɔ, ni mishwe akɛ mayasara lɛ kpitiokpitio ni mahã ebahi wɔŋɔɔ yɛ be kɛ beiaŋ. Shi no mli lɛ, mimami kɛ miŋa nyɛɛɛ ahi shi yɛ toiŋjɔlɛ mli. Sane lɛ hɔ mi atroma, ejaakɛ minaaa nɔ ni mafee koni amɛyi enyɔ lɛ fɛɛ amɛná miishɛɛ.” Ken susu nɔ ni Biblia lɛ kɛɔ lɛ he, ni ena akɛ, esa akɛ eye eŋa lɛ anɔkwa. Ni tsɔɔ akɛ, esa akɛ efee nɔ ni baahã eŋa lɛ mii ashɛ ehe. No hewɔ lɛ, nakai pɛpɛɛpɛ efee. No sɛɛ lɛ, ehã eŋa lɛ le nɔ hewɔ ni esa akɛ ekɛ emami lɛ ahi shi yɛ toiŋjɔlɛ mli, ni ehã emami lɛ hu le nɔ hewɔ ni esa akɛ ebu eŋa lɛ.—Kanemɔ 1 Mose 2:24; 1 Korintobii 13:4, 5.\nKƐ́ NYƐMI NUU KO NI YƆƆ SƆƆMƆ HEGBƐ LƐ NUUU WƆ SHISHI LOO EYE WƆ SANE NI EJAAA\n14. Mɛɛ gbɛ nɔ Saul ye Yonatan sane ni ejaaa?\n14 Nɔ kroko ni baanyɛ ahã ewa kɛhã wɔ akɛ wɔbaaye Yehowa anɔkwa ji, kɛ́ nyɛmi nuu ko ni yɔɔ sɔɔmɔ hegbɛ lɛ nuuu wɔ shishi loo eye wɔ sane ni ejaaa. Eeenyɛ efee akɛ, Yonatan kɛ shihilɛ ko ni tamɔ nakai kpe. Nyɔŋmɔ ji mɔ ni wo etsɛ Saul maŋtsɛ, shi Saul kɛ Yonatan yeee jogbaŋŋ. Enaaa nɔ hewɔ ni esa akɛ Yonatan asumɔ David. No hewɔ lɛ, be ni Yonatan ye ebua David lɛ, emli fu waa, ni eshwie ebi lɛ hiɛiaŋ shi yɛ mɛi pii ahiɛ. Shi Yonatan tee nɔ ejie bulɛ kpo etsɔɔ etsɛ lɛ. Ni yɛ nakai beiaŋ nɔŋŋ lɛ, etee nɔ eye Yehowa kɛ David, ni ji mɔ ni Yehowa ehala akɛ Maŋtsɛ Saul sɛɛmɔ lɛ anɔkwa.—1 Samuel 20:30-41.\n15. Kɛ́ nyɛmi ko yeee wɔ jalɛsane lɛ, te esa akɛ wɔfee wɔnii wɔhã tɛŋŋ?\n15 Ŋmɛnɛ lɛ, nyɛmimɛi hii ni yɔɔ sɔɔmɔ hegbɛi yɛ asafo lɛ mli lɛ bɔɔ mɔdɛŋ akɛ amɛbaaye mɔ fɛɛ mɔ jalɛsane. Shi amɛyeee emuu, ni no hewɔ lɛ, jeee be fɛɛ be amɛbaanu wɔ shishi. (1 Samuel 1:13-17) No hewɔ lɛ, kɛ́ nyɛmi ko eyanuuu wɔ shishi, loo eyeee wɔ jalɛsane lɛ, nyɛhãa wɔyaa nɔ wɔyea Yehowa anɔkwa.\nKƐ́ EWA KƐHÃ WƆ AKƐ WƆBAAYE SHIWOO KO NƆ\n16. Mɛɛ shihilɛi amli ehe baahia ni wɔmia wɔhiɛ waa ni wɔya nɔ wɔye Nyɔŋmɔ anɔkwa?\n16 Kulɛ Saul miisumɔ ni Yonatan aye esɛɛ moŋ fe David. (1 Samuel 20:31) Shi Yonatan sumɔɔ Yehowa, ni eyeɔ lɛ anɔkwa. No hewɔ lɛ, yɛ nɔ najiaŋ ni ebaasusu lɛ pɛ ehe lɛ, ekɛ David bɔ naanyo ni eye shi ni ewo lɛ lɛ nɔ. Nakai pɛpɛɛpɛ mɛi fɛɛ ni sumɔɔ Yehowa ni amɛyeɔ lɛ anɔkwa lɛ feɔ. Biblia lɛ kɛɔ akɛ, kɛ́ mɔ ko ni tamɔ nakai lɛ ‘kã kita ni eena amane yɛ mli po lɛ, etsakeee.’ (Lala 15:4) Wɔyeɔ Nyɔŋmɔ anɔkwa, no hewɔ lɛ wɔyeɔ wɔshiwoi anɔ. Akɛ nɔkwɛmɔnɔ lɛ, kɛ́ wɔkɛ mɔ ko ba gbeekpamɔ ko yɛ nitsumɔ ko he lɛ, wɔyeɔ wɔwiemɔ nɔ, ekɔɔɔ he eko nɔ ni baaba. Ni kɛ́ wɔná naagbai yɛ wɔgbalashihilɛ mli lɛ, wɔyaa nɔ wɔyeɔ wɔhefatalɔi lɛ anɔkwa, ejaakɛ wɔsumɔɔ Yehowa.—Kanemɔ Maleaki 2:13-16.\nAkɛni wɔyeɔ Nyɔŋmɔ anɔkwa hewɔ lɛ, kɛ́ wɔkɛ mɔ ko ba gbeekpamɔ ko yɛ nitsumɔ ko he lɛ, wɔyeɔ wɔwiemɔ nɔ (Kwɛmɔ kuku 16)\n17. Mɛɛ gbɛ nɔ nikasemɔ nɛɛ eye ebua bo?\n17 Yonatan ye Yehowa anɔkwa yɛ shihilɛi ni jaraa po amli, ni wɔ hu wɔmiisumɔ ni wɔfee nakai. No hewɔ lɛ, nyɛhãa wɔyaa nɔ wɔyea wɔnyɛmimɛi Kristofoi lɛ anɔkwa, kɛ́ amɛfee wɔ nibii ni eŋɔɔɔ wɔnaa po. Kɛ́ wɔfee nakai lɛ, Yehowa tsui baanyɔ emli, ni no baahã wɔmii ashɛ wɔhe waa. (Abɛi 27:11) Wɔle akɛ, Yehowa le nɔ ni hi kɛhã wɔ, ni bɔ fɛɛ bɔ ni fee lɛ, ebaakwɛ wɔ. Yɛ nikasemɔ ni nyiɛ sɛɛ lɛ mli lɛ, wɔbaasusu mɛi komɛi ni hi shi yɛ David beiaŋ ni ye anɔkwa kɛ mɛi komɛi ni efeee nakai lɛ ahe, ni wɔkwɛ nɔ ni wɔbaanyɛ wɔkase kɛjɛ mli.\n^  (kuku 9) Atsake gbɛ́i lɛ ekomɛi.\nWɔyaa nɔ wɔyeɔ Yehowa anɔkwa: Wɔsumɔɔ Yehowa ni wɔboɔ lɛ toi be fɛɛ be. Kɛ́ wɔkɛ naagbai kpe lɛ, esa akɛ wɔsusu nɔ ni Yehowa taoɔ ni wɔfee lɛ he, ni wɔfee. Ejaakɛ wɔsumɔɔ lɛ fe mɔ fɛɛ mɔ kɛ nɔ fɛɛ nɔ\n“Hegbɛi ni nɔ kwɔlɔ”: Edamɔ shi kɛhã amralofoi kɛ maŋ onukpai ni Yehowa eŋmɛ amɛ gbɛ ni amɛye wɔnɔ lɛ. Yehowa miisumɔ ni wɔbu amɛ ni wɔbo amɛ toi, ja nɔ ni amɛtaoɔ ni wɔfee lɛ teɔ shi ewoɔ emlai lɛ


Mateo 24 | Baiblo ɔ Ngɛ Intanɛti ɔ Nɔ | New World Translation\nKRISTO BAMI Ɔ HE OKADI (1-51)\nTa hwumihi, hwɔ, zugba mimiɛɛmihi (7)\nSane kpakpa a nɛ a maa fiɛɛ (14)\nAmanehlu ngua (21, 22)\nNɔmlɔ Bi ɔ we okadi ɔ (30)\nFig tso ɔ (32-34)\nKaa Noa ligbi ɔ (37-39)\nNyɛɛ ya nɔ nɛ nyɛɛ hwɔɔ (42-44)\nTsɔlɔ anɔkualetsɛ kɛ tsɔlɔ yayami (45-51)\n24 Jehanɛ ɔ, benɛ Yesu ngɛ sɔlemi we ɔ jee ɔ, e kaseli ɔmɛ su e he nɛ a tsɔɔ lɛ tsuhi nɛ ngɛ sɔlemi we ɔ. 2 E de mɛ ke: “Tse nyɛ ngɛ ní nɛ ɔmɛ tsuo hyɛe? Ngɛ anɔkuale mi ɔ, i ngɛ nyɛ dee ke, a maa tsɛ̃ tɛ nɛ ɔmɛ tsuo kɛ pue si, nɛ a be tɛ ko sie ngɛ tɛ ko nɔ ngɛ hiɛ ɔ kɔkɔɔkɔ.” 3 Benɛ e hii si ngɛ Oliv Yoku ɔ nɔ ɔ, kaseli ɔmɛ su e he ngɛ laami mi nɛ a bi lɛ ke: “Mo de wɔ, mɛni be nɛ ní nɛ ɔmɛ tsuo maa ba mi, nɛ mɛni okadi nɛ e maa tsɔɔ kaa o ba* nɛ́ ma kadi níhi a blɔ nya tomi* ɔ nyagbe be ɔ”? 4 Yesu ha mɛ heto ke: “Nyɛɛ hyɛ nɛ hi nɛ nɔ ko nɛ kó sisi nyɛ, 5 ejakaa nihi fuu maa ba ngɛ ye biɛ mi nɛ a ma de ke, ‘Imi ji Kristo ɔ nɛ,’ nɛ a maa sisi nihi babauu. 6 Nyɛ maa nu ta hwumihi kɛ tahi a he amaniɛ bɔmihi a he. Nyɛɛ hyɛ nɛ hi nɛ nyɛ tsui ko po, ejakaa ní nɛ ɔmɛ maa ba mi kokooko, se kɛ̃ ɔ, nyagbe ɔ sui lolo. 7 “Ejakaa ma maa te si ngɔ wo ma nɛ matsɛ yemi maa te si ngɔ wo matsɛ yemi, nɛ hwɔ maa ba, nɛ zugba ma mimiɛɛ ngɛ he slɔɔtohi. 8 Ní nɛ ɔmɛ tsuo ji kɔɔmi sisije. 9 “Nɛ nihi maa ngɔ nyɛ kɛ wo amanehlu mi nɛ a maa gbe nyɛ, nɛ ye biɛ ɔ he je ɔ, je ma amɛ tsuo maa nyɛ nyɛ. 10 Jehanɛ se hu ɔ, nihi babauu a nane maa tɔ̃tɔ̃, nɛ a maa tsɔɔ a sibi a se blɔ nɛ a maa nyɛ a sibi. 11 Lakpa gbali fuu maa te si nɛ a maa sisi nihi babauu; 12 nɛ akɛnɛ nihi fuu be mlaa nɔ yee he je ɔ, suɔmi nɛ nihi babauu ngɛ ɔ, nya maa jɔ. 13 Se nɔ nɛ e ma fĩ si kɛ ya si nyagbe ɔ, a ma he e yi wami. 14 Nɛ sane kpakpa nɛ ɔ nɛ kɔɔ Matsɛ Yemi ɔ he ɔ, a maa fiɛɛ ngɛ zugba a nɔ hehi tsuo nɛ nimli ngɛ ɔ nɛ a kɛ maa ye je ma amɛ tsuo odase, nɛ lɔ ɔ se loko nyagbe ɔ maa ba. 15 “Enɛ ɔ he ɔ, ke nyɛ hɛ ngmɛ gba ma doku peemi nɔ́ nɛ e kpɔtɔɔ nɔ tsui nya nɛ gbalɔ Daniɛl tu he munyu ɔ nɔ kaa e daa si ngɛ he klɔuklɔu ɔ (ha ní kanelɔ ɔ nɛ kɔ se), 16 lɛɛ nihi nɛ a ngɛ Yudea a nɛ a bɔni fo tumi kɛ ya yoku ɔmɛ a nɔ. 17 Ha nɔ nɛ e ngɛ tsu yi mi ɔ nɛ e ko kple si kɛ ya ngɔ nɔ́ ko ngɛ e we mi, 18 nɛ nɔ nɛ e ngɛ ngmɔ mi ɔ hu nɛ e ko kpale e se nɛ e ya ngɔ tade nɛ e woɔ ngɛ e tade nɔ ɔ. 19 I ngɛ yihi nɛ a hɛɛ hɔ kɛ ni nɛmɛ nɛ bimwɔwi ngɛ a dɛ ngɛ jamɛ a be ɔ mi ɔ kpo mo* hae! 20 Nyɛɛ hi sɔlee konɛ nyɛ fo tumi ɔ nɛ ko ba ngɛ ahlabata be* mi aloo ngɛ He Jɔɔmi ligbi ɔ nɔ; 21 ejakaa jamɛ a be ɔ mi ɔ, amanehlu ngua maa ba nɛ́ eko kaa jã bɛ hyɛ kɛ je je ɔ sisije kɛ ba si amlɔ nɛ ɔ, ohoo, nɛ eko hu be bae gblegbleegble. 22 Ngɛ anɔkuale mi ɔ, ke a pui jamɛ a ligbi ɔmɛ a nɔ kpiti ɔ, a be he lo ko he lo ko yi wami hee; se ngɛ nihi nɛ a hla a he je ɔ, a maa po jamɛ a ligbi ɔmɛ a nɔ kpiti. 23 “Jamɛ a be ɔ mi ɔ, ke nɔ ko de nyɛ ke, ‘Hyɛ! Kristo ɔ ji nɛ ɔ nɛ,’ aloo, ‘Lɛ nɛ e ngɛ lejɛ ɔ nɛ!’ ɔ, nyɛ ko he ye. 24 Ejakaa lakpa Kristohi kɛ lakpa gbali maa te si nɛ a maa pee okadi nguanguahi kɛ nyakpɛ níhi konɛ a kɛ sisi nihi, nɛ ke e maa hi po ɔ, nihi nɛ a hla mɛ ɔ. 25 Hyɛ! i sɛ hlami nɛ i bɔ nyɛ kɔkɔ. 26 Lɔ ɔ he ɔ, ke nihi de nyɛ ke, ‘Hyɛ! E ngɛ nga a nɔ’ ɔ, nyɛ ko je kpo; ‘Hyɛ! E ngɛ se tsu ɔmɛ a mi’ ɔ, nyɛ ko he ye. 27 Ejakaa kaa bɔ nɛ oslabai gbaa ngɛ puje he nɛ e kpɛɔ kɛ yaa pusinɔ he ɔ, jã kɛ̃ nɛ e maa ba ke nɔmlɔ Bi ɔ ba* a. 28 He fɛɛ he nɛ gbogboe ngɛ ɔ, lejɛ ɔ nɛ kɔlehi ma bua a he nya ngɛ. 29 “Ngɛ jamɛ a ligbi ɔmɛ a mi ngɛ amanehlu ɔ se nɔuu pɛ ɔ, pu ɔ maa wo diblii, nɛ nyɔhiɔ ɔ be kpɛe, nɛ dodoe ɔmɛ ma tsɔ kɛ je hiɔwe kɛ ba nɔ si, nɛ he wamihi nɛ ngɛ hiɔwe ɔ ma mimiɛɛ. 30 Kɛkɛ ɔ, nɔmlɔ Bi ɔ he okadi ɔ maa je kpo ngɛ hiɔwe, nɛ wɛtsohi nɛ ngɛ zugba a nɔ tsuo ma fo ya boboobo, nɛ a maa na nɔmlɔ Bi ɔ nɛ e ma ngɛ bɔku ɔmɛ a mi kɛ he wami kɛ hɛ mi nyami babauu. 31 Nɛ e maa tsɔ e bɔfo ɔmɛ kɛ titimati pɛmi nɛ nya wa, nɛ a ma bua nihi nɛ e hla amɛ a nya kɛ je kɔɔhiɔ eywiɛ ɔmɛ a mi, kɛ maa je hiɔwe nyagbe he kake kɛ yaa su nyagbe he kpa. 32 “Jehanɛ ɔ, nyɛɛ kase nɔ́ nɛ ɔ kɛ je fig tso ɔ he nɔ́ he tomi nɔ́ ɔ mi: Ke e tsɛ̃ kɔni nɛ bahi ba nɔ pɛ kɛkɛ nyɛ le kaa mawulɛ be su ta. 33 Jã nɔuu kɛ̃ nɛ ke nyɛ hu nyɛ na ní nɛ ɔmɛ tsuo ɔ, nyɛ ná nɛ nyɛɛ le kaa e su sinya amɛ a nya haa. 34 Ngɛ anɔkuale mi ɔ, i ngɛ nyɛ dee ke, yi nɔ nɛ ɔ be bee kɛ ho gblegbleegble kɛ yaa si be nɛ ní nɛ ɔmɛ tsuo maa ba mi. 35 Hiɔwe kɛ zugba maa be kɛ ho, se ye munyu ɔmɛ lɛɛ a be bee kɛ ho kɔkɔɔkɔ. 36 “Jamɛ a ligbi ɔ kɛ ngmlɛfia a, nɔ ko nɔ ko li, hiɔwe bɔfo ɔmɛ li, nɛ jã kɛ̃ nɛ Bi ɔ hu li, se Tsɛ ɔ pɛ lɛ e le. 37 Ejakaa kaa bɔ nɛ níhi ya nɔ ngɛ Noa ligbi ɔmɛ a mi ɔ, jã kɛ̃ nɛ níhi maa ya nɔ ke nɔmlɔ Bi ɔ ba* a. 38 Ejakaa loko Nyu Kpekpemi ɔ maa ba a, jamɛ a be ɔ mi ɔ, nihi ngɛ ní yee nɛ a ngɛ ní nue, nyumuhi ngɛ yihi ngɔe nɛ a ngɔ yihi kɛ ngɛ gba hae kɛ ya si ligbi ɔ nɛ Noa sɛ daka a mi, 39 nɛ a yɔse we kɛ ya si be nɛ Nyu Kpekpemi ɔ ba nɛ e ba muɔɔ mɛ tsuo kɛ ho. Kaa bɔ nɛ e ba ngɛ jamɛ a be ɔ mi ɔ, jã kɛ̃ nɛ e maa ba ke nɔmlɔ Bi ɔ ba a. 40 Jamɛ a be ɔ mi ɔ, nyumuhi enyɔ maa hi ngmɔ mi; a maa ngɔ nɔ kake kɛ ho nɛ a ma kua nɔ kake. 41 Yihi enyɔ maa hi nɔ́ wɛɛe ngɛ wɛ tɛ nɔ; a maa ngɔ nɔ kake kɛ ho nɛ a ma kua nɔ kake. 42 Enɛ ɔ he ɔ, nyɛɛ ya nɔ nɛ nyɛɛ hwɔɔ, ejakaa nyɛ li ligbi nɔ nɛ nyɛ Nyɔmtsɛ ɔ ma. 43 “Se nɔ́ kake nɛ e sa kaa nyɛɛ le ji: Ke nɔ ko ngɛ we mi nɛ e le hwɔɔmi be* nɛ julɔ ɔ maa ba a, e maa fɔ nyɔ nɛ e be blɔ ngmɛe nɛ e ywia e we ɔ nɛ e sɛ mi. 44 Enɛ ɔ he ɔ, nyɛ hu nyɛ dla nyɛ he ngɔ to, ejakaa nɔmlɔ Bi ɔ ma ngɛ ngmlɛfia nɛ nyɛ susuu we kaa e maa ba a mi. 45 “Mɛnɔ tutuutu ji tsɔlɔ* anɔkualetsɛ kɛ ní lelɔ* ɔ nɛ e nyɔmtsɛ ɔ ngɔ lɛ kɛ da e we mi bimɛ a nya konɛ e ha mɛ a niye ní ngɛ be nɛ sa mi ɔ? 46 Jamɛ a tsɔlɔ* ɔ nɛ ke e nyɔmtsɛ ɔ ba nɛ e ma ba na lɛ kaa e ngɛ jã pee ɔ ngɛ bua jɔmi! 47 Ngɛ anɔkuale mi ɔ, i ngɛ nyɛ dee ke, e maa ngɔ lɛ kɛ da e níhi tsuo a nya. 48 “Se ke e ba kaa jamɛ a tsɔlɔ* yayami ɔ de ngɛ e tsui mi ke, ‘Ye nyɔmtsɛ ɔ se ngɛ kɛe,’ 49 nɛ e bɔni e nyɛmimɛ tsɔli* kpa amɛ kongomi nɛ e kɛ nihi nɛ a le mɛ kaa dã deli ɔ bɔni ní yemi nɛ a bɔni ní numi ɔ, 50 jamɛ a tsɔlɔ* ɔ nyɔmtsɛ ɔ maa ba ngɛ ligbi nɛ e hyɛ we blɔ ɔ nɔ kɛ ngmlɛfia nɛ e li ɔ mi, 51 nɛ e maa gbla e tue wawɛɛ nitsɛ nɛ e ma ha lɛ sihi he ngɛ he nɛ osatotsɛmɛ ɔmɛ ngɛ ɔ. Lejɛ ɔ ji he nɛ e ma fo ya nɛ e ma kpe e lungu nya ngɛ.\n^ Aloo “kusiɛ.”\n^ Be mi nɛ fĩɛ yee wawɛɛ nɛ snoo nɛɛ ngɛ Israel ɔ.\n^ Aloo “nyɔ mi be.”\n^ Hela, “nyɔguɛ.”\n^ Aloo “juɛmitsɛ.”


Nyɔŋmɔ Le Bo ni Enuɔ Bo Shishi (Lala 139:1)\nNyɔŋmɔ Nuɔ Bo Shishi\n“Yehowa, otao mimli ni ole mi.”—LALA 139:1.\n“Be ni miji lá kukuli kɛkɛ lɛ, ohiŋmɛii na.”—LALA 139:16\nNƆ HEWƆ NI MƐI KOMƐI AYIŊ FEƆ AMƐ ENYƆƆNYƆ: Mɛi pii susuɔ akɛ bɔ ni Nyɔŋmɔ naa adesai ji akɛ, amɛji eshafeelɔi ni he tseee ni esaaa akɛ Nyɔŋmɔ susuɔ amɛhe. Kendra, ni hao waa yɛ jwɛŋmɔŋ lɛ nu he akɛ eji mɔ ko ni nyɛŋ ashɛ Nyɔŋmɔ taomɔ nii lɛ ahe. No hewɔ lɛ, ekɛɛ akɛ, “mikpa sɔlemɔ.”\nNƆ NI NYƆŊMƆ WIEMƆ LƐ TSƆƆ: Yehowa kwɛɔ nii kɛtekeɔ emuu ni oyeee lɛ, ni enuɔ bo shishi waa. Biblia lɛ kɛɔ akɛ, “Ele wɔsu kɛ wɔbaŋ, ekaiɔ akɛ sũ kɛkɛ ji wɔ.” Kɛfata he lɛ, ekɛ wɔyeee yɛ wɔnishaianii lɛ anaa, enaa wɔ mɔbɔ ni ekɛ wɔhe eshai keɔ wɔ kɛ́ wɔshwa wɔhe.—Lala 103:10, 14.\nSusumɔ David, ni ji Israel maŋtsɛ, ni atsĩ etã yɛ klɛŋklɛŋ nikasemɔ ni tsɔ hiɛ lɛ mli lɛ he okwɛ. David sɔle ehã Nyɔŋmɔ akɛ: “Be ni miji lá kukuli kɛkɛ lɛ, ohiŋmɛii na . . . aŋma fɛɛ yɛ owolo lɛ mli. Mawu, taomɔ mimli, ni ole mitsuiŋ.” (Lala 139:16, 23) Hɛɛ, eyɛ mli akɛ David tɔ̃ tɔ̃mɔi ni yɔɔ hiɛdɔɔ bei komɛi moŋ, shi ená nɔmimaa akɛ, Yehowa na akɛ eshwa ehe kɛjɛ etsui mli.\nYehowa nuɔ bo shishi kwraa fe mɔ fɛɛ mɔ. Biblia lɛ kɛɔ akɛ “Gbɔmɔ lɛ ekwɛɔ kponɔgbɛ nii, shi Yehowa lɛ tsui ekwɛɔ!” (1 Samuel 16:7) Nyɔŋmɔ le nɔ hewɔ ni ofeɔ onii yɛ gbɛ pɔtɛ̃ɛ ko nɔ lɛ. Ele akɛ bɔ ni okɔ opapa loo omami ohã, bɔ ni fee ni oda kɛ he ni oda yɛ lɛ ji nɔ ni hãa ofeɔ onii yɛ gbɛ pɔtɛ̃ɛ ko nɔ lɛ. Eyɛ mli akɛ otɔ̃ɔ bei komɛi moŋ, shi Nyɔŋmɔ naa bɔ ni obɔɔ mɔdɛŋ ni ofee tsakemɔi yɛ oshihilɛ mli lɛ, ni enáa he miishɛɛ waa.\nKɛ̃lɛ, mɛɛ gbɛ nɔ Nyɔŋmɔ kɛ bɔ ni ele ‘bo jogbaŋŋ diɛŋtsɛ’ hã lɛ tsuɔ nii koni ekɛshɛje omii?


Mɛɛ Gbɛ nɔ Kpokpaa Nɔkwɛlɔi Yeɔ Amɛbuaa Yehowa Odasefoi Asafoi Lɛ?\nAsafoŋ onukpai akpee\nKristofoi a-Hela Ŋmalɛi lɛ tsĩɔ Barnaba kɛ bɔfo Paulo tã waa. Nɛkɛ hii nɛɛ sɔmɔ akɛ nɔkwɛlɔi gbɛfalɔi ni amɛsara asafoi ni hi shi yɛ mra be mli lɛ. Mɛni hewɔ? Amɛnyɛmimɛi Kristofoi lɛ ahilɛkɛhamɔ kã amɛtsui nɔ waa. Paulo kɛɛ akɛ eesumɔ ni ‘eku esɛɛ ni eyasara nyɛmimɛi lɛ’ ni ekwɛ bɔ ni amɛyɔɔ. Eesumɔ ni efã gbɛ shitoi ohai abɔ koni eya ni eyawo amɛ hewalɛ. (Bɔfoi lɛ Asaji 15:36) Nakai nɔŋŋ wɔnɔkwɛlɔi gbɛfalɔi ni yɔɔ ŋmɛnɛ lɛ hu shweɔ ni amɛfee.\nAmɛbaa koni amɛbawo wɔ hewalɛ. Kpokpaa nɔkwɛlɔ fɛɛ kpokpaa nɔkwɛlɔ saraa asafoi aaafee 20, ni eyeɔ otsi yɛ amɛteŋ eko fɛɛ eko ŋɔɔ, ni efeɔ enɛ shii enyɔ daa afi. Wɔbaanyɛ wɔná nyɛmimɛi hii nɛɛ kɛ amɛŋamɛi, kɛ́ amɛbote gbalashihilɛ mli lɛ, aniiashikpamɔi lɛ ahe sɛɛ waa. Amɛbɔɔ mɔdɛŋ waa akɛ amɛbaale onukpai kɛ gbekɛbii fɛɛ, ni amɛyɛ he miishɛɛ akɛ amɛaafata wɔhe kɛya shiɛmɔ loo kɛyafee Biblia mli nikasemɔi. Nɔkwɛlɔi nɛɛ kɛ asafoŋ onukpai lɛ yasaraa asafoŋbii lɛ, agbɛnɛ hu, amɛhaa wiemɔi yɛ asafoŋ kpeei kɛ kpeei wuji ashishi ni amɛkɛwoɔ wɔ hewalɛ.—Bɔfoi lɛ Asaji 15:35.\nAmɛsusuɔ mɔ fɛɛ mɔ he. Bɔ ni asafoi lɛ jaa Nyɔŋmɔ amɛhaa lɛ ji nɔ titri ni kã kpokpaa nɔkwɛlɔi lɛ atsui nɔ waa. Amɛkɛ asafoŋ onukpai lɛ kɛ asafoŋ sɔɔlɔi lɛ kpeɔ ni amɛkwɛɔ bɔ ni asafo lɛ yaa ehiɛ, ni amɛwoɔ amɛ ŋaa yɛ bɔ ni amɛaafee amɛtsu amɛsɔ̃i ahe nii jogbaŋŋ lɛ he. Amɛyeɔ amɛbuaa gbɛgbalɔi lɛ koni amɛnyɛ amɛtsu shiɛmɔ nitsumɔ lɛ jogbaŋŋ, ni amɛyɛ he miishɛɛ akɛ amɛaale mɛi hei ni kɛ asafo lɛ bɔɔ lɛ, ni amɛle bɔ ni amɛyaa hiɛ amɛhaa. Nyɛmimɛi hii nɛɛ ateŋ mɔ fɛɛ mɔ kɛ ehe haa akɛ ‘wɔnaanyo nitsulɔ.’ (2 Korintobii 8:23) Esa akɛ wɔkase amɛhemɔkɛyeli lɛ kɛ bɔ ni amɛkɛ amɛhe eha kɛjaa Nyɔŋmɔ lɛ.—Hebribii 13:7.\nMɛni hewɔ kpokpaa nɔkwɛlɔi saraa asafoi lɛ?\nTe ooofee tɛŋŋ oná amɛsaramɔ lɛ he sɛɛ lɛ?\nKadimɔ be ni kpokpaa nɔkwɛlɔ lɛ baaba ebasara nyɛsafo lɛ yɛ okalanda lɛ nɔ koni wiemɔ ni ebaaha yɛ Maŋtsɛyeli Asa lɛ nɔ lɛ eko eko akaŋmɛɛ bo. Kɛ́ obaasumɔ ni lɛ loo eŋa afata mɔ ni kɛ bo kaseɔ nii lɛ he nakai otsi lɛ ni akɛ bo akase Biblia lɛ koni no aha ole amɛ jogbaŋŋ lɛ, ha mɔ ni kɛ bo kaseɔ nii lɛ ale.\nDaa afi lɛ, wɔbuaa wɔhe naa kutuu kɛha nifeemɔi etɛ ni he hiaa waa. Te obaafee tɛŋŋ oná henaabuamɔi nɛɛ ahe sɛɛ?


KANEMƆ YƐ Afrikaans Albania Amharic Arabic Armenia Blɔfo Bulgaria Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatia Czech Denmark Dutch Estonia Finland French Ga Georgia Germany Gun Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Lingala Lithuania Malagasy Myanmar Ndebele Norway Ossetia Persia Poland Portuguese (Brazil) Quechua (Bolivia) Rarotongan Romania Russia Sepedi Serbian (Cyrillic) Sesotho (Lesotho) Setswana Shona Silozi Slovak Slovenia Spania Swahili Sweden Tagalog Tsonga Turkey Twi Ukrain Vietnam Xhosa Zulu\nANI oshwe waa akɛ onine ashɛ nɔ ko nɔ pɛŋ?— * Kɛ́ nakai ni lɛ, jeee bo pɛ. Shi, ani esa akɛ oto abla kɛná nɔ ni otaoɔ?— Dabi, esaaa akɛ ofeɔ nakai. Hiɛkɔlɔ pɛ feɔ nakai. Ha wɔkwɛ bɔ ni hiɛkɔɔ gbee nuu ko ni atsɛɔ lɛ Gehazi lɛ shi. No mli lɛ, eji Elisha tsulɔ; Elisha ji Yehowa, anɔkwa Nyɔŋmɔ lɛ gbalɔ.\nElisha kɛ Gehazi hi shi jeeŋmɔ, aaafee afii akpe dani afɔ Yesu Kristo, Nyɔŋmɔ Bi lɛ, yɛ shikpɔŋ lɛ nɔ. Yehowa kɛ Elisha tsu nii kɛfee nibii kpakpai babaoo—naakpɛɛ nibii! Akɛ nɔkwɛmɔnɔ lɛ, Biblia lɛ gbaa wɔ Siria asraafonyo nukpa ko ni ye hela gbonyo ni ji kpiti lɛ he sane. Mɔ ko nyɛɛɛ ehela lɛ atsa, shi Elisha tsaa.\nKɛ́ Nyɔŋmɔ kɛ Elisha tsu nii kɛye ebua mɛi ni amɛhe wa amɛ lɛ, Elisha heee amɛ shika. Ole nɔ hewɔ?— Ejaakɛ Elisha le akɛ Yehowa ji mɔ ni feɔ nakai naakpɛɛ nibii lɛ—jeee lɛ. Beni atsa Naeman lɛ, ená miishɛɛ aahu akɛ esumɔ akɛ eke Elisha shika, jwiɛtɛi, kɛ atadei fɛfɛji. Elisha sumɔɔɔ ni ehé nɔ ko, shi Gehazi miitao nibii nɛɛ waa.\nBeni Naeman shi etee lɛ, Gehazi wo foi kɛnyiɛ esɛɛ ni Elisha leee he nɔ ko. Beni eyanina Naeman lɛ, ole nɔ ni Gehazi kɛɛ lɛ?— ‘Elisha tsu mi ni mibakɛɛ bo akɛ ená gbɔi enyɔ amrɔ nɛɛ nɔŋŋ. Eesumɔ ni oha lɛ wulamɔ atadei enyɔ ni ekɛha gbɔi lɛ.’\nShi nɔ ni ewie lɛ ji amale! Gehazi fo sane ni ewie yɛ gbɔi enyɔ nɛɛ ahe lɛ etã. Emale ejaakɛ eetao ni enine ashɛ atadei ni Naeman ka akɛ ekɛbaaha Elisha lɛ nɔ. Kɛlɛ, Naeman leee enɛ he nɔ ko. No hewɔ lɛ, ená he miishɛɛ waa akɛ ekɛ nikeenii nɛɛ aaaha Gehazi. Naeman ha Gehazi nibii babaoo po fe nɔ ni Gehazi bi lɛ. Ole nɔ ni ba yɛ enɛ sɛɛ?—\nBeni Gehazi yashɛ shĩa lɛ, Elisha bi lɛ akɛ: ‘Nɛgbɛ otee?’\nGehazi ha hetoo akɛ: ‘Oo, miyako he ko he ko.’ Shi no mli lɛ, Yehowa eha Elisha ele nɔ ni Gehazi eyafee lɛ. No hewɔ lɛ, Elisha kɛɛ lɛ akɛ: ‘Jeee be ni akɛheɔ shika kɛ atadei nɛ!’\nGehazi eyaŋɔ shika kɛ atadei ni jeee enɔ. No hewɔ lɛ, Nyɔŋmɔ ha Naeman kpiti lɛ shwie Gehazi. Mɛni osusuɔ akɛ wɔbaanyɛ wɔkase yɛ enɛ mli?— Nɔ kome ni wɔkaseɔ yɛ mli ji akɛ esaaa akɛ wɔmaleɔ loo wɔfoɔ saji wɔtãa.\nMɛni hewɔ Gehazi fo sane, ni yɛ faŋŋ mli lɛ eji amale, etã lɛ?— Ejaakɛ Gehazi hiɛ kɔɔ nii anɔ. Eetao ená nɔ ko ni jeee enɔ, ni emale koni enine ashɛ nɔ. Enɛ ha eye hela gbonyo nɛɛ ewala gbii abɔ fɛɛ.\nAnɔkwa, Gehazi na nɔ kwraa fe kpiti ni shwie lɛ lɛ. Ole nɔ ni fe kpiti ni shwie lɛ lɛ?— No ji Nyɔŋmɔ hiɛ duromɔ, esuɔmɔ ni bɔ lɛ lɛ. Ekaba akɛ wɔbaafee nɔ ko ni baaha enɛ abɔ wɔ! No najiaŋ lɛ, esa akɛ wɔmli ahi, ni wɔkɛ mɛi aja nibii ni wɔyɔɔ lɛ.—w12-E 9/1.\n2 Maŋtsɛmɛi 5:5, 20-27; Yuda 21


Gbɛgbamɔ Nitsumɔ lɛ Wajeɔ Wekukpaa ni Kã Wɔ kɛ Nyɔŋmɔ Teŋ Lɛ | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Garifuna Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Kazakh Kikongo Kikuyu Kinyarwanda Kirghiz Kirundi Kisonge Kongo Korea Korea Mumuii Awiemɔ Kwangali Kwanyama Latvia Lingala Lithuania Luo Macedonia Malagasy Malay Malta Marathi Maya Mazatec (Huautla) Mexico Mumuii Awiemɔ Mixe (North Central) Mizo Moore Myanmar Nahuatl (Northern Puebla) Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Totonac Tshiluba Tsonga Turkey Twi Ukrain Umbundu Urdu Uruund Uzbek Venda Vietnam Waray-Waray Wayuunaiki Wolaita Xhosa Yoruba Zulu\n“Ehi akɛ ala ajie wɔ-Nyɔŋmɔ lɛ yi.”—LALA 147:1.\nJWƐŊMƆ SANEBIMƆI NƐƐ ANƆ JOGBAŊŊ\nMɛɛ gbɛ nɔ gbɛgbamɔ nitsumɔ lɛ wajeɔ naanyobɔɔ ni yɔɔ wɔ kɛ Yehowa teŋ lɛ?\nKɛ́ oji gbɛgbalɔ lɛ, mɛni baaye abua bo koni oya nɔ ohiɛ sɔɔmɔ krɛdɛɛ nɛɛ mli?\nKɛ́ amrɔ nɛɛ ojeee gbɛgbalɔ lɛ, mɛɛ tsakemɔi obaanyɛ ofee koni obatsɔ gbɛgbalɔ?\n1, 2. (a) Kɛ́ wɔfɔɔ mɔ ko ni wɔsumɔɔ esane lɛ he jwɛŋmɔ kɛ ehe wiemɔ lɛ, mɛni jɛɔ mli kɛbaa? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛɛ sanebimɔi ahe wɔbaasusu?\nKƐ OFƆƆ mɔ ko ni osumɔɔ esane lɛ he jwɛŋmɔ kɛ ehe wiemɔ lɛ, naanyobɔɔ ni yɔɔ nyɛ teŋ lɛ mli waa. Nakai nɔŋŋ naanyobɔɔ ni yɔɔ wɔ kɛ Yehowa Nyɔŋmɔ teŋ lɛ hu mli waa kɛ́ wɔfɔɔ ehe jwɛŋmɔ ni wɔwieɔ ehe wɔtsɔɔ mɛi. Beni David ji tookwɛlɔ lɛ, bei pii kɛshɛ gbɛkɛ lɛ, ekwɛɔ ŋulamii lɛ ni ejwɛŋɔ bɔ ni Bɔlɔ lɛ he yɔɔ naakpɛɛ ha lɛ he. Eŋma akɛ: “Kɛ́ mikwɛ oŋwɛi lɛ ni ji owaobii anaa nitsumɔi lɛ, nyɔɔŋtsere kɛ ŋulamii ni osaa oto lɛ: Mɛni ji adesa, ní ojwɛŋɔ enɔ? aloo gbɔmɔ bi, ní osaraa lɛ po?” (Lala 8:4, 5) Ni beni bɔfo Paulo wieɔ naakpɛɛ gbɛ nɔ ni Yehowa tsɔ eha yiŋtoo ni eyɔɔ kɛha Kristofoi ni afɔ amɛ mu lɛ ba mli lɛ he lɛ, ekɛɛ akɛ: “Oo, bɔ ni Nyɔŋmɔ nifalɛ kɛ ŋaa kɛ nilee mli kwɔ ha nɛ!”—Rom. 11:17-26, 33.\n2 Kɛ́ wɔtee shiɛmɔ lɛ, wɔjwɛŋɔ Yehowa he, ni wɔwieɔ ehe wɔtsɔɔ mɛi. Enɛ wajeɔ naanyobɔɔ ni yɔɔ wɔ kɛ lɛ teŋ lɛ. Gbɛgbalɔi babaoo ni kɛ amɛhe woɔ Maŋtsɛyeli sɔɔmɔ nitsumɔ lɛ mli waa lɛ ena akɛ, no eha suɔmɔ ni amɛyɔɔ kɛha Nyɔŋmɔ lɛ mli ewa fe tsutsu lɛ. Kɛ́ oji gbɛgbalɔ jio, kpaako omiaa ohiɛ ni obatsɔ eko jio lɛ, susumɔ sanebimɔi nɛɛ ahe: Mɛɛ gbɛ nɔ gbɛgbamɔ nitsumɔ lɛ baanyɛ awaje naanyobɔɔ ni kã okɛ Yehowa teŋ lɛ? Kɛ́ gbɛgbalɔ ji bo lɛ, bi ohe akɛ, ‘Mɛni baaye abua mi ni maya nɔ matsu nitsumɔ ni nɔ bɛ nɛɛ?’ Kɛ́ jeee gbɛgbalɔ ji bo lɛ, bo hu bi ohe akɛ, ‘Mɛɛ tsakemɔi manyɛ mafee koni manyɛ mikɛ mihe awo mli?’ Nyɛhaa wɔsusua gbɛi anɔ ni gbɛgbamɔ nitsumɔ lɛ baanyɛ awaje wekukpaa ni kã wɔ kɛ Nyɔŋmɔ teŋ lɛ he wɔkwɛa.\nBƆ NI GBƐGBAMƆ NITSUMƆ LƐ WAJEƆ WEKUKPAA NI KÃ WƆ KƐ NYƆŊMƆ TEŊ LƐ\n3. Kɛ́ wɔgba mɛi jɔɔmɔi ni Maŋtsɛyeli lɛ kɛbaaba wɔsɛɛ lɛ ahe sane yɛ shiɛmɔ nitsumɔ lɛ mli lɛ, te wɔnáa he sɛɛ wɔhaa tɛŋŋ?\n3 Kɛ́ wɔgbaa mɛi jɔɔmɔi ni Maŋtsɛyeli lɛ kɛbaaba wɔsɛɛ lɛ ahe sane lɛ, ehaa wɔbɛŋkɛɔ Yehowa kpaakpa. Mɛɛ ŋmalɛ okɛfɔɔ nitsumɔ yɛ shĩa fɛɛ shĩa nitsumɔ lɛ mli? Ekolɛ Lala 37:10, 11; Daniel 2:44; Yohane 5:28, 29; loo Kpojiemɔ 21:3, 4 lɛ. Be fɛɛ be ni wɔkɛ mɛi gbaa shiwoi nɛɛ ahe sane lɛ, wɔkaiɔ akɛ wɔ-Nyɔŋmɔ ni mli hi lɛ ji “duromɔ nii kpakpai fɛɛ kɛ nikee nii ni hi kɛwula shi fɛɛ lɛ” ahalɔ. Ni enɛ haa wɔtsiɔ wɔbɛŋkɛɔ lɛ kpaakpa.—Yak. 1:17.\n4. Mɛni hewɔ kɛ́ wɔna bɔ ni mɛi yeɔ ohia yɛ mumɔŋ lɛ, ehaa wɔhiɛ sɔɔ Nyɔŋmɔ mlihilɛ lɛ waa lɛ?\n4 Kɛ́ wɔna bɔ ni mɛi ashihilɛ efee basaa ni amɛbɛ miishɛɛ hu lɛ, ehaa wɔhiɛ sɔɔ anɔkwale lɛ waa. Mɛi ni yɔɔ je lɛ mli lɛ náaa yelikɛbuamɔ ni baaha amɛye omanye loo amɛná miishɛɛ. Mɛi babaoo haoɔ yɛ amɛwɔsɛɛ he, ni amɛbɛ hiɛnɔkamɔ ko. Amɛtaoɔ yiŋtoo ni yɔɔ shihilɛ sɛɛ. Amɛteŋ mɛi ni kɛɛ amɛjáa Nyɔŋmɔ lɛ po leee Biblia lɛ he nɔ ko kwraa. Amɛtamɔ blema Ninivebii lɛ nɔŋŋ. (Nyɛkanea Yona 4:11.) Babaoo ni wɔkɛ wɔhe woɔ shiɛmɔ nitsumɔ lɛ mli lɛ, babaoo ni wɔnaa bɔ ni mɛi yeɔ ohia yɛ mumɔŋ ha, ni akɛ, Yehowa miikwɛ wɔ jogbaŋŋ yɛ mumɔŋ. (Yes. 65:13) Enɛ haa wɔkaiɔ bɔ ni Yehowa mli hi ha, ejaakɛ ehaa wɔ mumɔŋ niyenii babaoo, eshɛjeɔ wɔmii, ni ehaa wɔnáa hiɛnɔkamɔ.—Kpoj. 22:17.\n5. Kɛ́ wɔye wɔbua mɛi yɛ mumɔŋ lɛ, te ehaa wɔnaa wɔ diɛŋtsɛ wɔnaagbai lɛ tɛŋŋ?\n5 Kɛ́ wɔye wɔbua mɛi yɛ mumɔŋ lɛ, eyeɔ ebuaa wɔ koni wɔkahao yɛ wɔ diɛŋtsɛ wɔnaagbai lɛ ahe tsɔ. Daa gbɛgbalɔ ko ni atsɛɔ lɛ Trisha lɛ ná enɛ mli niiashikpamɔ beni efɔlɔi tse gbãla lɛ. Nyɛmi yoo nɛɛ kɛɛ akɛ: “Be nɛɛ ji be ni mináaa miishɛɛ fe fɛɛ yɛ mishihilɛ mli lɛ ateŋ ekome.” Be ko beni ewerɛ eho ehe waa, ní enuuu he akɛ eya shiɛmɔ lɛ, emia ehiɛ ekɛ gbekɛbii etɛ komɛi yakase Biblia lɛ. Ena akɛ gbekɛbii nɛɛ kɛ naagbai babaoo miikpe yɛ shĩa. Amɛtsɛ ekpoo amɛ, ni amɛnyɛmi nukpa lɛ feɔ amɛ niseniianii. Trisha kɛɛ akɛ: “Kɛ́ mikɛ naagbai ni mikɛkpeɔ lɛ to amɛnɔ lɛ he lɛ, minɔ lɛ shɛɛɛ he ko kwraa. Beni wɔkaseɔ nii lɛ, amɛná miishɛɛ, ni amɛbɔi ŋmɔlɔ. Nakai gbi lɛ, mina akɛ Yehowa je gbɛ ejie gbekɛbii nɛɛ eha mi.”\n6, 7. (a) Mɛɛ gbɛ nɔ kɛ́ wɔtsɔɔ mɛi Biblia mli anɔkwalei lɛ ewajeɔ wɔhemɔkɛyeli lɛ? (b) Kɛ́ wɔna akɛ mɛi ni wɔkɛkaseɔ nii lɛ kɛ Ŋmalɛ naa shishitoo mlai lɛ miitsu nii lɛ, te ehaa wɔnaa Nyɔŋmɔ nilee lɛ wɔhaa tɛŋŋ?\n6 Kɛ́ wɔtsɔɔ mɛi Biblia mli anɔkwalei lɛ, ewajeɔ wɔhemɔkɛyeli lɛ. Bɔfo Paulo wie Yudafoi komɛi ni hi shi yɛ ebeaŋ ni kɛ nɔ ni amɛshiɛɔ lɛ tsuuu nii lɛ ahe akɛ: “Bo ni otsɔɔ mɛi krokomɛi anii lɛ, otsɔɔɔ bo diɛŋtsɛ ohe.” (Rom. 2:21) Gbɛgbalɔi náa hegbɛi babaoo kɛtsɔɔ mɛi anɔkwale lɛ, ni amɛkɛ mɛi kaseɔ Biblia lɛ. Shi amɛ lɛ, amɛtsɔɔ amɛ diɛŋtsɛ amɛhe nii dani amɛyatsɔɔ mɛi. Amɛsaa amɛhe jogbaŋŋ yɛ nɔ ni amɛkɛ mɔ fɛɛ mɔ baakase lɛ mli, ni bei komɛi po lɛ amɛtaoɔ nii amli koni amɛnyɛ amɛtsɔɔ mɛi lɛ anii jogbaŋŋ. Nyɛmi yoo gbɛgbalɔ ko ni atsɛɔ lɛ Janeen lɛ kɛɛ akɛ: “Be fɛɛ be ni matsɔɔ mɔ ko anɔkwale lɛ, minaa akɛ anɔkwalei nɛɛ náa mi diɛŋtsɛ mijwɛŋmɔ kɛ mitsui nɔ hewalɛ waa. Enɛ wajeɔ hemɔkɛyeli ni miyɔɔ yɛ anɔkwalei nɛɛ amli lɛ waa.”\n7 Kɛ́ wɔna akɛ mɛi ni wɔkɛkaseɔ nii lɛ kɛ Biblia mli shishitoo mlai lɛ miitsu nii ni eeye eebua amɛ lɛ, ehaa wɔnaa akɛ Nyɔŋmɔ nilee lɛ he yɛ sɛɛnamɔ waa. (Yes. 48:17, 18) Enɛ wajeɔ wɔfai shi ni wɔtswa akɛ wɔkɛ shishitoo mlai nɛɛ baatsu nii yɛ wɔshihilɛ mli lɛ. Nyɛmi yoo gbɛgbalɔ kroko ni atsɛɔ lɛ Adrianna lɛ kɛɛ akɛ: “Kɛ́ mɛi kɛ amɛhe fɔ̃ amɛ diɛŋtsɛ amɛnilee nɔ lɛ, amɛshihilɛ feɔ basaa. Shi kɛ́ amɛkɛ Yehowa nilee lɛ bɔi nitsumɔ lɛ, amɛnáa he sɛɛ amrɔ nɔŋŋ.” Nakai nɔŋŋ nyɛmi nuu gbɛgbalɔ ko ni atsɛɔ lɛ Phil lɛ hu wie akɛ: ‘Ehaa onaa akɛ Yehowa nyɛɔ eyeɔ ebuaa mɛi ni amɛtsakeɔ.’\n8. Kɛ́ wɔkɛ nyɛmimɛi hii kɛ yei tsu nii yɛ shiɛmɔ nitsumɔ lɛ mli lɛ, te wɔnáa he sɛɛ wɔhaa tɛŋŋ?\n8 Kɛ́ wɔkɛ nyɛmimɛi hii kɛ yei tsu nii yɛ shiɛmɔ nitsumɔ lɛ mli lɛ, ewoɔ wɔ hewalɛ. (Abɛi 13:20) Kɛ́ gbɛgbalɔi kɛ nyɛmimɛi lɛ tee shiɛmɔ lɛ, amɛkɛ be babaoo tsuɔ nii. Enɛ haa amɛnáa hegbɛi kɛwowoɔ amɛhe hewalɛ. (Rom. 1:12; nyɛkanea Abɛi 27:17.) Nyɛmi yoo gbɛgbalɔ ko ni atsɛɔ lɛ Lisa lɛ kɛɛ akɛ: “Daa nɛɛ aaashi mple yɛ nitsumɔhe lɛ ni aaaye mɛi ahe awuŋa. Daa nɛɛ mɛi kɛ wiemɔ sha kɛ jɛmɔ wiemɔi miitsu nii. Mɔ fɛɛ mɔ miitao ni ana akɛ lɛ ebɔɔ mɔdɛŋ fe fɛɛ. Bei komɛi lɛ, Kristofoi asui ni ojieɔ lɛ kpo lɛ hewɔ lɛ, ayeɔ ohe fɛo loo aŋmɔɔ bo. Shi kɛ́ okɛ nyɛmimɛi Kristofoi lɛ tee shiɛmɔ lɛ, ewoɔ bo hewalɛ waa. Kɛ́ mikpa shiɛmɔ ni miba shĩa lɛ, minuɔ he akɛ mihe ejɔ mi, ekɔɔɔ he eko bɔ ni etɔ mi eha.”\n9. Kɛ́ wɔkɛ wɔgbalashihilɛ mli hefatalɔi tsu gbɛgbamɔ nitsumɔ lɛ, te enáa wɔgbãla lɛ nɔ hewalɛ ehaa tɛŋŋ?\n9 Kɛ́ wɔkɛ wɔgbalashihilɛ mli hefatalɔi tsu gbɛgbamɔ nitsumɔ lɛ ehaa wɔgbãla lɛ sɔɔ. (Jaj. 4:12) Nyɛmi yoo ko ni atsɛɔ lɛ Madeline ni kɛ ewu fɛɛ ji gbɛgbalɔi lɛ kɛɛ akɛ: “Mikɛ miwu nyɛɔ wɔgbaa nibii ni tee nɔ yɛ shiɛmɔ nitsumɔ lɛ mli loo nɔ ko ni wɔkase beni wɔkaneɔ Biblia lɛ ni wɔbaanyɛ wɔkɛtsu nii yɛ shiɛmɔ mli lɛ ahe sane daa. Beni afii lɛ hoɔ eyaa lɛ, ekome ni wɔfeɔ kɛtsuɔ gbɛgbamɔ nitsumɔ lɛ haa suɔmɔ ni yɔɔ wɔteŋ lɛ mli waa.” Nakai nɔŋŋ Trisha ni atsĩ etã kɛtsɔ hiɛ lɛ kɛɛ akɛ: “Wɔyi enyɔ lɛ fɛɛ wɔkpɛ mli akɛ wɔsumɔŋ wɔmɔ nyɔmɔ, ni enɛ yeɔ ebuaa wɔ ni wɔtaaa naa yɛ shika saji ahe. Wɔfeɔ ekome kɛyaa shiɛmɔ ni wɔfeɔ ekome kɛyafeɔ sɛɛkuukɛsaramɔ kɛ Biblia mli nikasemɔ, ni enɛ haa wɔsumɔɔ wɔhe waa ni eha wɔtsi wɔbɛŋkɛ Nyɔŋmɔ hu.”\nKɛ́ wɔtsu gbɛgbamɔ nitsumɔ lɛ, wɔtsui nyɔɔ wɔmli waa (Kwɛmɔ kuku 9)\n10. Kɛ́ wɔkɛ Maŋtsɛyeli lɛ ye klɛŋklɛŋ gbɛhe, ni wɔna akɛ Nyɔŋmɔ miiye kɛmiibua wɔ lɛ, te esaa hekɛnɔfɔɔ ni wɔyɔɔ yɛ Yehowa mli lɛ he tɛŋŋ?\n10 Kɛ́ wɔkɛ Maŋtsɛyeli lɛ ye klɛŋklɛŋ gbɛhe lɛ, hekɛnɔfɔɔ ni wɔyɔɔ yɛ Yehowa mli lɛ mli waa, eyeɔ ebuaa wɔ, ni ehaa wɔsɔlemɔi lɛ ahetoo. Eyɛ mli akɛ anɔkwa Kristofoi fɛɛ kɛ amɛhe fɔ̃ɔ Yehowa nɔ moŋ, shi gbɛgbalɔi ena akɛ, kɛ́ amɛkɛ amɛhe fɔ̃ Yehowa nɔ lɛ, amɛbaanyɛ amɛya nɔ amɛtsu gbɛgbamɔ nitsumɔ lɛ. (Nyɛkanea Mateo 6:30-34.) Akɛɛ nyɛmi nuu ko ni atsɛɔ lɛ Curt, ni eji gbɛgbalɔ, ni bei komɛi hu lɛ ahaa eyayeɔ kpokpaa nɔkwɛlɔ lɛ najiaŋ lɛ ni eyasara asafo ko ni kɛ he ni eyɔɔ lɛ teŋ jɛkɛmɔ aaafee ŋmɛlɛtswai enyɔ kɛ fã kɛ́ akɛ tsɔne miiya. Pɛtro ni yɔɔ etsɔne lɛ mli lɛ baanyɛ ekɛ lɛ kɛ eŋa, ni lɛ hu eji gbɛgbalɔ lɛ ayashɛ he ni asafo lɛ yɔɔ lɛ, shi enyɛŋ ekɛ amɛ aku sɛɛ, ni eshwɛ otsi dani abaawo lɛ nyɔmɔ. Curt kɛɛ amɛyiŋ fee amɛ kɔshikɔshi kɛji amɛya loo amɛkaya. Shi amɛkɛ sane lɛ fɔ̃ Yehowa hiɛ, ni amɛkpɛ mli akɛ amɛbaaya, kɛ hiɛnɔkamɔ lɛ akɛ Nyɔŋmɔ baaha amɛ amɛhiamɔ nii. Beni eshwɛ fioo ni amɛbaashi shĩa lɛ, nyɛmi yoo ko ba amɛŋɔɔ ni ebake amɛ shika. Shika lɛ naa shiɔ bɔ ni amɛtaoɔ lɛ pɛpɛɛpɛ. Curt kɛɛ akɛ, “Kɛ́ oná niiashikpamɔi ni tamɔ nɛkɛ shii abɔ lɛ, ewaaa kwraa akɛ ooona akɛ Yehowa nine yɛ mli.”\n11. Yɛ naagbai ni gbɛgbalɔi kɛkpeɔ lɛ fɛɛ sɛɛ lɛ, ani amɛnáa jɔɔmɔi?\n11 Gbɛgbalɔi eyɔse akɛ, kɛ́ amɛkɛ amɛhe wo Yehowa sɔɔmɔ lɛ mli vii, ni amɛtsi amɛbɛŋkɛ lɛ lɛ, amɛnáa jɔɔmɔi babaoo. (5 Mose 28:2) Fɛɛ sɛɛ lɛ, gbɛgbalɔi kɛ naagbai kpeɔ. Nyɔŋmɔ tsuji fɛɛ kɛ naagbai kpeɔ ejaakɛ amɛyeee emuu ni amɛyɛ jeŋ fɔŋ nɛɛ mli. Eyɛ mli akɛ bei komɛi lɛ, naagbai ni gbɛgbalɔi komɛi kɛkpeɔ lɛ haa amɛkɛ amɛsɔɔmɔ lɛ fɔ̃ɔ shi fioo moŋ, shi bei pii lɛ, amɛbaanyɛ amɛtsu naagbai nɛɛ ahe nii loo amɛfee nibii ni haŋ nakai naagbai lɛ aba. Mɛni baaye abua gbɛgbalɔi ni amɛnyɛ amɛya nɔ amɛtsu gbɛgbamɔ nitsumɔ lɛ?\nBƆ NI OOOFEE OYA NƆ OTSU GBƐGBAMƆ NITSUMƆ LƐ\n12, 13. (a) Kɛ́ gbɛgbalɔ ko nyɛɛɛ ashɛ eŋmɛlɛtswaa he lɛ, mɛni esa akɛ efee? (b) Mɛni hewɔ esa akɛ gbɛgbalɔ ato be kɛkane Biblia lɛ daa gbi, efee aŋkro nikasemɔ, ni ejwɛŋ nibii ni ekaseɔ lɛ anɔ lɛ?\n12 Gbɛgbalɔi babaoo bɛ dekã kwraa. Ewa dani obaanyɛ otsu nɔ fɛɛ nɔ he nii, no hewɔ lɛ ehe miihia ni oto gbɛjianɔ jogbaŋŋ. (1 Kor. 14:33, 40) Kɛ́ gbɛgbalɔ ko nyɛɛɛ ashɛ eŋmɛlɛtswaa he lɛ, esa akɛ ekwɛ bɔ ni ekɛ ebe tsuɔ nii ehaa lɛ ekoŋŋ. (Efe. 5:15, 16) Ebaanyɛ ebi ehe akɛ: ‘Be enyiɛ mikɛjieɔ mihiɛtserɛ? Ani ehe miihia ni mikɛ mibe atsu nii yɛ nilee mli? Ani manyɛ mato be ni mikɛtsuɔ nii lɛ he gbɛjianɔ jogbaŋŋ?’ Esa akɛ gbɛgbalɔi afɔ amɛhe saji nɛɛ bimɔ koni amɛnyɛ amɛfee tsakemɔi komɛi yɛ amɛgbɛjianɔtoo mli kɛ́ ehe bahia.\n13 Esa akɛ gbɛgbalɔ fɛɛ gbɛgbalɔ ato be kɛkane Biblia lɛ daa gbi, efee aŋkro nikasemɔ, ni ejwɛŋ nibii ni ekaseɔ lɛ anɔ. Kɛfata he lɛ, esa akɛ gbɛgbalɔ akwɛ jogbaŋŋ koni nibii ni he ehiaaa tsɔ lɛ akahe be ni eto kɛha nibii ni he hiaa lɛ. (Fil. 1:10) Akɛ nɔkwɛmɔnɔ lɛ, ŋɔɔ lɛ akɛ gbɛgbalɔ ko kɛ be babaoo eyashiɛ ni eba shĩa. Eto ni kɛ́ eba shĩa lɛ, ekɛ be lɛ baasaa ehe kɛha asafoŋ kpee ni nyiɛ sɛɛ lɛ. Shi beni ebashɛ shi lɛ, klɛŋklɛŋ lɛ, eyakane woji komɛi ni aŋmala lɛ. No sɛɛ lɛ, eyata ekɔmpiuta lɛ sɛɛ ni ebɔi e-mail ni amaje lɛ lɛ kanemɔ. Beni eta kɔmpiuta lɛ sɛɛ lolo lɛ, egbele Wɛb saiti ko akɛ eekwɛ kɛ́ atse nɔ ko ni etaoɔ ehe lɛ nɔ lo. Beni ehɛleɔ shi lɛ, aaafee ŋmɛlɛtswai enyɔ eho momo, ni ejeko nɔ ni eto ni ebaakase nakai gbɛkɛ lɛ shishi. Mɛɛ naagba yɔɔ enifeemɔ lɛ he? Kɛ́ foidalɔ ko miitao eya nɔ eda foi afii babaoo lɛ, esa akɛ eye niyenii kpakpa be fɛɛ be. Nakai nɔŋŋ hu esa akɛ gbɛgbalɔ akase nii be fɛɛ be koni enyɛ eya nɔ etsu gbɛgbamɔ nitsumɔ lɛ.—1 Tim. 4:16.\n14, 15. (a) Mɛni hewɔ esa akɛ gbɛgbalɔi aha amɛshihilɛ afee mlɛo lɛ? (b) Kɛ́ gbɛgbalɔ ko kɛ naagbai miikpe lɛ, mɛni esa akɛ efee?\n14 Gbɛgbalɔi ni eye omanye lɛ bɔɔ mɔdɛŋ amɛhaa amɛshihilɛ feɔ mlɛo. Yesu wo ekaselɔi lɛ hewalɛ ni amɛfee nakai. (Mat. 6:22) Eha lɛ diɛŋtsɛ eshihilɛ fee mlɛo koni enyɛ etsu esɔɔmɔ nitsumɔ lɛ ni nɔ ko wooo enajiaŋ. Enɛ hewɔ lɛ, ekɛɛ akɛ: “Osɔi yɛ bui, ni ŋwɛi loofɔji yɛ tsũi; shi gbɔmɔ bi lɛ bɛ he ni ekɛ eyitso tsɔleɔ.” (Mat. 8:20) Gbɛgbalɔ ni kaseɔ Yesu lɛ haa ehiɔ ejwɛŋmɔŋ akɛ, kɛ́ ebua nibii babaoo naa lɛ, ebaafite be babaoo kɛkura loo ekɛtsake nibii nɛɛ.\n15 Gbɛgbalɔi le akɛ, gbɛgbamɔ nitsumɔ lɛ ji sɔɔmɔ krɛdɛɛ moŋ, shi no etsɔɔɔ akɛ amɛhe yɛ sɛɛnamɔ fe mɛi krokomɛi. Yɛ no najiaŋ lɛ, wɔle akɛ sɔɔmɔ hegbɛ fɛɛ sɔɔmɔ hegbɛ ni wɔteŋ mɔ ko yɔɔ lɛ ji nikee nii ni jɛ Nyɔŋmɔ ŋɔɔ. No hewɔ lɛ, kɛ́ mɔ ko baakã he ehi gbɛgbamɔ nitsumɔ lɛ mli lɛ, esa akɛ ekɛ ehe afɔ̃ Yehowa nɔ. (Fil. 4:13) Amɛkɛ naagbai baakpe. (Lala 34:20) Kɛ́ eba lɛ nakai lɛ, esa akɛ gbɛgbalɔi lɛ abi Yehowa dɛŋ gbɛtsɔɔmɔ, ni amɛŋmɛ lɛ gbɛ ni eye ebua amɛ moŋ fe ni amɛaaye amɛhe oyai ni amɛkɛ gbɛgbamɔ nitsumɔ lɛ afɔ̃ shi. (Nyɛkanea Lala 37:5.) Beni amɛnaa bɔ ni Yehowa jɛɔ suɔmɔ mli eyeɔ ebuaa amɛ lɛ, naanyobɔɔ ni yɔɔ amɛ kɛ lɛ teŋ lɛ mli baawa.—Yes. 41:10.\nANI OBAANYƐ OTSƆ DAA GBƐGBALƆ?\n16. Kɛ́ ootao otsɔ daa gbɛgbalɔ lɛ, mɛni esa akɛ ofee?\n16 Kɛ́ ootao otsɔ daa gbɛgbalɔ ni oná jɔɔmɔi ni amɛnáa lɛ eko lɛ, tsĩi tã yɛ sɔlemɔ mli otsɔɔ Yehowa. (1 Yoh. 5:14, 15) Okɛ mɛi ni miitsu gbɛgbamɔ nitsumɔ lɛ agba he sane. Okɛ otii ni baaha otsɔ gbɛgbalɔ lɛ amamɔ ohiɛ, ni obɔ mɔdɛŋ otsu he nii. Nakai ji bɔ ni nyɛmi nuu ko ni atsɛɔ lɛ Keith kɛ eŋa Erika lɛ fee. Kulɛ amɛkɛ amɛbe fɛɛ tsuɔ nii, ni taakɛ amɛtipɛŋfoi ni boteɔ gbalashihilɛ mli lɛ feɔ lɛ, amɛhe shĩa kɛ tsɔne. Amɛkɛɛ akɛ: “Wɔsusu akɛ nakai nibii lɛ baaha wɔtsui anyɔ wɔmli, shi ebaaa lɛ nakai.” Beni Keith nitsumɔ ŋmɛɛ lɛ lɛ, ekɛ ehe wo gbɛgbalɔi awamɔ nitsumɔ lɛ mli. Ekɛɛ akɛ: ‘Gbɛgbalɔi awamɔ nitsumɔ lɛ ha mina miishɛɛ ni yɔɔ shiɛmɔ nitsumɔ lɛ mli.’ Amɛkɛ gbalashihilɛ mli hefatalɔi komɛi ni ji gbɛgbalɔi lɛ bɔ naanyo, ni gbɛgbalɔi nɛɛ ye amɛbua amɛ ni amɛna bɔ ni kɛ́ mɔ ko ha eshihilɛ fee mlɛo ni etsu gbɛgbamɔ nitsumɔ lɛ, etsui nyɔɔ emli ehaa. Mɛni Keith kɛ Erika fee? Amɛwie akɛ: “Wɔŋmala mumɔŋ otii ni wɔkɛmamɔ wɔhiɛ lɛ wɔkpɛtɛ wɔfriji lɛ he, ni kɛ́ wɔshɛ oti ko he lɛ, kɛkɛ lɛ wɔfo mli.” Sɛɛ mli lɛ amɛbatsɔmɔ daa gbɛgbalɔi.\n17. Mɛni hewɔ nilee yɛ mli akɛ ooosusu he okwɛ akɛ obaanyɛ otsɔ gbɛgbalɔ lo lɛ?\n17 Ani obaanyɛ otsɔ daa gbɛgbalɔ? Kɛ́ amrɔ nɛɛ onaaa akɛ obaanyɛ otsɔ daa gbɛgbalɔ lɛ, feemɔ bɔ fɛɛ bɔ ni ooonyɛ ni okɛ be babaoo ashiɛ koni obɛŋkɛ Yehowa kpaakpa. Kɛ́ osɔle oha Yehowa, ni osusu nii ahe jogbaŋŋ lɛ, ekolɛ obaana akɛ obaanyɛ ofee tsakemɔi yɛ oshihilɛ mli ni baaha obatsɔ gbɛgbalɔ. Kɛ́ obɔi gbɛgbamɔ nitsumɔ lɛ, obaana akɛ miishɛɛ ni onáa lɛ da kwraa fe nɔ fɛɛ nɔ ni okɛshã afɔle. Maŋtsɛyeli lɛ ni okɛbaaye klɛŋklɛŋ gbɛhe lɛ baaha otsui anyɔ omli waa. (Mat. 6:33) Omii baashɛ ohe akɛ okɛ ohe eha kɛmiiye kɛmiibua mɛi krokomɛi. Kɛfata he lɛ, obaaná hegbɛi babaoo ni okɛjwɛŋ Yehowa he ni owie ehe otsɔɔ mɛi, ni no baaha suɔmɔ ni oyɔɔ kɛha lɛ lɛ mli awa ni etsui hu baanyɔ emli.\nKɛmaje Mɔ Ko Kɛmaje Mɔ Ko Gbɛgbamɔ Nitsumɔ lɛ Wajeɔ Wekukpaa ni Kã Wɔ kɛ Nyɔŋmɔ Teŋ Lɛ


Mɛni Hewɔ Esa Akɛ Makpa Fai? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Arabic (Lebanon) Armenia Azerbaijani Belize Kriol Bislama Blɔfo Brazil Mumuii Awiemɔ Catalan Cebuano Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Croatia Czech Denmark Dutch Estonia Faroese Fiji Finland Fon French Ga Georgia Germany Gun Haitian Creole Hausa Hebri Hela Hiligaynon Hungary Iban Iceland Iloko Indonesia Isoko Italia Japan Javanese Kannada Kazakh Kazakh (Arabic) Kikuyu Kinyarwanda Kirghiz Korea Kwanyama Lingala Lithuania Luo Macedonia Malagasy Malay Malayalam Myanmar Norway Oromo Pangasinan Papiamento (Curaçao) Persia Poland Portugal (Portugal) Portuguese (Brazil) Romania Russia Russia Mumuii Awiemɔ Sango Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Spania Sunda Swahili Sweden Tagalog Tatar Tetun Dili Thailand Tigrinya Turkey Twi Ukrain Uzbek Uzbek (Roman) Valencian Vietnam Welsh Yoruba Zulu\nMɛni obaafee yɛ shihilɛi ni nyiɛ sɛɛ nɛɛ amli?\nOtsɔɔlɔ lɛ wie ohiɛ ejaakɛ oje shi yɛ klas.\nAni esa akɛ okpa otsɔɔlɔ lɛ fai—kɛ́ onu he akɛ eetsere nɔ ko tsɔ po?\nOnaanyo ko ná ele akɛ owie ehe efɔŋ.\nAni esa akɛ okpa onaanyo lɛ fai—kɛ́ oheɔ oyeɔ akɛ nɔ ni owie lɛ yɛ mli po?\nOmli fu opapa ni okɛ lɛ wie bɔ ni esaaa.\nAni esa akɛ okpa opapa fai—kɛ́ onu he akɛ lɛ ewo omli la po?\nHetoo kɛhã sanebimɔi etɛ nɛɛ fɛɛ ji hɛɛ. Shi mɛni hewɔ esa akɛ okpa fai kɛ́ onu he akɛ otɔ̃ko po?\nMɛni hewɔ esa akɛ okpa fai?\nBɔ ni obaafee okpa fai\nKɛ́ okpaa fai lɛ, etsɔɔ akɛ oda. Kɛ́ owie nɔ ko loo ofee nɔ ko ni okpɛlɛ nɔ akɛ ofeee ni ahi lɛ, etsɔɔ akɛ ooná sui komɛi ni baaye abua bo kɛ́ oda.\n“Heshibaa kɛ tsuishitoo baaye abua bo ni okpa fai ni obo nɔ ni mɔ kroko lɛ baawie lɛ toi.”—Rachel.\nKɛ́ okpaa fai lɛ, toiŋjɔlɛ hiɔ okɛ mɛi ateŋ. Mɛi ni kɛɔ akɛ “mifeee ni ahi lɛ” kɛ amɛnifeemɔ tsɔɔ akɛ, amɛmiisumɔ ni toiŋjɔlɛ ahi amɛ kɛ mɛi ateŋ moŋ fe ni amɛbaahã ana akɛ amɛsane ja fe mɔ kroko lɛ.\n“Kɛ́ onuɔ he po akɛ otɔ̃ko lɛ, ehi waa akɛ obaafee nɔ fɛɛ nɔ ni obaanyɛ koni toiŋjɔlɛ ahi nyɛteŋ. Kɛ́ okɛɛ ‘mifeee ni ahi lɛ,’ efiteŋ nɔ ko nɔ ko, moŋ lɛ ebaahã nyɛnaanyobɔɔ lɛ akã he ahi shi.”—Miriam.\nKɛ́ okpaa fai lɛ, ohe jɔɔ bo. Kɛ́ owie nɔ ko loo ofee nɔ ko ni egba mɔ ko naa lɛ, ebaanyɛ etsɔ tamɔ jatsu kɛhã bo. Shi kɛ́ okpa fai lɛ, ohe jɔɔ bo. *\n“Bei komɛi lɛ, mikɛ mimami loo mipapa wieɔ bɔ ni esaaa. Kɛ́ eba lɛ nakai lɛ, edɔɔ mi, shi ewaa kɛhãa mi akɛ makpa fai. Shi kɛ́ mikpa fai lɛ, mihe jɔɔ mi ni toiŋjɔlɛ hiɔ weku lɛ mli.”—Nia.\nKɛ́ otɔ̃ lɛ, efeɔ tamɔ otere jatsu ko ni tsii; shi kɛ́ okpa fai lɛ, efeɔ tamɔ ato bo\nAni faikpamɔ wa? Hɛɛ! Oblayoo ko ni atsɛɔ lɛ Dena lɛ fɔɔ emami faikpamɔ ejaakɛ ekɛ emami ewieee jogbaŋŋ. Ewie akɛ: “Faikpamɔ bɛ mlɛo. Efeɔ tamɔ nɔ ko hɔ misɛŋ ni etsĩ nɔ ni mawie lɛ naa!”\nKɛ́ ebaahi lɛ, yaa mɔ lɛ ŋɔɔ ni oyakpa lɛ fai. Kɛ́ oyana mɔ lɛ hiɛ-kɛ-hiɛ ni okpa lɛ fai lɛ, enaa akɛ oshwa ohe lɛɛlɛŋ. Shi kɛ́ okpa lɛ fai kɛtsɔ tɛs mɛsej nɔ lɛ, ekolɛ, eheŋ eyeŋ akɛ oshwa ohe lɛɛlɛŋ. Kɛ́ osɛndi kolikoi ni nii yɔɔ mɔbɔ ahe mfonirii kɛfata he po lɛ, enaŋ lɛ nɔ ko.\nŊaawoo: Kɛ́ onyɛŋ oya eŋɔɔ ni oyakpa lɛ fai lɛ, obaanyɛ otswa lɛ loo oŋma lɛ lɛta. Gbɛ fɛɛ gbɛ ni obaatsɔ nɔ lɛ, bɔɔ mɔdɛŋ ni okɛ wiemɔi ni sa atsu nii.\nBiblia mli shishitoo mla: “Jalɔ tsui jwɛŋɔ sane nɔ dani ehãa hetoo.”—Abɛi 15:28.\nKpa fai mra. Kɛ́ naagba ko ba ni otsuuu he nii oya lɛ, ebaatsɔ sane wulu ni naanyobɔɔ ni yɔɔ okɛ mɔ lɛ teŋ lɛ baafite.\nŊaawoo: Okɛ oti ko ama ohiɛ—akɛ nɔkwɛmɔnɔ lɛ, kɛɛmɔ akɛ, ‘makpa fai ŋmɛnɛ.’ Kpɛɛ oyiŋ yɛ be ni obaayakpa fai lɛ he, ni obɔ mɔdɛŋ ni oye nɔ.\nBiblia mli shishitoo mla: “Okɛ mɔ ni kɛ bo yeɔ sane lɛ asaa mra.”—Mateo 5:25.\nJɛɛ otsui mli okpa fai. Kɛ́ okɛɛ mɔ lɛ akɛ: “Edɔ mi akɛ onu he nakai lɛ,” okpako lɛ fai! Oblayoo ko ni atsɛɔ lɛ Janelle lɛ wie akɛ: “Kɛ́ otɔ̃ mɔ ko nɔ ni okpɛlɛ otɔmɔ lɛ nɔ ni okpa lɛ fai lɛ, bei pii lɛ ehãa bulɛ ni mɔ lɛ yɔɔ kɛhã bo lɛ faa.”\nŊaawoo: Kaakpa gbɛ akɛ mɔ lɛ afee nɔ ko dani okpa lɛ fai. Kaakɛɛ akɛ, “Ja ekpa mi fai dani mi hu makpa lɛ fai.”\nBiblia mli shishitoo mla: ‘Nyɛhãa wɔtiua nibii ni kɛ toiŋjɔlɛ baa lɛ asɛɛ.’—Romabii 14:19.\n“Kɛ́ minu he akɛ mitɔ̃ko lɛ, ewa akɛ makpa fai, shi heshibaa yeɔ ebuaa mi ni mikpaa fai. Shi fɛɛ mli lɛ mikɛ wiemɔi ni sa ni woɔ mɔ hewalɛ tsuɔ nii. Oti ni ma mihiɛ ji ni matsu naagba lɛ he nii moŋ fe ni mahã nibii amli awo wu.”—Valerie.\n“Kɛ́ faikpamɔ edɔɔɔ bo lɛ, etsɔɔ akɛ okɛ mɛi krokomɛi ahiamɔ nii yeɔ onɔ hiɛ. Faikpamɔ baanyɛ afee hiɛshishwiemɔ, shi ehãa otsɔɔ naanyo kpakpa ni nyɛnaanyobɔɔ lɛ mli waa.”—Philip.\n“Bei komɛi lɛ, mɔ ko mli nyɛɔ efuɔ yɛ nɔ ko bibioo he. Shi no etsɔɔɔ akɛ misane ja ni lɛ esane ejaaa. Esa akɛ osusu bɔ ni sane lɛ egba enaa ehã lɛ he. Kɛ́ miwie nɔ ko loo mifee nɔ ko ni egba mɔ ko naa lɛ, esa akɛ makpa lɛ fai.”—Kendall.\nEmli tĩi: Mɛni Hewɔ Esa Akɛ Makpa Fai?\nKɛ́ okpaa fai lɛ, etsɔɔ akɛ oda.\nKɛ́ okpaa fai lɛ, toiŋjɔlɛ hiɔ okɛ mɛi ateŋ.\nKɛ́ okpaa fai lɛ, ohe jɔɔ bo.\nBɔ ni obaafee okpa fai:\nKɛ́ ebaahi lɛ, yaa mɔ lɛ ŋɔɔ ni oyakpa lɛ fai.\nKpa fai mra.\nJɛɛ otsui mli okpa fai.\n^ kk. 19 Kɛ́ olaaje mɔ ko nɔ ko loo ofite mɔ ko nɔ ko lɛ, esaaa akɛ okpaa lɛ fai pɛ, esa akɛ obɔ mɔdɛŋ akɛ obaato lɛ najiaŋ hu.\nMɔ fɛɛ mɔ tɔ̃ɔ. Shi jeee mɔ fɛɛ mɔ kaseɔ nii kɛjɛɔ mli.\nKɛmaje Mɔ Ko Kɛmaje Mɔ Ko Mɛni Hewɔ Esa Akɛ Makpa Fai?


Nehemia Tswa Yerusalem Gbogboi Lɛ Ekoŋŋ | Biblia Mli Nikasemɔi Kɛhã Gbekɛbii\nYɛ Ezra beiaŋ lɛ, no mli lɛ Israelnyo ko yɛ Persia maŋ ni ji Shushan lɛ mli. Atsɛɔ lɛ Nehemia, ni Maŋtsɛ Artashasta tsulɔ ji lɛ. Be ko lɛ, Nehemia nyɛmi nuu jɛ Yuda eba, ni ebabɔ lɛ amaniɛ fɔŋ ko. Ekɛɛ lɛ akɛ: ‘Mɛi ni eku amɛsɛɛ kɛtee Yerusalem lɛ bɛ shweshweeshwe. Kɛjɛ be ni Babilonbii lɛ kumɔ maŋ lɛ gbogboi lɛ ni amɛfite agbó lɛ, asaako.’ Sane lɛ gba Nehemia naa waa. Ekpɛ eyiŋ akɛ ebaaya Yerusalem ni eyaye ebua amɛ. No hewɔ lɛ, esɔle koni maŋtsɛ lɛ aŋmɛ lɛ gbɛ ni eya.\nSɛɛ mli lɛ, maŋtsɛ lɛ na akɛ Nehemia hiɛ efee mɔbɔmɔbɔ. No hewɔ lɛ, ebi lɛ akɛ: ‘Minako ni ohiɛ efee mɔbɔmɔbɔ nɛkɛ dã. Mɛni eba?’ Nehemia kɛɛ lɛ akɛ: ‘Mɛni hewɔ esaaa akɛ mihiɛ feɔ mɔbɔmɔbɔ? Mimaŋ Yerusalem efite kwraa.’ Maŋtsɛ lɛ bi lɛ akɛ: ‘Mɛni obaasumɔ ni mafee mahã bo?’ Amrɔ nɔŋŋ lɛ, Nehemia sɔle yɛ eyitsoŋ. Kɛkɛ ni ehere nɔ akɛ: ‘Ofainɛ, hã maya Yerusalem ni mayatswa gbogboi lɛ.’ Yerusalem jekɛ, shi Maŋtsɛ Artashasta ŋmɛ Nehemia gbɛ ni eya, ni eto gbɛjianɔ koni Nehemia ayashɛ shweshweeshwe. Kɛfata he lɛ, efee Nehemia Yuda amralo, ni ehã lɛ tsei koni ekɛfee maŋ lɛ agbó lɛ.\nBe ni Nehemia yashɛ Yerusalem lɛ, etee eyakwɛ bɔ ni gbogboi lɛ efee. Kɛkɛ ni ebua osɔfoi lɛ kɛ nɔyelɔi lɛ anaa, ni ekɛɛ amɛ akɛ: ‘Shihilɛ mli ni wɔyɔɔ lɛ ehiii kwraa. Esa akɛ wɔfee he nɔ ko.’ Mɛi lɛ kpɛlɛ nɔ, ni amɛbɔi gbogboi lɛ tswaa.\nShi Israelbii lɛ ahenyɛlɔi lɛ ateŋ mɛi komɛi ŋmɔ amɛ, ni amɛkɛɛ amɛ akɛ: ‘Osɔ po baanyɛ akumɔ gbogboi ni nyɛtswaa lɛ.’ Nitsulɔi lɛ efooo amɛdaaŋ. Amɛtee nɔ amɛtswa gbogbo lɛ, ni amɛhã ekwɔ ni elɛɛ.\nHenyɛlɔi lɛ fee amɛjwɛŋmɔ akɛ amɛbaajɛ hei srɔtoi amɛbatutua Yerusalem trukaa. Be ni Yudafoi lɛ nu nɔ ni henyɛlɔi lɛ ekpɛ amɛyiŋ akɛ amɛbaafee lɛ, amɛshe gbeyei waa. Shi Nehemia kɛɛ amɛ akɛ: ‘Nyɛkashea gbeyei. Yehowa kɛ wɔ yɛ.’ Ehã bulɔi bu nitsulɔi lɛ ahe, no hewɔ lɛ, henyɛlɔi lɛ nyɛɛɛ atutua amɛ.\nAmɛtswa gbogboi lɛ ni amɛfee agbó lɛ amɛgbe naa yɛ gbii 52 pɛ mli. Nehemia hã Levibii lɛ fɛɛ ba Yerusalem koni amɛbaye gbi jurɔ kɛtsɔɔ akɛ agbe nitsumɔ lɛ naa. Eja amɛ ewo kui enyɔ mli koni amɛlá, ni ehã amɛkwɔ gbogboi lɛ kɛtsɔ atrakpoi ni yɔɔ Nuhiŋmɛi Agbó lɛ naa lɛ nɔ. Ezra fata kuu kome he ni amɛkɛ amɛhiɛ tsɔɔ nɛkɛ gbɛ, ni Nehemia hu kɛ kuu kroko lɛ tsɔ afã kroko lɛ. Amɛnyiɛ gbogbo lɛ nɔ kɛbɔle maŋ lɛ he ni amɛyakpe yɛ sɔlemɔ shĩa lɛ. Amɛkpã tɛtɛrɛmantɛrɛi, amɛtswa tsɛŋtsɛŋi kɛ kpãa saŋkui, ni amɛlá amɛhã Yehowa. Maŋbii lɛ fɛɛ, hii, yei, kɛ gbekɛbii fɛɛ, shã afɔlei amɛhã Yehowa ni amɛná miishɛɛ waa. Mɛi ni yɔɔ shɔŋŋshɔŋŋ po nu amɛhe.\n“Tawuu nii ko bɛ ni asɔ̃ ashi bo ni baanyɛ nɔ ko afee.”—Yesaia 54:17\nSanebimɔi: Mɛni hewɔ Nehemia tee Yerusalem? Be enyiɛ ehe ni akɛtswa Yerusalem gbogboi lɛ?\nNehemia Wolo lɛ Hiɛkpamɔ\nNikasemɔi babaoo yɛ Biblia wolo ni ji Nehemia lɛ mli kɛhã anɔkwa jálɔi fɛɛ ni yɔɔ ŋmɛnɛ lɛ.\nNehemia he Sane\nNehemia nɔkwɛmɔnɔ lɛ hãa wɔkaseɔ akɛ esa akɛ wɔ kɛ wɔhiɛ afɔ Nyɔŋmɔ nɔ yɛ shihilɛ fɛɛ shihilɛ mli.\nKanemɔ Nehemia he sane nɛɛ koni ona bɔ ni Nyɔŋmɔ ye ebua lɛ ni enyɛ edamɔ shiteekɛwolɔi anaa.\nKɛmaje Mɔ Ko Kɛmaje Mɔ Ko Yerusalem Gbogboi Lɛ\nlfb nikasemɔ 67 bf. 158-159


Biblia Mli Saji Rut kɛ Naomi - Yehowa Odasefoi a-Wɛb Saiti\nIsrael yoo ji Naomi. Lɛ kɛ ewu kɛ amɛbihii enyɔ fã kɛtee Moab shikpɔŋ lɛ nɔ yɛ be mli ni anaaa niyenii yɛ Israel lɛ. Kɛkɛ ni gbi ko lɛ Naomi wu bagbo. Yɛ sɛɛ mli lɛ Naomi bihii enyɔ lɛ kɛ Moab oblayei enyɔ ni atsɛɔ amɛ Rut kɛ Orpa bote gbalashihilɛ mli. Shi aaafee aﬁi 10 sɛɛ lɛ, Naomi bihii enyɔ lɛ hu bagboi. Kwɛ bɔ ni Naomi kɛ oblayei enyɔ lɛ anii baafee mɔbɔ aha! Agbɛnɛ mɛni Naomi baafee?\nGbi ko lɛ Naomi kpɛ eyiŋ akɛ ebaafã gbɛ kakadaŋŋ lɛ ekoŋŋ kɛku esɛɛ kɛya ewebii aŋɔɔ. Rut kɛ Orpa miitao ni amɛkɛ lɛ ahi shi, no hewɔ lɛ amɛkɛ lɛ yi mli kɛmiiya. Shi beni amɛfã gbɛ kɛtee ﬁoo yɛ gbɛ lɛ nɔ lɛ, Naomi tsɔ ehiɛ eha oblayei lɛ ni ekɛɛ amɛ akɛ: ‘Nyɛkua nyɛsɛɛ kɛyaa shia ni nyɛkɛ nyɛmamimɛi ayahi shi.’\nNaomi shɔ oblayei lɛ anaa ni ekɛ amɛ ye shɛɛ. Kɛkɛ ni amɛbɔi yaafo, ejaakɛ amɛsumɔɔ Naomi sane waa diɛŋtsɛ. Amɛkɛɛ lɛ akɛ: ‘Dabi! Wɔkɛ bo baaya omaŋbii lɛ aŋɔɔ.’ Shi Naomi ha amɛ hetoo akɛ: ‘Nyɛkua nyɛsɛɛ, mibiyei. Ebaahi eha nyɛ yɛ shia.’ No hewɔ lɛ Orpa ku esɛɛ ni eyiŋ kɛtee shia. Shi Rut ekuuu esɛɛ.\nBiblia mli wolo ni ji Rut.\nTe fee tɛŋŋ ni Naomi bahi Moab shikpɔŋ lɛ nɔ?\nNamɛi ji Rut kɛ Orpa?\nBe ni Naomi kɛɛ Rut kɛ Orpa akɛ amɛku amɛsɛɛ kɛya amɛmaŋbii lɛ aŋɔɔ lɛ, te amɛhere nɔ amɛha tɛŋŋ?\nNamɔ ji Boaz, ni eye ebua Rut kɛ Naomi yɛ mɛɛ gbɛ nɔ?\nTe atsɛ́ɔ bi ní Boaz kɛ Rut fɔ lɛ tɛŋŋ, ni mɛni hewɔ esa akɛ wɔkai lɛ lɛ?\nKanemɔ Rut 1:1-17.\nMɛɛ anɔkwa suɔmɔ he miishɛjemɔ wiemɔi Rut wie? (Rut 1:16, 17)\nSú ni Rut jie lɛ kpo lɛ tamɔ nɔ ni “tooi krokomɛi” lɛ jieɔ lɛ kpo amɛtsɔɔ mɛi ni afɔ amɛ mu ni yɔɔ shikpɔŋ nɔ ŋmɛnɛ lɛ pɛpɛɛpɛ yɛ mɛɛ gbɛ nɔ? (Yoh. 10:16; Zak. 8:23)\nKanemɔ Rut 2:1-23.\nRut fee nɔkwɛmɔnɔ kpakpa kɛha oblayei ni yɔɔ ŋmɛnɛ lɛ yɛ mɛɛ gbɛ nɔ? (Rut 2:17, 18; Abɛi 23:22; 31:15)\nKanemɔ Rut 3:5-13.\nTe Boaz bu suɔmɔ ni Rut yɔɔ akɛ ekɛ lɛ baabote gbalashihilɛ mli moŋ fe nɔ ni ekɛ oblanyo aaahi shi lɛ eha tɛŋŋ?\nMɛni Rut subaŋ lɛ tsɔɔ wɔ yɛ anɔkwa suɔmɔ he? (Rut 3:10; 1 Kor. 13:4, 5)\nKanemɔ Rut 4:7-17.\nKristofoi hii ni yɔɔ ŋmɛnɛ lɛ baanyɛ afee amɛnii tamɔ Boaz yɛ mɛɛ gbɛ nɔ? (Rut 4:9, 10; 1 Tim. 3:1, 12, 13; 5:8)


Te Kristofoi Baafee Tɛŋŋ Amɛtsi Amɛhe Kɛje Jeŋba Sha He? | Nikasemɔ\nKANEMƆ YƐ Afrikaans Cakchiquel (Western) Cambodia Dangme English (Blɔfo) Ewe French Ga Garifuna Greenland Hmong (White) Iban Italia Kimbundu Kwangali Kwanyama Laos Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spania Swati Tahiti Tlapanec Tojolabal Totonac Tsonga Twi Umbundu Venda Xhosa Zulu\n“Nyɛtsua nyɛniji ahe, . . . ní nyɛhãa nyɛtsuii ahe atsea.”—YAKOBO 4:8.\nMƐƐ GBƐ NƆ ŊMALƐI NƐƐ BAANYƐ AWA WƆ NI WƆTSI WƆHE KƐJE BƆLƐNAMƆ JEŊBA SHA HE?\n1. Mɛɛ jwɛŋmɔ mɛi babaoo hiɛ yɛ bɔlɛnamɔ kɛ gbalashihilɛ he?\nMƐI ni yɔɔ je lɛ mli ŋmɛnɛ lɛ ateŋ mɛi pii ajeŋba ekpɔtɔ. Akɛ nɔkwɛmɔnɔ lɛ, mɛi babaoo susuɔ akɛ ejeee tɔmɔ akɛ hii kɛ hii loo yei kɛ yei kɛ amɛhe baawɔ, ni akɛ ehe ehiaaa ni mɔ ko kɛ mɔ ko abote gbalashihilɛ mli dani ekɛ lɛ aná bɔlɛ. Ajieɔ jeŋba sha yi yɛ sinii, woji, lalai, adafitswaa woji, kɛ nibii krokomɛi ni tamɔ nakai lɛ amli. (Lala 12:9) Shi Yehowa baanyɛ aye abua wɔ ni wɔhi shi yɛ gbɛ ni sa ehiɛ nɔ. Wɔbaanyɛ wɔtsi wɔhe kɛje bɔlɛnamɔ jeŋba sha he, loo wɔfee krɔŋkrɔŋ yɛ jeŋ ni efite nɛɛ mli.—Kanemɔ 1 Tesalonikabii 4:3-5.\n2, 3. (a) Mɛni hewɔ esa akɛ wɔjie shwelɛi fɔji kɛje wɔtsui mli lɛ? (b) Mɛni he wɔbaasusu yɛ nikasemɔ nɛɛ mli?\n2 Dani wɔbaanyɛ wɔsa Yehowa hiɛ lɛ, esa akɛ wɔtsi wɔhe kɛje nɔ fɛɛ nɔ ni ehiɔ lɛ he. Shi wɔyeee emuu, ni no hewɔ lɛ, bɔlɛnamɔ jeŋba sha he akɔnɔi baanyɛ alaka wɔ ni wɔfee nibii ni esaaa Yehowa hiɛ, taakɛ bɔ ni kpoŋ naa loo lakaa loo lɛ. No hewɔ lɛ, kɛ́ efee wɔ akɛ wɔkɛ wɔhe ayawo jeŋba sha mli lɛ, esa akɛ wɔjie nakai akɔnɔ fɔŋ lɛ kɛje wɔtsui mli amrɔ nɔŋŋ. Kɛjeee nakai lɛ, nakai akɔnɔ lɛ mli baawa aahu akɛ, kɛ́ hegbɛ ko gbele lɛ, wɔbaafee esha. Biblia lɛ kɛɔ akɛ: “Nɔ ni ashweɔ lɛ, kɛ́ eŋɔ hɔ lɛ, efɔɔ esha.”—Kanemɔ Yakobo 1:14, 15.\n3 Akɔnɔi fɔji baanyɛ ahe shi yɛ wɔtsui mli fiofio. No hewɔ ni esa akɛ wɔkwɛ jogbaŋŋ yɛ nibii ni wɔshweɔ lɛ ahe lɛ. Kɛ́ wɔjie shwelɛi fɔji kɛje wɔtsui mli lɛ, wɔkɛ wɔhe woŋ bɔlɛnamɔ jeŋba sha mli, ni wɔkpaŋ emli yibii fɔji lɛ eko kwraa. (Galatiabii 5:16) Yɛ nikasemɔ nɛɛ mli lɛ, wɔbaasusu nibii etɛ ni baaye abua wɔ ni wɔwu wɔshi akɔnɔi fɔji lɛ ahe. Nomɛi ji: wɔ kɛ Yehowa teŋ naanyobɔɔ lɛ, ŋaawoo ni jɛ e-Wiemɔ lɛ mli lɛ, kɛ Kristofoi ni edara yɛ mumɔŋ lɛ adɛŋ yelikɛbuamɔ.\n“NYƐTSIA NYƐBƐŊKƐA NYƆŊMƆ”\n4. Mɛni hewɔ ehe miihia ni wɔtsi wɔbɛŋkɛ Yehowa lɛ?\n4 Biblia lɛ woɔ mɛi fɛɛ ni miisumɔ ni ‘amɛtsi amɛbɛŋkɛ Nyɔŋmɔ’ lɛ ŋaa akɛ: “Nyɛtsua nyɛniji ahe, . . . ní nyɛhãa nyɛtsuii ahe atsea.” (Yakobo 4:8) Kɛ́ Yehowa ji wɔ-Naanyo kpakpa lɛ, wɔbaasumɔ ni wɔnifeemɔi kɛ wɔsusumɔi fɛɛ asa ehiɛ. Kɛji wɔsusuɔ nibii ni he tse ni yɔɔ krɔŋkrɔŋ ahe lɛ, wɔtsuii amli hu baatse. (Lala 24:3, 4; 51:8; Filipibii 4:8) Yehowa le akɛ, emuu ni wɔyeee lɛ hewɔ lɛ, wɔbaanyɛ wɔná susumɔi gbohii. Shi akɛni wɔsumɔɔɔ ni wɔkumɔɔ Yehowa tsui hewɔ lɛ, wɔbɔɔ mɔdɛŋ fɛɛ ni wɔbaanyɛ koni wɔjie susumɔi fɔji kɛje wɔjwɛŋmɔŋ. (1 Mose 6:5, 6) Wɔfeɔ bɔ fɛɛ bɔ ni wɔbaanyɛ koni wɔhã wɔjwɛŋmɔ he atse.\n5, 6. Mɛɛ gbɛ nɔ sɔlemɔ baanyɛ aye abua wɔ ni wɔwu wɔshi akɔnɔi fɔji?\n5 Kɛ́ wɔsɔle wɔbi Yehowa dɛŋ yelikɛbuamɔ lɛ, ebaaye ebua wɔ ni wɔwu wɔshi susumɔi fɔji. Ebaahã wɔ mumɔ krɔŋkrɔŋ lɛ, koni no awaje wɔ ni wɔya nɔ wɔtsi wɔhe kɛje bɔlɛnamɔ jeŋba sha he. Wɔbaanyɛ wɔkɛɛ Yehowa yɛ sɔlemɔ mli akɛ, wɔmiisumɔ ni wɔsusumɔi asa ehiɛ. (Lala 19:15) Esa akɛ wɔjɛ heshibaa mli wɔbi lɛ ni epɛi wɔtsui mli ekwɛ akɛ, wɔyɛ shwelɛ fɔŋ ko ni baanyɛ ahã wɔfee esha lo. (Lala 139:23, 24) Eyɛ mli akɛ jeee be fɛɛ be wɔbaaná lɛ mlɛo akɛ wɔbaatsi wɔhe kɛje bɔlɛnamɔ jeŋba sha he moŋ, shi esa akɛ wɔya nɔ wɔkpa Yehowa fai koni eye ebua wɔ ni wɔfee nɔ ni ja.—Mateo 6:13.\n6 Eeenyɛ efee akɛ, dani wɔbale Yehowa lɛ, no mli lɛ wɔnyaa nibii komɛi ni Yehowa sumɔɔɔ lɛ ahe, ni ekolɛ nakai nibii lɛ ahe akɔnɔi yɛ wɔtsui mli lolo. Shi Yehowa baanyɛ aye abua wɔ ni wɔtsake, ní wɔfee nibii ni sa ehiɛ. Akɛ nɔkwɛmɔnɔ lɛ, be ni Maŋtsɛ David kɛ Batsheba yaná bɔlɛ lɛ, etsake etsui, ni ekpa Yehowa fai ní ehã lɛ “tsui ni he tse” ní eye ebua lɛ koni ebo lɛ toi. (Lala 51:12, 14) No hewɔ lɛ, kɛ́ be ko ni eho lɛ wɔnyaa bɔlɛnamɔ jeŋba sha he waa, ni ewa akɛ wɔbaaye nakai akɔnɔ lɛ nɔ lɛ, Yehowa baanyɛ aye abua wɔ, koni shwelɛ ni wɔyɔɔ akɛ wɔbaabo lɛ toi ni wɔfee nibii ni ja lɛ mli awa fe nakai akɔnɔ lɛ. Ebaanyɛ eye ebua wɔ ni wɔye susumɔi fɔji anɔ.—Lala 119:133.\nKɛ́ wɔna akɛ akɔnɔ fɔŋ ko miitao ahe shi yɛ wɔtsui mli lɛ, esa akɛ wɔjie nakai akɔnɔ lɛ amrɔ nɔŋŋ (Kwɛmɔ kuku 6)\n“NYƐTSƆMƆA MƐI NI KƐ WIEMƆ LƐ TSUƆ NII”\n7. Mɛɛ gbɛ nɔ Nyɔŋmɔ Wiemɔ lɛ baanyɛ aye abua wɔ ni wɔkwa susumɔi gbohii?\n7 Kɛ́ wɔsɔle wɔbi Yehowa dɛŋ yelikɛbuamɔ lɛ, ebaanyɛ etsɔ e-Wiemɔ ni ji Biblia lɛ nɔ ehã wɔ hetoo. Biblia lɛ mli wɔnaa Nyɔŋmɔ hiɛshikamɔ ni yɔɔ krɔŋŋ lɛ yɛ. (Yakobo 3:17) Kɛ́ wɔkane Biblia lɛ daa lɛ, nibii krɔŋŋ ni yɔɔ mli lɛ ahe wɔbaasusu. (Lala 19:8, 12; 119:9, 11) Agbɛnɛ hu, kɛ́ wɔkane Biblia lɛ, wɔbaana mɛi ashihilɛ he saji kɛ kɔkɔbɔi ni baanyɛ aye abua wɔ ni wɔkwa susumɔi gbohii kɛ akɔnɔi fɔji.\n8, 9. (a) Mɛni hã oblanyo ko kɛ yoo ko ni bɛ jeŋba yaná bɔlɛ lɛ? (b) Kɛ́ wɔjwɛŋ Abɛi yitso 7 lɛ nɔ lɛ, mɛɛ nibii nɛkɛ wɔfeŋ?\n8 Yɛ Abɛi 5:8 lɛ, Nyɔŋmɔ Wiemɔ lɛ bɔɔ wɔ kɔkɔ ni wɔtsi wɔhe kɛje jeŋba sha he. Abɛi yitso 7 lɛ gbaa wɔ oblanyo ko ni tee shisharamɔ yɛ yoo ko ni bɛ jeŋba lɛ shĩa masɛi gbɛkɛ ko lɛ he sane. Yoo lɛ damɔ blohu lɛ mli ni esaa ehe tamɔ ashawo. Ekɛ oblanyo lɛ bakpe, emɔ lɛ, eshɔ enaa, ni ekɛɛ lɛ nibii ni hã ebɔi nibii gbohii ahe susumɔ. Oblanyo lɛ ejieee susumɔi gbohii nɛɛ kɛjeee ejwɛŋmɔŋ, no hewɔ lɛ ekɛ yoo lɛ yaná bɔlɛ. Eyɛ mli akɛ etooo eyiŋ akɛ eyaafee esha moŋ, shi efee kɛ̃. Agbɛnɛ lɛ ebaakpa nɔ fɔŋ ni eyafee lɛ mli yibii gbohii lɛ. Eji ele nɔ ni baajɛ enifeemɔ mli kɛba kulɛ, ebɛŋkɛŋ yoo lɛ kwraa!—Abɛi 7:6-27.\n9 Wɔ hu kɛji wɔkɔɔɔ nii asɛɛ ni wɔbaana osharai ni baanyɛ ajɛ wɔnifeemɔi amli kɛba lɛ, wɔbaakpɛ yiŋ gbohii tamɔ bɔ ni nakai oblanyo lɛ fee lɛ. Akɛ nɔkwɛmɔnɔ lɛ, kɛ́ je na lɛ, ajieɔ nibii gbohii yɛ TV steshɛŋ lɛ ekomɛi anɔ. No hewɔ lɛ, nilee bɛ mli akɛ wɔbaatsaketsakee steshɛŋ lɛ kɛkɛ koni wɔkwɛ nɔ ni ajieɔ yɛ steshɛŋ srɔtoi lɛ anɔ. Nakai nɔŋŋ kɛ́ wɔtee Intanɛt lɛ nɔ lɛ, esaaa akɛ wɔklikiɔ nibii anɔ kɛkɛ, ja wɔle he ni nɔ ni wɔklikiɔ lɛ kɛ wɔ baaya. Agbɛnɛ hu, esaaa akɛ wɔgbeleɔ Wɛb saitii ni woɔ mɛi hewalɛ ni amɛkɛ amɛhe awo bɔlɛnamɔ jeŋba sha mli loo amɛkwɛ ponografi. Kɛji wɔku wɔhiɛ wɔshwie nibii ni tamɔ nɛkɛ anɔ lɛ, ekolɛ wɔbaayakwɛ nibii komɛi ni baahã wɔná akɔnɔi fɔji, ni no baahã wɔkɛ wɔhe ayawo bɔlɛnamɔ jeŋba sha mli.\n10. Mɛni hewɔ eyɔɔ oshara akɛ Kristofoi baajie nuu kɛ yoo teŋ suɔmɔ kpo amɛtsɔɔ mɛi ni amɛfeko klalo akɛ amɛkɛ amɛ baahi shi lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n10 Biblia lɛ kɛɔ wɔ bɔ ni esa akɛ hii kɛ yei kɛ amɛhe aye ahã. (Kanemɔ 1 Timoteo 5:2.) Kristofoi ejieee nuu kɛ yoo teŋ suɔmɔ kpo amɛtsɔɔɔ mɛi ni jeee amɛhefatalɔi loo mɛi ni amɛfeko klalo akɛ amɛkɛ amɛ baahi shi. Amɛkɛ mɛi krokomɛi ahenumɔi shwɛɛɛ. Mɛi komɛi susuɔ akɛ ejeee tɔmɔ akɛ amɛbaafee amɛnii tamɔ nɔ ni amɛná mɔ ko he suɔmɔ. Efeɔ amɛ akɛ kɛ́ amɛkɛ amɛgbɔmɔtso lɛ, amɛhiŋmɛii, loo amɛniji fee nibii komɛi kɛtsɔɔ mɔ ko akɛ amɛyɛ ehe suɔmɔ lɛ, ejeee tɔmɔ, ejaakɛ amɛtako mɔ lɛ he. Shi kɛ́ mɛi enyɔ fee nibii ni tamɔ nɛkɛ amɛtsɔɔ amɛhe lɛ, no baanyɛ ahã amɛná akɔnɔi gbohii ni baanyɛ ahã amɛkɛ amɛhe awo bɔlɛnamɔ jeŋba sha mli. Enɛ jeee nɔ ko hee; eko eba pɛŋ, ni ebaanyɛ eba ekoŋŋ.\n11. Mɛni wɔkaseɔ yɛ Yosef nɔkwɛmɔnɔ lɛ mli?\n11 Yosef fee nɔkwɛmɔnɔ kpakpa ehã wɔ. Potifar ŋa lɛ ka lɛ ni ekɛ lɛ abaná bɔlɛ, shi ekpɛlɛɛɛ nɔ ehãaa lɛ. Kɛ̃lɛ, yoo lɛ tee nɔ eka lɛ. Ehiɛ Yosef kɛ wiemɔ daa nɛɛ akɛ, “ebɛŋkɛ lɛ.” (1 Mose 39:7, 8, 10) Biblia mli nilelɔ ko tsɔɔ mli akɛ, no mli lɛ Potifar ŋa lɛ jwɛŋmɔ fɛɛ ji akɛ, kɛ́ eshwɛ lɛ kɛ Yosef pɛ lɛ, Yosef baaná ehe suɔmɔ. Shi Yosef tswa efai shi akɛ efeŋ nɔ ko ni baatsɔɔ akɛ eyɛ nɔ ni Potifar ŋa lɛ feɔ lɛ he miishɛɛ, ni lɛɛlɛŋ efeee nakai. No hewɔ lɛ, Yosef hãaa akɔnɔi fɔji ahe shi yɛ etsui mli. Ni be ni Potifar ŋa lɛ mɔ etade lɛ mli, ni ebɔ mɔdɛŋ akɛ ebaanyɛ enɔ ni ekɛ lɛ aná bɔlɛ lɛ, “eshi etade lɛ yɛ edɛŋ, ni ejo foi kɛje kpo” amrɔ nɔŋŋ.—1 Mose 39:12.\n12. Te wɔfeɔ tɛŋŋ wɔleɔ akɛ nibii ni wɔkwɛɔ lɛ baanyɛ aná wɔtsui nɔ hewalɛ?\n12 Yesu bɔ wɔ kɔkɔ akɛ, nibii ni wɔkwɛɔ lɛ baanyɛ aná wɔtsui nɔ hewalɛ ni ehã wɔná akɔnɔi fɔji. Ewie akɛ: “Mɔ fɛɛ mɔ ni yaa nɔ ekwɛɔ yoo ni enáa ehe akɔnɔ lɛ, ekɛ lɛ efite gbãla momo yɛ etsuiŋ.” (Mateo 5:28) Enɛ ji nɔ ni ba Maŋtsɛ David nɔ. Maŋtsɛ David yɛ etsu lɛ yiteŋ ni “ena yoo ko miiju ehe,” shi ekpaaa lɛ kwɛmɔ ni ebaajie ehe sane kɛje eyitsoŋ. (2 Samuel 11:2) Eyɛ mli akɛ yoo lɛ yɛ wu moŋ, shi David ná ehe akɔnɔ ni ekɛ lɛ ná bɔlɛ.\n13. Mɛni hewɔ esa akɛ wɔkɛ wɔhiŋmɛii ‘akpaŋ’? Ni te wɔbaafee tɛŋŋ wɔfee nakai?\n13 Kɛ́ wɔsumɔɔɔ ni wɔnáa akɔnɔi fɔji lɛ, esa akɛ wɔkase Hiob. Hiob wie akɛ, ‘ekɛ ehiŋmɛii ekpaŋ.’ (Hiob 31:1, 7, 9) Esa akɛ wɔkase lɛ, ni wɔkpɛ wɔyiŋ akɛ, wɔkwɛŋ mɔ ko ni wɔná ehe akɔnɔ fɔŋ kɔkɔɔkɔ. Ni kɛ́ wɔna mfoniri ko ni teɔ bɔlɛnamɔ akɔnɔ shi yɛ kɔmpiuta lɛ nɔ, gbɛ lɛ he, wolo ko mli, loo he kroko lɛ, wɔbaajie wɔhiɛ kɛje jɛmɛ amrɔ nɔŋŋ.\n14. Mɛni baaye abua wɔ ni wɔya nɔ wɔhi shi yɛ hetsemɔ mli?\n14 Yɛ nibii ni wɔsusu he lɛ anaa lɛ, ekolɛ obaana akɛ, tsakemɔi komɛi yɛ ni esa akɛ ofee koni onyɛ owu oshi akɔnɔi fɔji jogbaŋŋ. Kɛ́ nakai lɛ, tsu he nii amrɔ nɔŋŋ! Kɛ́ obo Yehowa toi lɛ, okɛ ohe eyawoŋ bɔlɛnamɔ jeŋba sha mli, ni obaaya nɔ ohi shi yɛ hetsemɔ mli.—Kanemɔ Yakobo 1:21-25.\n‘TSƐ ASAFOŊ ONUKPAI LƐ’\n15. Kɛ́ ewa kɛhã wɔ akɛ wɔbaawu wɔshi akɔnɔi fɔji lɛ, mɛni hewɔ esa akɛ wɔbi ni aye abua wɔ lɛ?\n15 Kɛ́ ewa kɛhã bo akɛ obaawu oshi akɔnɔi fɔji lɛ, okɛ mɔ ko ni yɔɔ asafo lɛ mli, ni kɛ afii pii esɔmɔ Yehowa, ni baanyɛ ajɛ Nyɔŋmɔ Wiemɔ lɛ mli ewo bo ŋaa lɛ agba he sane. Ekolɛ ebaawa kɛhã bo akɛ okɛ mɔ ko baagba naagba ko ni tamɔ nɛkɛ lɛ he sane, shi esa akɛ ofee nakai. (Abɛi 18:1; Hebribii 3:12, 13) Kristofoi ni edara yɛ mumɔŋ lɛ baanyɛ aye abua bo ni ona tsakemɔi komɛi ni esa akɛ ofee. Ni kɛ́ ofee nakai tsakemɔi lɛ, obaabaa naanyobɔɔ ni yɔɔ okɛ Yehowa teŋ lɛ yi.\n16, 17. (a) Mɛɛ gbɛ nɔ asafoŋ onukpai lɛ baanyɛ aye abua mɛi ni ewa kɛhã amɛ akɛ amɛbaawu amɛshi akɔnɔi fɔji lɛ? Okɛ enɛ he nɔkwɛmɔnɔ ahã. (b) Mɛni hewɔ ehe miihia ni mɛi ni kwɛɔ ponografi lɛ abi yelikɛbuamɔ amrɔ nɔŋŋ lɛ?\n16 Asafoŋ onukpai lɛ ji mɛi ni sa jogbaŋŋ ni baanyɛ aye abua wɔ. (Kanemɔ Yakobo 5:13-15.) Nyɛmi nuu oblanyo ko ni yɔɔ Brazil lɛ kɛ afii babaoo wu eshi akɔnɔi fɔji, shi enyɛɛɛ. Ewie akɛ: “No mli lɛ, mile akɛ nibii ni misusuɔ he lɛ esaaa Yehowa hiɛ, shi efee mi hiɛgbele waa akɛ mikɛ mɔ ko baagba bɔ ni minuɔ he mihãa lɛ he sane.” Asafoŋ onukpa ko yɔse akɛ yelikɛbuamɔ he miihia oblanyo lɛ, no hewɔ lɛ ewo lɛ hewalɛ ní ehã asafoŋ onukpai lɛ aye abua lɛ. Oblanyo lɛ wie akɛ: “Bɔ ni asafoŋ onukpai lɛ jie mlihilɛ kpo amɛtsɔɔ mi lɛ fee mi naakpɛɛ, no mli lɛ mikpaaa gbɛ akɛ amɛmli baahi yɛ minɔ ni amɛnu mi shishi jogbaŋŋ nakai. Be ni migbaa amɛ minaagba lɛ, amɛbo mi toi jogbaŋŋ. Amɛjɛ Biblia lɛ mli amɛhã mina akɛ Yehowa sumɔɔ mi, ni no sɛɛ lɛ, amɛkɛ mi sɔle. Enɛ hã efee mlɛo kɛhã mi akɛ mabo ŋaa ni amɛjɛ Biblia lɛ mli amɛwo mi lɛ toi.” Sɛɛ mli lɛ, nyɛmi nuu lɛ nyɛ ewaje wekukpaa ni yɔɔ ekɛ Yehowa teŋ lɛ. Ewie akɛ: “Amrɔ nɛɛ mina akɛ, nɔ najiaŋ ni wɔ pɛ wɔbaabɔ mɔdɛŋ akɛ wɔbaatere wɔjatsui lɛ, ehe miihia ni wɔbi ni aye abua wɔ.”\n17 Kɛ́ okwɛɔ ponografi lɛ, esa akɛ obi yelikɛbuamɔ amrɔ nɔŋŋ. Kɛ́ ofeee nakai lɛ, ewaŋ kwraa akɛ okɛ ohe baayawo bɔlɛnamɔ jeŋba sha mli. Ni kɛ́ ebalɛ nakai lɛ, obaagba mɛi krokomɛi anaa waa, ni ekolɛ obaahã mɛi awie ashi Yehowa po. Mɛi pii ebi asafoŋ onukpai lɛ adɛŋ yelikɛbuamɔ, ni amɛkɛ ŋaa ni onukpai lɛ ewo amɛ lɛ etsu nii, ejaakɛ amɛmiisumɔ ni amɛhã Yehowa aná miishɛɛ, ni amɛya nɔ amɛhi Kristofoi asafo lɛ mli.—Lala 141:5; Hebribii 12:5, 6; Yakobo 1:15.\nTSWAA OFAI SHI AKƐ OBAATSI OHE KƐJE BƆLƐNAMƆ JEŊBA SHA HE!\n18. Mɛni otswa ofai shi akɛ obaafee?\n18 Fitemɔ sɔŋŋ Satan je lɛ yaa nɔ efiteɔ. Shi Yehowa tsuji miibɔ mɔdɛŋ fɛɛ ni amɛbaanyɛ koni amɛsusu nibii ni he tse ahe ni amɛfee krɔŋkrɔŋ. Enɛ hãa Yehowa náa etsuji lɛ ahe miishɛɛ waa. No hewɔ lɛ, nyɛhãa wɔtswaa wɔfai shi akɛ, wɔbaaya nɔ wɔhi Yehowa masɛi ni wɔbo ŋaa fɛɛ ni ewoɔ wɔ kɛtsɔ e-Wiemɔ lɛ kɛ Kristofoi asafo lɛ nɔ lɛ toi. Kɛ́ wɔfee nakai lɛ, wɔmii baashɛ wɔhe ni wɔbaaná henilee kpakpa. (Lala 119:5, 6) Ni wɔsɛɛ, be ni Yehowa ekpãtã Satan hiɛ lɛ, wɔbaahi Nyɔŋmɔ jeŋ hee ni jeŋba sha ko ehiŋ mli lɛ mli kɛya naanɔ.\nKɛ́ akɛɛ wɔtsi wɔhe kɛje bɔlɛnamɔ jeŋba sha he lɛ, etsɔɔ akɛ, esa akɛ wɔjie susumɔi gbohii kɛje wɔjwɛŋmɔ mli, ni wɔkaŋmɛɛ wɔhe wɔhã bɔlɛnamɔ he akɔnɔi ni esaaa


Luka 11 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nBɔ ni asɔleɔ (1-13)\nSɔlemɔ he nɔkwɛmɔnɔ (2-4)\nEkɛ Nyɔŋmɔ wao fãmɔ daimonioi (14-23)\nMumɔ ni he tseee lɛ ku esɛɛ (24-26)\nAnɔkwa miishɛɛ (27, 28)\nYona okadi lɛ (29-32)\nGbɔmɔtso lɛ kane (33-36)\nKpoo hã jamɔŋ osatofoi (37-54)\n11 Agbɛnɛ, eyɛ he ko eesɔle, ni be ni efɔ̃ɔ lɛ, ekaselɔi lɛ ateŋ mɔ kome kɛɛ lɛ akɛ: “Nuŋtsɔ, tsɔɔmɔ wɔ bɔ ni asɔleɔ, tamɔ bɔ ni Yohane hu tsɔɔ ekaselɔi lɛ.” 2 No hewɔ lɛ, ekɛɛ amɛ akɛ: “Be fɛɛ be ni nyɛbaasɔle lɛ, nyɛkɛa akɛ: ‘Ataa, ogbɛ́i lɛ he atse.* O-Maŋtsɛyeli lɛ aba. 3 Daa gbi lɛ, hã wɔ wɔboloo yɛ wɔhiamɔ nii kɛhã gbi lɛ naa. 4 Ni okɛ wɔhe eshai afa wɔ, ejaakɛ wɔ diɛŋtsɛ hu wɔkɛfaa mɔ fɛɛ mɔ ni feɔ esha shiɔ wɔ lɛ;* ni okɛ wɔ akaya kaa* mli.’” 5 Kɛkɛ ni ekɛɛ amɛ akɛ: “Nyɛŋɔa lɛ akɛ nyɛteŋ mɔ kome yɛ naanyo ko, ni etee eŋɔɔ nyɔɔŋteŋ eyakɛɛ lɛ akɛ, ‘Naanyo, faa mi aboloi etɛ, 6 ejaakɛ bianɛ nɔŋŋ minanemɛi lɛ ateŋ mɔ kome jɛ gbɛfãa mli eba miŋɔɔ ni mibɛ nɔ ko ni mikɛbaahã lɛ.’ 7 Shi nakai mɔ lɛ here nɔ kɛjɛ tsũ lɛ mli ekɛɛ: ‘Kpa minaagbamɔ. Aŋa shinaa lɛ momo, ni mi kɛ mibii bibii lɛ kamɔ saa nɔ. Minyɛŋ shi mate ni mahã bo nɔ ko.’ 8 Miikɛɛ nyɛ akɛ, kɛ́ yɛ enaanyo ni eji lɛ hewɔ po lɛ, eteŋ shi ni ebahã lɛ nɔ ko lɛ, ekã shi faŋŋ akɛ akɛni efɔ̃ɔɔ enaagbamɔ hewɔ lɛ, ebaate shi ni ehã lɛ nɔ fɛɛ nɔ ni he hiaa lɛ lɛ. 9 No hewɔ lɛ, miikɛɛ nyɛ akɛ, nyɛyaa nɔ nyɛbia, ni abaahã nyɛ; nyɛyaa nɔ nyɛtaoa, ni nyɛbaana; nyɛyaa nɔ nyɛshia, ni abaagbele ahã nyɛ. 10 Ejaakɛ mɔ fɛɛ mɔ ni biɔ lɛ nine shɛɔ nɔ, ni mɔ fɛɛ mɔ ni taoɔ lɛ naa, ni mɔ fɛɛ mɔ ni shiɔ lɛ, abaagbele ahã lɛ. 11 Anɔkwa, mɛɛ tsɛ yɔɔ nyɛteŋ ni kɛ́ ebi bi lɛ nu mli loo lɛ, ebaahã lɛ onufu moŋ fe nu mli loo? 12 Aloo kɛ́ ebi lɛ wɔlɔ hu lɛ, ebaahã lɛ nyɔŋmɔŋkrakro? 13 No hewɔ lɛ, kɛji nyɛ, ni nyɛji mɛi fɔji po lɛ, nyɛle bɔ ni nyɛfeɔ nyɛŋɔɔ nikeenii kpakpai nyɛhãa nyɛbii lɛ, enyiɛ nɔŋŋ Tsɛ ni yɔɔ ŋwɛi lɛ eŋɔŋ mumɔ krɔŋkrɔŋ ehãŋ mɛi ni biɔ lɛ lɛ!” 14 Sɛɛ mli lɛ, efã mumɔ ko ni hãa mɔ tsɔɔ mumui. Be ni daimonio lɛ je kpo lɛ, nuu mumui lɛ wie, ni asafoku lɛ anaa kpɛ amɛhe. 15 Shi amɛteŋ mɛi komɛi kɛɛ: “Beelzebul,* daimonioi lɛ anɔyelɔ lɛ, hewalɛ ekɛfãmɔɔ daimonioi lɛ.” 16 Ni mɛi krokomɛi lɛ, bɔ ni afee ni amɛka lɛ lɛ, amɛbɔi lɛ bimɔ koni efee okadi ko ni jɛ ŋwɛi etsɔɔ amɛ. 17 Akɛni ele amɛsusumɔi hewɔ lɛ, ekɛɛ amɛ akɛ: “Maŋtsɛyeli fɛɛ maŋtsɛyeli ni kɛ lɛ diɛŋtsɛ ehe shiɔ mple lɛ hiɛ kpãtãa, ni shĩa fɛɛ shĩa ni kɛ lɛ diɛŋtsɛ ehe shiɔ mple lɛ kumɔɔ shwieɔ shi. 18 Nakai nɔŋŋ kɛ́ Satan hu kɛ lɛ diɛŋtsɛ ehe miishi mple lɛ, te aaafee tɛŋŋ ni emaŋtsɛyeli lɛ aaadamɔ shi? Ejaakɛ nyɛkɛɛ Beelzebul hewalɛ mikɛfãmɔɔ daimonioi lɛ. 19 Kɛ́ Beelzebul hewalɛ mikɛfãmɔɔ daimonioi lɛ, namɔ hewalɛ nyɛbihii lɛ kɛfãmɔɔ amɛ mɔ? Enɛ hewɔ ni amɛbaakojo nyɛ lɛ. 20 Shi kɛ́ Nyɔŋmɔ wao mikɛfãmɔɔ daimonioi lɛ, no lɛ Nyɔŋmɔ Maŋtsɛyeli lɛ ebati nyɛ shi diɛŋtsɛ. 21 Kɛ́ nuu hewalɔ ko ni kɛ tawuu nii ewula ehe jogbaŋŋ miibu ewe he lɛ, enibii yɛ shweshweeshwe. 22 Shi kɛ́ mɔ ko ni he wa fe lɛ batutua lɛ ni eye enɔ kunim lɛ, nakai nuu lɛ shɔ̃ɔ etawuu nii ni ekɛ ehiɛ fɔ̃ɔ nɔ lɛ fɛɛ, ni ejaraa nibii ni eshɔ̃ yɛ edɛŋ lɛ. 23 Mɔ fɛɛ mɔ ni bɛ migbɛfaŋ lɛ, ete shi ewo mi, ni mɔ fɛɛ mɔ ni kɛ mi buaaa naa lɛ, egbɛɔ eshwãa. 24 “Kɛ́ mumɔ ni he tseee ko je gbɔmɔ mli lɛ, eyatsɔɔ hei ni nu bɛ kɛtaoɔ hejɔɔmɔhe, ni kɛ́ enáaa eko lɛ, ekɛɔ akɛ, ‘Maku misɛɛ maya mishĩa ni mifã yɛ mli lɛ.’ 25 Ni kɛ́ eyashɛ lɛ, enaa akɛ abɛɛ shĩa lɛ mli, ni awula mli. 26 Kɛkɛ lɛ eyaa ni eyaŋɔɔ mumɔi krokomɛi kpawo ni feɔ efɔŋ fe lɛ kɛfataa ehe, ni kɛ́ amɛbote mli lɛ, amɛhiɔ jɛmɛ. No hewɔ lɛ, nakai mɔ lɛ naagbee shihilɛ tsɔɔ efɔŋ fe klɛŋklɛŋ nɔ lɛ.” 27 Agbɛnɛ, be ni ewieɔ nibii nɛɛ, yoo ko jɛ asafoku lɛ teŋ ni ewó egbee nɔ ekɛɛ lɛ akɛ: “Musu ni hiɛ bo kɛ fufɔ ni oye lɛ yɛ miishɛɛ!” 28 Shi ekɛɛ akɛ: “Dabi, moŋ lɛ, mɛi ni nuɔ Nyɔŋmɔ wiemɔ lɛ ni amɛyeɔ nɔ lɛ yɛ miishɛɛ!” 29 Be ni asafoku lɛ miibua amɛhe naa lɛ, ebɔi kɛɛmɔ akɛ: “Yinɔ nɛɛ ji yinɔ fɔŋ; etaoɔ okadi, shi ahãŋ lɛ okadi ko akɛ ja Yona okadi lɛ. 30 Ejaakɛ tamɔ bɔ ni Yona tsɔ okadi kɛhã Ninivebii lɛ, nakai nɔŋŋ gbɔmɔ Bi lɛ hu baatsɔ okadi kɛhã yinɔ nɛɛ. 31 Abaatee wuoyigbɛ maŋnyɛ lɛ kɛ yinɔbii nɛɛ ashi yɛ kojomɔ lɛ mli ni ebaabu amɛ fɔ, ejaakɛ ejɛ shikpɔŋ lɛ naagbeehei lɛ eba ebabo Solomon hiɛshikamɔ lɛ toi. Shi naa! mɔ ko ni fe Solomon yɛ biɛ. 32 Ninivebii lɛ kɛ nɛkɛ yinɔ nɛɛ baate shi yɛ kojomɔ lɛ mli ni amɛbaabu lɛ fɔ, ejaakɛ amɛtsake amɛtsui yɛ Yona shiɛmɔ lɛ naa. Shi naa! nɔ ko ni fe Yona yɛ biɛ. 33 Kɛ́ mɔ ko su kane lɛ, ekɛmaaa teemɔhe ko, ni asaŋ ekɛmaaa kɛntɛŋ* shishi, shi moŋ ekɛmaa kanetso nɔ koni mɛi ni baa mli lɛ ana la lɛ. 34 Gbɔmɔtso lɛ kane ji ohiŋmɛi lɛ. Kɛ́ ohiŋmɛi kwɛɔ nɔ kome* lɛ, ogbɔmɔtso muu lɛ fɛɛ hu kpɛɔ;* shi kɛ́ eklɔɔ mɔ nɔ* lɛ, ogbɔmɔtso lɛ hu woɔ duŋ. 35 No hewɔ lɛ, kwɛmɔ ni oná nɔmimaa akɛ la ni yɔɔ omli lɛ, jeee duŋ ni. 36 No hewɔ lɛ, kɛ́ ogbɔmɔtso muu lɛ fɛɛ miikpɛ ni ehe ko he ko woko duŋ lɛ, ogbɔmɔtso muu lɛ fɛɛ baakpɛ tamɔ bɔ ni kane kpɛɔ ni ehãa onáa la lɛ.” 37 Be ni ewie enɛ lɛ, Farisifonyo ko kpa lɛ fai ní ekɛ lɛ abaye nii. No hewɔ lɛ, etee mli ni eyata okpɔlɔ lɛ he. 38 Shi be ni Farisifonyo lɛ na akɛ efɔflɔko eniji ahe* dani ebaaye nii lɛ, enaa kpɛ ehe. 39 Shi Nuŋtsɔ lɛ kɛɛ lɛ akɛ: “Bianɛ lɛ, nyɛ Farisifoi lɛ, nyɛtsuɔ kpulu kɛ kã he, shi nyɛmligbɛ lɛ, nyɛyimɔ obɔbɔ kɛ amimyeli kɛ efɔŋfeemɔ. 40 Kwashiai! Ani mɔ ni fee he lɛ, jeee lɛ nɔŋŋ efee mligbɛ lɛ hu? 41 Shi nyɛŋɔa nibii ni yɔɔ mligbɛ lɛ nyɛfea ohiafoi ejurɔ,* ni naa! nyɛhe nibii fɛɛ he baatse. 42 Shi kpoo hã nyɛ, Farisifoi, ejaakɛ nyɛhãa kowɛ kɛ peganon* kɛ yelibai krokomɛi* fɛɛ mlijaa nyɔŋmanyɔŋma, shi nyɛkuɔ nyɛhiɛ nyɛshwieɔ jalɛsaneyeli kɛ Nyɔŋmɔ suɔmɔ lɛ nɔ! Kulɛ eji nyɛgbɛnaa akɛ nyɛfeɔ enɛɛmɛi, shi esaaa akɛ nyɛkuɔ nyɛhiɛ nyɛshwieɔ nakai nibii krokomɛi lɛ hu anɔ. 43 Kpoo hã nyɛ, Farisifoi, ejaakɛ nyɛsumɔɔ hiɛgbɛ sɛii* ni yɔɔ kpeehei lɛ kɛ jaji anɔ ŋamɔi! 44 Kpoo hã nyɛ, ejaakɛ nyɛtamɔ nakai gbohii abui* ni anaaa amɛ faŋŋ,* ni no hewɔ lɛ, mɛi nyiɛɔ amɛnɔ ni amɛleee lɛ!” 45 Mɛi ni le Mla lɛ jogbaŋŋ lɛ ateŋ mɔ kome here nɔ ekɛɛ lɛ akɛ: “Tsɔɔlɔ, kɛ́ owie enɛɛmɛi lɛ, belɛ oojɛ wɔ hu.” 46 Kɛkɛ ni ekɛɛ: “Kpoo hã nyɛ mɛi ni nyɛle Mla lɛ jogbaŋŋ lɛ hu, ejaakɛ nyɛkɛ jatsui ni teremɔ jaraa tereɔ mɛi, shi nyɛ diɛŋtsɛ lɛ, nyɛkɛ nyɛwaobii lɛ ateŋ ekome po etaaa jatsui lɛ ahe! 47 “Kpoo hã nyɛ, ejaakɛ nyɛmamɔɔ gbalɔi lɛ agbohii abui* lɛ, shi nyɛtsɛmɛi lɛ gbe amɛ! 48 Ekã shi faŋŋ akɛ, nyɛji nyɛtsɛmɛi lɛ anifeemɔi lɛ ahe odasefoi, ni kɛ̃lɛ nyɛkpɛlɛɔ nɔ, ejaakɛ amɛgbe gbalɔi lɛ shi nyɛmiimamɔ amɛgbohii abui lɛ. 49 Enɛ hewɔ ni Nyɔŋmɔ hiɛshikamɔ lɛ hu kɛɛ: ‘Matsu gbalɔi kɛ bɔfoi kɛya amɛŋɔɔ, ni amɛbaagbe amɛteŋ mɛi komɛi, ni amɛbaawa amɛteŋ mɛi komɛi ayi, 50 koni akɛ gbalɔi lɛ fɛɛ alá ni afɔse ashwie shi kɛjɛ be ni ato je lɛ shishi lɛ* he sɔ̃yeli afɔ̃ yinɔ nɛɛ nɔ,* 51 kɛjɛ Habel lá lɛ nɔ aahu kɛyashi Zakaria, mɔ ni agbe lɛ yɛ afɔleshaa latɛ lɛ kɛ shĩa* lɛ teŋ lɛ, lá lɛ nɔ’ lɛ. Hɛɛ, miikɛɛ nyɛ akɛ, akɛ ehe sɔ̃yeli lɛ baafɔ̃ yinɔ nɛɛ nɔ.* 52 “Kpoo hã nyɛ mɛi ni nyɛle Mla lɛ jogbaŋŋ lɛ, ejaakɛ nyɛŋɔ nilee naa samfee lɛ. Nyɛ diɛŋtsɛ lɛ nyɛboteee mli, ni mɛi ni boteɔ mli lɛ hu, nyɛtsĩɔ amɛ gbɛ!” 53 No hewɔ lɛ, be ni eje jɛmɛ lɛ, woloŋmalɔi lɛ kɛ Farisifoi lɛ bɔi enaagbamɔ waa ni amɛbibii lɛ saji babaoo, 54 ni amɛkɛwo lɛ antɛo koni kɛ́ ewie nɔ ko lɛ, amɛtsɔ nɔ amɛdũ lɛ.\n^ Aloo “ahiɛ ogbɛ́i lɛ krɔŋkrɔŋ.”\n^ Sht. ŋm., “mɔ fɛɛ mɔ ni hiɛ wɔ nyɔmɔ lɛ.”\n^ Aloo “yiɔ obɔ kɛ la.”\n^ Sht. ŋm., “kɛ́ ehiii; kɛ́ eji efɔŋ.”\n^ Ni tsɔɔ akɛ, etsuuko ehe yɛ kusum naa.\n^ Aloo “nyɛkɛ nibii ni yɔɔ mligbɛ lɛ akea ohiafoi.” Kwɛmɔ Wiemɔi Titrii Amligbalamɔ lɛ.\n^ Hela, “peʹga·non.” Eji tso ni akɛfeɔ tsofa, ni akɛwoɔ niyenii mli hu koni ehã niyenii lɛ aŋɔɔ.\n^ Aloo “abɔɔ mli bai krokomɛi.”\n^ Aloo “gbohii abui ni akadiko amɛhe.”\n^ Aloo “agbohii akaimɔ bui.”\n^ Aloo “abi shi yɛ yinɔ nɛɛ dɛŋ.”\n^ Aloo “sɔlemɔwe.”\n^ Aloo “Abaabi shi yɛ yinɔ nɛɛ dɛŋ.”


Yohane 7 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nYesu yɛ Asesei Agbi Jurɔ lɛ shishi (1-13)\n7 Enɛ sɛɛ lɛ, Yesu tee nɔ enyiɛ kɛkpa Galilea, shi esumɔɔɔ akɛ efeɔ nakai yɛ Yudea, ejaakɛ Yudafoi lɛ miitao lɛ agbe. 2 Shi Yudafoi lɛ Agbai* Agbi Jurɔ lɛ miibɛŋkɛ. 3 No hewɔ lɛ, enyɛmimɛi lɛ kɛɛ lɛ akɛ: “Jee biɛ ni oya Yudea, koni okaselɔi lɛ hu ana nitsumɔi ni otsuɔ lɛ. 4 Ejaakɛ mɔ ko mɔ ko bɛ ni miitao ni ale lɛ yɛ maŋ, ní efeɔ nɔ ko yɛ teemɔŋ. Akɛni oofee nibii nɛɛ hewɔ lɛ, jiemɔ ohe shi otsɔɔ je lɛ.” 5 Anɔkwa, no mli lɛ enyɛmimɛi lɛ ejieee hemɔkɛyeli kpo yɛ emli. 6 No hewɔ lɛ, Yesu kɛɛ amɛ akɛ: “Mibe lɛ shɛko, shi nyɛ lɛ, daa nɛɛ, nyɛbe eshɛ. 7 Je lɛ bɛ yiŋtoo ko ni ebaadamɔ nɔ enyɛ nyɛ, shi mi lɛ, enyɛɔ mi, ejaakɛ miyeɔ ehe odase akɛ enitsumɔi lɛ nitsumɔi fɔji ni. 8 Nyɛ lɛ, nyɛkwɔa kɛyaa gbi jurɔ lɛ; mi lɛ, mikwɔŋ kɛyaŋ gbi jurɔ nɛɛ bianɛ, ejaakɛ mibe lɛ shɛko.” 9 No hewɔ lɛ, be ni ekɛɛ amɛ nibii nɛɛ etã lɛ, etee nɔ ehi Galilea. 10 Shi be ni enyɛmimɛi lɛ ekwɔ kɛtee gbi jurɔ lɛ sɛɛ lɛ, lɛ hu ekwɔ kɛtee, shi jeee yɛ faŋŋ, moŋ lɛ yɛ teemɔŋ. 11 No hewɔ lɛ, Yudafoi lɛ bɔi lɛ taomɔ yɛ gbijurɔyeli lɛ shishi ni amɛkɛɛ: “Nɛgbɛ nakai nuu lɛ yɔɔ?” 12 Ni awiewiee ablɛbi pii yɛ asafoku lɛ teŋ yɛ ehewɔ. Mɛi komɛi kɛɛ: “Gbɔmɔ kpakpa ji lɛ.” Mɛi krokomɛi hu kɛɛ: “Ejeee gbɔmɔ kpakpa. Elakaa asafoku lɛ.” 13 Anɔkwa, mɔ ko mɔ ko ewieee ehe yɛ mɛi ahiɛ ejaakɛ amɛmiishe Yudafoi lɛ agbeyei. 14 Be ni shɛ gbijurɔyeli lɛ teŋgbɛ lɛ, Yesu kwɔ kɛtee sɔlemɔwe lɛ ni eyabɔi nitsɔɔmɔ. 15 Ni Yudafoi lɛ anaa kpɛ amɛhe amɛkɛɛ: “Te nuu nɛɛ fee tɛŋŋ ele Ŋmalɛi lɛ* amli nɛkɛ, be mli ni ekaseko nii yɛ skul* ko kwraa mli lɛ?” 16 Yesu hu hã amɛ hetoo ekɛɛ: “Nɔ ni mitsɔɔ lɛ, jeee minɔ ni, shi moŋ mɔ ni tsu mi lɛ nɔ ni. 17 Kɛji mɔ ko miisumɔ akɛ efee E-suɔmɔnaa nii lɛ, ebaale kɛji nitsɔɔmɔ lɛ jɛ Nyɔŋmɔ ŋɔɔ aloo mi diɛŋtsɛ mitoɔ miyiŋ miwieɔ. 18 Mɔ fɛɛ mɔ ni toɔ lɛ diɛŋtsɛ eyiŋ ewieɔ lɛ, eetao lɛ diɛŋtsɛ enunyam; shi mɔ fɛɛ mɔ ni taoɔ mɔ ni tsu lɛ lɛ anunyam lɛ, anɔkwafo ji lɛ, ni nɔ ko ni ejaaa bɛ emli. 19 Mose hã nyɛ Mla lɛ, aloo jeee nakai? Shi nyɛteŋ mɔ ko mɔ ko yeee Mla lɛ nɔ. Mɛni hewɔ nyɛtaoɔ mi nyɛgbe lɛ?” 20 Asafoku lɛ hã hetoo akɛ: “Oyɛ daimonio. Namɔ taoɔ bo agbe?” 21 Yesu hã amɛ hetoo akɛ: “Nɔ kome pɛ mifee, ni nyɛ fɛɛ nyɛnaa ekpɛ nyɛhe nɛɛ. 22 Enɛ hewɔ Mose ŋɔ ketiafoo lɛ ehã nyɛ lɛ—jeee akɛ ejɛ Mose ŋɔɔ, shi moŋ ejɛ tsɛmɛi lɛ aŋɔɔ—ni nyɛfoɔ mɔ ketia yɛ Hejɔɔmɔ Gbi nɔ. 23 Kɛ́ afoɔ gbɔmɔ ketia yɛ Hejɔɔmɔ Gbi nɔ koni akaku Mose Mla lɛ mli lɛ, ani nyɛ lɛ, nyɛmli efu mi waa akɛni mihã mɔ ko he wa lɛ jogbaŋŋ yɛ Hejɔɔmɔ Gbi nɔ lɛ hewɔ? 24 Nyɛkpaa kponɔgbɛ ni nyɛkwɛɔ kɛkojoɔ lɛ, moŋ lɛ nyɛkojoa jalɛ kojomɔ.” 25 Kɛkɛ ni Yerusalembii lɛ ateŋ mɛi komɛi bɔi kɛɛmɔ akɛ: “Mɔ nɛ ji mɔ ni amɛtaoɔ lɛ amɛgbe lɛ, aloo jeee lɛ ni? 26 Ni kɛ̃lɛ, naa! eewie yɛ mɛi ahiɛ, ni amɛkɛɛɛ lɛ nɔ ko. Ani nɔyelɔi lɛ ená ele kɛ nɔmimaa akɛ mɔ nɛ ji Kristo lɛ? 27 Nɔ ni tamɔɔɔ nakai lɛ, wɔle he ni nuu nɛɛ jɛ; kɛ̃lɛ kɛ́ Kristo lɛ ba lɛ, mɔ ko mɔ ko leŋ he ni ejɛ.” 28 Kɛkɛ ni be ni Yesu tsɔɔ nii yɛ sɔlemɔwe lɛ, ebo ekɛɛ: “Nyɛle mi ni nyɛle he ni mijɛ. Ni mitooo mi diɛŋtsɛ miyiŋ mibaaa, shi mɔ ni tsu mi lɛ yɛ lɛɛlɛŋ, ni nyɛleee lɛ. 29 Mile lɛ, ejaakɛ najiaŋdamɔlɔ ni jɛ eŋɔɔ ji mi, ni nakai mɔ lɛ tsu mi.” 30 No hewɔ lɛ, amɛje shishi amɛtao bɔ ni amɛbaafee amɛmɔ lɛ, shi mɔ ko mɔ ko kɛ enine etaaa ehe ejaakɛ eŋmɛlɛtswaa lɛ shɛko. 31 Fɛɛ sɛɛ lɛ, asafoku lɛ ateŋ mɛi pii ná hemɔkɛyeli yɛ emli, ni amɛkɛɛ akɛ: “Kɛ́ Kristo lɛ ba lɛ, ani ebaafee okadii babaoo fe nɔ ni nuu nɛɛ feɔ nɛɛ?” 32 Farisifoi lɛ nu akɛ asafoku lɛ miiwie ablɛbiwiemɔi nɛɛ yɛ ehe, ni osɔfoi tsiifoi lɛ kɛ Farisifoi lɛ tsu bulɔi koni amɛyamɔ lɛ. 33 Kɛkɛ ni Yesu kɛɛ: “Mikɛ nyɛ baahi shi be fioo dani maya mɔ ni tsu mi lɛ ŋɔɔ. 34 Nyɛbaatao mi, shi nyɛnaŋ mi, ni he ni miyɔɔ lɛ, nyɛnyɛŋ jɛmɛ nyɛba.” 35 No hewɔ lɛ, Yudafoi lɛ kɛɛkɛɛ yɛ amɛteŋ akɛ: “Nɛgbɛ nuu nɛɛ eto eyiŋ akɛ ebaaya, ni no hewɔ lɛ wɔnaŋ lɛ lɛ? Ani eeenyɛ efee akɛ eto eyiŋ akɛ ebaaya Yudafoi ni egbɛ eshwã Helabii lɛ ateŋ lɛ aŋɔɔ koni eyatsɔɔ Helabii lɛ anii? 36 Mɛni etaoɔ etsɔɔ lɛ be ni ekɛɛ akɛ, ‘Nyɛbaatao mi, shi nyɛnaŋ mi, ni he ni miyɔɔ lɛ, nyɛnyɛŋ jɛmɛ nyɛba’ lɛ?” 37 Naagbee gbi lɛ nɔ, ni ji gbijurɔyeli lɛ gbi wulu lɛ nɔ lɛ, Yesu damɔ shi ni ebo ekɛɛ: “Kɛ́ kumai miiye mɔ ko lɛ, eba miŋɔɔ ni ebanu nu. 38 Mɔ fɛɛ mɔ ni náa hemɔkɛyeli yɛ mimli lɛ, taakɛ ŋmalɛ lɛ ekɛɛ lɛ: ‘Fai ni wala nu yɔɔ mli baajɛ emli tɔ̃ɔ aho.’” 39 Shi ewie enɛ kɛkɔ mumɔ ni mɛi ni náa hemɔkɛyeli yɛ emli lɛ miiba abaná lɛ he; no mli lɛ mumɔ lɛ bɛ, ejaakɛ anáko awo Yesu hiɛ nyam. 40 Asafoku lɛ ateŋ mɛi komɛi ni nu wiemɔi nɛɛ bɔi kɛɛmɔ akɛ: “Gbalɔ lɛ nɛ lɛɛlɛŋ.” 41 Mɛi krokomɛi hu miikɛɛ akɛ: “Kristo lɛ nɛ.” Shi mɛi komɛi hu kɛɛ akɛ: “Kristo lɛ, ani Galilea ebaajɛ? 42 Ani ŋmalɛ lɛ ekɛɛɛ akɛ Kristo lɛ baajɛ David seshi lɛ mli, ni ebaajɛ Betlehem, akrowa ni David hi mli lɛ mli?” 43 No hewɔ lɛ, mligbalamɔ ba asafoku lɛ teŋ yɛ ehewɔ. 44 Kulɛ amɛteŋ mɛi komɛi miitao akɛ amɛmɔ lɛ, shi mɔ ko mɔ ko kɛ enine etaaa ehe. 45 Kɛkɛ ni bulɔi lɛ ku amɛsɛɛ kɛtee osɔfoi tsiifoi lɛ kɛ Farisifoi lɛ aŋɔɔ, ni amɛbi bulɔi lɛ akɛ: “Mɛni hewɔ nyɛkɛ lɛ baaa lɛ?” 46 Bulɔi lɛ here nɔ akɛ: “Gbɔmɔ ko gbɔmɔ ko ewieko nɛkɛ dã.” 47 Farisifoi lɛ hu hã hetoo akɛ: “Ani nyɛ hu alaka nyɛ? 48 Ani nɔyelɔi lɛ loo Farisifoi lɛ ateŋ mɔ ko ená emli hemɔkɛyeli? 49 Shi asafoku nɛɛ ni leee Mla lɛ, alomɔ amɛ.” 50 Nikodemo, ni ba eŋɔɔ be ko ni eho, ni eji amɛteŋ mɔ kome lɛ kɛɛ amɛ akɛ: 51 “Wɔ-Mla lɛ ekojooo mɔ ko, ja anu enaa sane ni aná ale nɔ ni efeɔ dã, aloo jeee nakai?” 52 Amɛhã lɛ hetoo akɛ: “Ani bo hu Galilea ojɛ? Taomɔ mli ni obaana akɛ gbalɔ ko eteŋ shi kɛjɛŋ Galilea.”*\n^ Aloo “Asesei.”\n^ Sht. ŋm., “niŋmai lɛ.”\n^ Ni tsɔɔ akɛ, rabifoi askul srɔtoi lɛ.\n^ Kkj. 53 kɛyashi yitso 8, kk. 11 lɛ bɛ blema wolokpoi ni akɛ niji ŋmala ni amuɔ afɔ̃ɔ amɛnɔ lɛ ateŋ babaoo mli.